ಭಾರತ ಕ್ರಿಕೆಟ್ ತಂಡದ ಗೆಲುವಿನ ಸೀಕ್ರೆಟ್ ಬಿಚ್ಚಿಟ್ಟ ರೋಹಿತ್ ಶರ್ಮ
Highlights
ಎಂತಹುದೇ ಪರಿಸ್ಥಿತಿ ಇದ್ದರೂ ಭಾರತ ತಂಡದ ಆಟಗಾರರು ಎಂದಿಗೂ ಎದೆಗುಂದುವುದಿಲ್ಲ. ಚುಟುಕು ಓವರ್‌ಗಳ ಪಂದ್ಯಗಳಲ್ಲಿ ಅಧಿಕಾರಯುತ ಗೆಲುವು ಪಡೆಯಲು ಪೂರ್ವ ನಿಯೋಜಿತ ಯೋಜನೆಗಳು ಅಗತ್ಯ ವಾಗಿವೆ. ಇದರಲ್ಲಿ ಆಕ್ರಮಣಾಕಾರಿ ಆಟ ಸೇರಿದಂತೆ ವಿವಿಧ ಯೋಜನೆಗಳು ಪಂದ್ಯದ ಗತಿಯನ್ನು ಒದಲಿಸಲಿವೆ. ಪವರ್ ಪ್ಲೇನಲ್ಲಿ ಎದುರಾಳಿ ಬ್ಯಾಟ್ಸ್‌ಮನ್‌ಗಳ ಮೇಲೆ ಹೆಚ್ಚಿನ ಒತ್ತಡ ಹೇರುವ ಮೂಲಕ ನಾವು ಅಂದು ಕೊಂಡದ್ದನ್ನೇ ಸಾಧಿಸಿದ್ದೇವೆ ಎಂದು ಭಾರತ ತಂಡದ ಹಂಗಾಮಿ ನಾಯಕ ರೋಹಿತ್ ಶರ್ಮಾ ಹೇಳಿದರು.
ನವದೆಹಲಿ : ಎಂತಹುದೇ ಪರಿಸ್ಥಿತಿ ಇದ್ದರೂ ಭಾರತ ತಂಡದ ಆಟಗಾರರು ಎಂದಿಗೂ ಎದೆಗುಂದುವುದಿಲ್ಲ. ಚುಟುಕು ಓವರ್‌ಗಳ ಪಂದ್ಯಗಳಲ್ಲಿ ಅಧಿಕಾರಯುತ ಗೆಲುವು ಪಡೆಯಲು ಪೂರ್ವ ನಿಯೋಜಿತ ಯೋಜನೆಗಳು ಅಗತ್ಯ ವಾಗಿವೆ. ಇದರಲ್ಲಿ ಆಕ್ರಮಣಾಕಾರಿ ಆಟ ಸೇರಿದಂತೆ ವಿವಿಧ ಯೋಜನೆಗಳು ಪಂದ್ಯದ ಗತಿಯನ್ನು ಒದಲಿಸಲಿವೆ. ಪವರ್ ಪ್ಲೇನಲ್ಲಿ ಎದುರಾಳಿ ಬ್ಯಾಟ್ಸ್‌ಮನ್‌ಗಳ ಮೇಲೆ ಹೆಚ್ಚಿನ ಒತ್ತಡ ಹೇರುವ ಮೂಲಕ ನಾವು ಅಂದು ಕೊಂಡದ್ದನ್ನೇ ಸಾಧಿಸಿದ್ದೇವೆ ಎಂದು ಭಾರತ ತಂಡದ ಹಂಗಾಮಿ ನಾಯಕ ರೋಹಿತ್ ಶರ್ಮಾ ಹೇಳಿದರು.
‘ಸರಣಿಯುದ್ದಕ್ಕೂ ಆಕ್ರಮಣಕಾರಿ ಆಟವಾಡಿದ ಪರಿಣಾಮ, ಸೀಮಿತ ಓವರ್‌ಗಳ ಸರಣಿಯ ಟ್ರೋಫಿ ಗಳನ್ನು ನಮ್ಮದಾಗಿಸಿಕೊಂಡಿದ್ದೇವೆ. ಒಂದು ತಂಡವಾಗಿ ಎಂತಹುದೇ ಸಂದರ್ಭದಲ್ಲೂ ನಾವು ತಲೆಬಾಗುವುದಿಲ್ಲ. ಇದೇ ಕಾರಣದಿಂದ ಚಾಂಪಿಯನ್‌ಗಳಾಗಿ ನಾವಿಂದು ನಿಮ್ಮ ಮುಂದೆ ನಿಂತಿದ್ದೇವೆ’ ಎಂದು ದ.ಆಫ್ರಿಕಾ ವಿರುದ್ಧದ 3 ಪಂದ್ಯಗಳ ಟಿ20 ಸರಣಿಯನ್ನು ಗೆದ್ದ ಬಳಿಕ ರೋಹಿತ್ ಹೇಳಿದರು.
ಬೌಲರ್‌ಗಳ ಅದ್ಭುತ ಪ್ರದರ್ಶನ: ಆಫ್ರಿಕಾ ನೆಲದಲ್ಲಿ ‘ನಾವು ಸಾಕಷ್ಟು ಯೋಜನೆಗಳ ಕುರಿತು ಚರ್ಚೆ ನಡೆಸಿದ್ದವು. ಇಲ್ಲಿನ ಪಿಚ್‌ಗಳಿಗೆ ಎಂತಹ ಬೌಲಿಂಗ್ ಮಾಡಿದರೆ ಫಲ ನೀಡಲಿದೆ ಎನ್ನುವುದರ ಬಗ್ಗೆಯೂ ಚರ್ಚಿಸಲಾಗ್ತಿತು. ಅದರಂತೆ ಕೊನೆಯ ಟಿ20 ಪಂದ್ಯದ ಮೊದಲ 6 ಓವರ್ ಗಳು ಆದಷ್ಟು ಬಿಗಿಯಾದ ದಾಳಿ ಸಂಘಟಿಸಲು ಯೋಜಿಸಿದ್ದವು. ನಮ್ಮ ಬೌಲರ್‌ಗಳು ಅದರಂತೆ ಬೌಲ್ ಮಾಡಿದರು. ಆಫ್ರಿಕಾ ಬ್ಯಾಟ್ಸ್‌ಮನ್‌ಗಳು ಹೆಚ್ಚಿನ ಒತ್ತಡವನ್ನು ನಿಭಾಯಿಸಲು ಸಂಪೂರ್ಣ ಯಶಸ್ವಿಯಾಗಲಿಲ್ಲ.
ಕೊನೆಯ ಓವರ್‌ನ ಕೊನೆಯ ಎಸೆತದವರೆಗೂ ಹೋದ ಪಂದ್ಯವನ್ನು ಗೆದ್ದು ಸರಣಿ ಜಯಿಸುವ ಆಫ್ರಿಕಾದ ಆಸೆ ಕೊನೆಗೂ ಈಡೇರಲಿಲ್ಲ. ಆಫ್ರಿಕಾ ವಿರುದ್ಧದ ಜಯದ ಶ್ರೇಯ ಬೌಲರ್‌ಗಳಿಗೆ ಸಲ್ಲಬೇಕು. ಇದು ಸಂಪೂರ್ಣವಾಗಿ ಬೌಲರ್‌ಗಳ ಪ್ರದರ್ಶನದ ಮೇಲೆ ಅವಲಂಬಿತವಾಗಿತ್ತು ಎಂದು ಶರ್ಮಾ ಬೌಲರ್‌ಗಳನ್ನು ಕೊಂಡಾಡಿದರು.
‘ಪ್ರಮಾಣಿಕವಾಗಿ ಹೇಳಬೇಕೆಂದರೆ, ನಮಗಿನ್ನೂ 15 ರನ್‌ಗಳ ಅವಶ್ಯವಿತ್ತು. ಏಕೆಂದರೆ ಮೊದಲಾರ್ಧ ಸಾಗಿದ ರೀತಿಯನ್ನು ನೋಡಿದರೆ ಪಂದ್ಯ ಕೈಯಿಂದ ಜಾರಿತು ಎಂದೆ ಭಾವಿಸಿದ್ದೆವು. ಆದರೆ, ಬೌಲರ್‌ಗಳ ಕರಾರುವಕ್ ದಾಳಿ, ಪಂದ್ಯಕ್ಕೆ ಮರುಜೀವ ನೀಡಿದರು. ನಿಜಕ್ಕೂ  ಬೌಲರ್‌ಗಳ ಪ್ರಭಾವಿ ಪ್ರದರ್ಶನ ಆಫ್ರಿಕಾ ಕೈ ಯಿಂದ ಗೆಲುವನ್ನು ಕಸಿದಿತ್ತು. ಈ ರೀತಿಯ ಪಂದ್ಯಗಳು ನಮಗೆ ಸಾಕಷ್ಟು ಪಾಠ ಕಲಿಸುತ್ತದೆ’ ಎಂದು ಶರ್ಮಾ ಹೇಳಿದರು.
‘ನಾವು ಪವರ್‌ಪ್ಲೇನಲ್ಲಿ ಬ್ಯಾಟ್ ಮಾಡುವಾಗ ಆಫ್ರಿಕಾ ಬೌಲರ್‌ಗಳು ಉತ್ತಮವಾಗಿ ಬೌಲ್ ಮಾಡಿದರು. ನಾವು ಒಂದೇ ಒಂದು ಬೌಂಡರಿ ಬಾರಿಸಲು ಆಗಲಿಲ್ಲ. ಆದರೆ, ಪವರ್‌ಪ್ಲೇನಲ್ಲಿ ಆಫ್ರಿಕಾ ತಂಡದ ಬ್ಯಾಟ್ಸ್‌ಮನ್‌ಗಳು ಆಕರ್ಷಕ ಬ್ಯಾಟಿಂಗ್ ಮಾಡಿದರು. 170 ರನ್ ಅನ್ನು ಅವರು ಚೇಸ್ ಮಾಡುತ್ತಾರೆ ಎಂದುಕೊಂಡಿದ್ದೆ. ಅವರು ಹೋರಾಟ ನಡೆಸಿದ ರೀತಿ ಹಾಗಿತ್ತು. ಅದರಲ್ಲೂ ಜೊಂಕರ್ ಆಟ ನಿಜಕ್ಕೂ ಅದ್ಭುತವಾಗಿತ್ತು. ಡುಮಿನಿ ಆಕರ್ಷಕ ಬ್ಯಾಟಿಂಗ್‌ನಿಂದ ಗಮನಸೆಳೆದರು. ಆದರೆ ಕೊನೆಯಲ್ಲಿ ಭಾರತದ ವೇಗಿಗಳ ಕರಾರುವಕ್ ಬೌಲಿಂಗ್ ದಾಳಿಯೇಯಶಸ್ಸಿಗೆ ಪ್ರಮುಖ ಕಾರಣವಾಯಿತು.
Last Updated 11, Apr 2018, 1:09 PM IST


|
Updated: Thursday, September 15, 2016, 15:47 [IST]
ಭಾರತೀಯ ಅಡುಗೆಗಳಲ್ಲಿ ಬಳಸುವಷ್ಟು ಸಾಂಬಾರ ಪದಾರ್ಥಗಳನ್ನು ವಿಶ್ವದ ಇನ್ನಾವುದೇ ದೇಶದಲ್ಲಿ ಬಳಸಲಾರರು. ಪ್ರತಿ ಸಾಂಬಾರ ವಸ್ತುವಿನಲ್ಲಿಯೂ ವಿಶೇಷವಾಗ ಗುಣ, ರುಚಿ, ವಾಸನೆ ಮತ್ತು ವಿಶೇಷವಾಗಿ ಔಷಧೀಯ ಗುಣಗಳಿವೆ. ಅಡುಗೆಮನೆಯ ಮೆಂತೆ- ಮೂರ್ತಿ ಚಿಕ್ಕದಾದರೂ ಕೀರ್ತಿ ದೊಡ್ಡದು!
ಆಯುರ್ವೇದದಲ್ಲಿ ಈ ಔಷಧೀಯ ಗುಣಗಳಿಗೆ ಹೆಚ್ಚಿನ ಮಹತ್ವವಿದ್ದು ಹಲವು ಔಷಧಿಗಳಲ್ಲಿ ಈ ಸಾಂಬಾರ ಪದಾರ್ಥಗಳನ್ನು ಬಳಸುತ್ತಾ ಬಂದಿದೆ. ಬನ್ನಿ, ಇವುಗಳಲ್ಲಿ ಯಾವ ಔಷಧೀಯ ಗುಣಗಳಿವೆ ಎಂಬುದನ್ನು ನೋಡೋಣ....
ಹಸಿಶುಂಠಿ
ಬೆಕ್ಕಸ ಬೆರಗಾಗಿಸುವ ಹಸಿ ಶುಂಠಿಯ ಕಾರುಬಾರು...!
ಹಸಿಶುಂಠಿ
ತನ್ಮೂಲಕ ಎದುರಾಗಿದ್ದ ತಲೆನೋವು, ವಾಕರಿಕೆ ಮೊದಲಾದವನ್ನು ನಿವಾರಿಸುತ್ತದೆ. ಅಲ್ಲದೇ ಜೀವರಸಾಯನಿಕ ಕ್ರಿಯೆಯನ್ನು ಚುರುಕುಗೊಳಿಸುತ್ತದೆ. ಜೀರ್ಣಕ್ರಿಯೆಯನ್ನೂ ಉತ್ತಮಗೊಳಿಸುವ ಮೂಲಕ ಅಮಶಂಕೆಯನ್ನೂ ಹತೋಟಿಗೆ ತರುತ್ತದೆ.
ಅರಿಶಿನ
ಇದೊಂದು ಉತ್ತಮ ರೋಗನಿರೋಧಕವಾಗಿದ್ದು ಇದರ ಶಕ್ತಿ ಕ್ಯಾನ್ಸರ್ ರೋಗವನ್ನೂ ತಡೆಗಟ್ಟಬಲ್ಲುದು. ಹೈದರಾಬಾದಿನಲ್ಲಿರುವ The National Institute of Nutrition ಸಂಸ್ಥೆ ಪ್ರಕಟಿಸಿರುವ ವರದಿಯ ಪ್ರಕಾರ ಅರಿಶಿನದಲ್ಲಿರುವ ಕೆಲವು ಕಣಗಳು ಕ್ಯಾನ್ಯರ್ ತಡೆಗಟ್ಟಲು ಸಕ್ಷಮವಾಗಿವೆ. ಅಜೀರ್ಣ, ಗಂಟಲು ಬೇನೆ, ಕೆಮ್ಮು-ಶೀತವೇ? ಅರಿಶಿನವೇ ಸಾಕು!
ಅರಿಶಿನ
ಚಿಕ್ಕ ಗಾಯವಾದರೆ ತಕ್ಷಣ ಅರಿಶಿನ ಪುಡಿ ಹಚ್ಚುವುದರ ಮೂಲಕ ಇದರ ಪ್ರತಿಜೀವಕ ಗುಣವನ್ನು ಒರೆಹಚ್ಚಬಹುದು. ವಿಶೇಷವಾಗಿ ಬೆರಳ ಸಂದುಗಳಲ್ಲಿ ಚಿಕ್ಕ ಗುಳ್ಳೆಗಳಾಗಿ ತುರಿಕೆ ಉಂಟಾದರೆ ಇದಕ್ಕೆ ಬರೆ ಒಣ ಅರಿಶಿನ ಪುಡಿ ಹಚ್ಚಿ ಒಂದೆರಡು ದಿನ ನೀರು ತಾಕದಂತೆ ಕಾಪಾಡಿದರೆ ಸಾಕು.
ಜೀರಿಗೆ
ಶೀತ, ಗಂಟಲು ಕೆರೆತ ಸಮಸ್ಯೆಗೆ, ಜೀರಿಗೆ ಕಷಾಯ ಸಾಕು
ಜೀರಿಗೆ
ಇದರಲ್ಲಿರುವ ಉತ್ತಮ ಪ್ರಮಾಣದ ಕಬ್ಬಿಣ ಮತ್ತು ಮ್ಯಾಂಗನೀಸ್ ಹೊಟ್ಟೆಯಲ್ಲಿ ಉಬ್ಬರವಾಗದಂತೆ ಕಾಪಾಡುತ್ತವೆ.
ಲವಂಗ
ಲವಂಗದಲ್ಲಿದೆ ನಾನಾ ಔಷಧೀಯ ಗುಣಗಳು!
ಲವಂಗ
ಹಲ್ಲುನೋವಿಗೆ ಮತ್ತು ಸಂಧಿವಾತಕ್ಕೆ ಲವಂಗದ ಎಣ್ಣೆ ಅತ್ಯುತ್ತಮ ಪರಿಹಾರ ಒದಗಿಸುತ್ತದೆ. ಲವಂಗದ ಸೇವನೆಯಿಂದ ಕಟ್ಟಿಕೊಂಡಿದ್ದ ಮೂಗು ತೆರೆಯುತ್ತದೆ ಹಾಗೂ ಜೀರ್ಣಕ್ರಿಯೆ ಸಹಾ ಸರಾಗಗೊಳ್ಳುತ್ತದೆ.
ಇಂಗು
ಅಜೀರ್ಣದ ಕಾರಣ ಹೊಟ್ಟೆಯಲ್ಲಿ ಆಗುವ ಏರುಪೇರನ್ನು ತಡೆಯಲು ಚಿಟಿಕೆಯಷ್ಟು ಇಂಗು ಸಾಕು. ಇದೇ ಕಾರಣಕ್ಕೆ ಇಂಗು ಸೇರಿಸಿದ ಉಪ್ಪಿನಕಾಯಿಯನ್ನು ಊಟದೊಂದಿಗೆ ಸೇವಿಸುವುದನ್ನು ನಮ್ಮ ಹಿರಿಯರು ಕಲಿಸಿದ್ದಾರೆ. ಇಂಗಿನ ನೀರನ್ನು ಸೇವಿಸುವ ಮೂಲಕ ಶ್ವಾಸದಲ್ಲಿ ಅಡಚಣೆ, ಅಸ್ತಮಾ, ಬ್ರಾಂಕೈಟಿಸ್ ಮತ್ತು ಒಣಕೆಮ್ಮು ನಿವಾರಣೆಯಾಗುತ್ತದೆ.
ಇಂಗು
ಇದರ ಕಮಟು ವಾಸನೆಯೇ ಬ್ಯಾಕ್ಟೀರಿಯಾಗಳನ್ನು ಕೊಲ್ಲುವಷ್ಟು ಪ್ರಬಲವಾಗಿದೆ. ಆಹಾರದ ಒಗ್ಗರಣೆಯ ಮೂಲಕ ಚಿಟಿಕೆ ಇಂಗಿನ ಸೇವನೆ ರಕ್ತದಲ್ಲಿರುವ ಕ್ರಿಮಿಗಳನ್ನು ಕೊಲ್ಲಲೂ ನೆರವಾಗುತ್ತದೆ. ಆದರೆ ಇದು ಎಷ್ಟು ಪ್ರಬಲ ಎಂದರೆ ಚಿಟಿಕೆಗಿಂತ ಹೆಚ್ಚು ಪ್ರಮಾಣವನ್ನು ಯಾವುದೇ ಅಡುಗೆಗೆ ಸೇರಿಸಬಾರದು.


ಮೊಬೈಲ್ ಆಪ್ ಮೂಲಕ ಪಕ್ಷಕ್ಕೆ ಹಣ ಸಂಗ್ರಹಿಸಲಿದ್ದಾರೆ ಕಮಲ್
  06-11-2017 9:20AM IST    /     No Comments    /     Posted In: Featured News , Entertainment
ಹಿಂದೂ ಭಯೋತ್ಪಾದನೆ ಬಗ್ಗೆ ಮಾತನಾಡಿ ಚರ್ಚೆಗೆ ಕಾರಣವಾಗಿರುವ ನಟ ಕಮಲ್ ಹಾಸನ್ ಶೀಘ್ರದಲ್ಲಿಯೇ ರಾಜಕೀಯಕ್ಕೆ ಧುಮುಕುವುದಾಗಿ ಮತ್ತೊಮ್ಮೆ ಸ್ಪಷ್ಟಪಡಿಸಿದ್ದಾರೆ. ಅಭಿಮಾನಿಗಳು ಹಾಗೂ ವೆಲ್ಫೇರ್ ಕ್ಲಬ್ 39ನೇ ವಾರ್ಷಿಕೋತ್ಸವದಲ್ಲಿ ಪಾಲ್ಗೊಂಡಿದ್ದ ಕಮಲ್ ಹಾಸನ್, ಪಕ್ಷದ ಬಗ್ಗೆ ಮತ್ತೊಮ್ಮೆ ಮಾತನಾಡಿದ್ದಾರೆ.
ಕಮಲ್ ಹಾಸನ್ ರಾಜಕೀಯಕ್ಕೆ ತಮ್ಮ 63ನೇ ಹುಟ್ಟುಹಬ್ಬದಂದು ಪದಾರ್ಪಣೆ ಮಾಡಲಿದ್ದಾರಂತೆ. ನವೆಂಬರ್ 7ರಂದು ಮೊಬೈಲ್ ಆಪ್ ಬಿಡುಗಡೆ ಮಾಡುವುದಾಗಿ ಕಮಲ್ ಹಾಸನ್ ಹೇಳಿದ್ದಾರೆ. ಈ ಆಪ್ ಮೂಲಕ ತನ್ನ ಬೆಂಬಲಿಗರನ್ನು ಸಂಪರ್ಕಿಸುವ ಹಾಗೂ ಅವರಿಂದ ಸಿಗುವ ಹಣವನ್ನು ಸಂಗ್ರಹಿಸುವ ಕೆಲಸ ಮಾಡುವುದಾಗಿ ಕಮಲ್ ಹಾಸನ್ ಹೇಳಿದ್ದಾರೆ.
ತಮಿಳು ಪತ್ರಿಕೆಯಲ್ಲಿ ಪ್ರಕಟವಾದ ಹಿಂದೂ ಭಯೋತ್ಪಾದನೆ ಲೇಖನದ ಬಗ್ಗೆ ನನಗೆ ಗೊಂದಲವಿಲ್ಲ. ಸತ್ಯ ಹೇಳುವವರು ಜೈಲು ಸೇರಬೇಕಾದ್ರೆ ಜೈಲಿನಲ್ಲಿ ಜಾಗವಿರೋದಿಲ್ಲ ಎಂದು ಕಮಲ್ ಹಾಸನ್ ಹೇಳಿದ್ದಾರೆ.


ಹೀಗಿರಲಿ ಸಂಗಾತಿ ಜೊತೆಗಿನ ʼಸಂಬಂಧʼ
  13-04-2019 1:42PM IST    /     No Comments    /     Posted In: Latest News , Special
ಪತಿ, ಪತ್ನಿ ಸಾಮರಸ್ಯದಿಂದ ಬಾಳಿದರೆ ಜೀವನದಲ್ಲಿ ಸಂತೃಪ್ತಿ ಇರುತ್ತದೆ. ದಾಂಪತ್ಯದಲ್ಲಿ ವಿರಸ ಮೂಡಿದರೆ ಕುಟುಂಬಕ್ಕೆ ಹಾನಿ ಖಂಡಿತ ಎನ್ನುವುದು ಸಾಮಾನ್ಯ ವಿಚಾರ. ಇದು ಗೊತ್ತಿದ್ದರೂ ಬಹುತೇಕ ದಂಪತಿ ಕಲಹದಲ್ಲೇ ಸಮಯ ಕಳೆಯುತ್ತಾರೆ. ಸದಾ ಕಲಹದಲ್ಲೇ ಕಾಲಕಳೆದಲ್ಲಿ ದಂಪತಿಗಳ ನಡುವೆ ವಿರಸ ಜಾಸ್ತಿಯಾಗುತ್ತದೆ.
ಕೆಲಸದ ಒತ್ತಡ, ಮಕ್ಕಳ ಪಾಲನೆ, ಕೌಟುಂಬಿಕ ವಿಚಾರ, ಹಣಕಾಸು ಮೊದಲಾದ ಕಾರಣಗಳಿಂದ ದಂಪತಿ ನಡುವೆ ಮಾತಿಗೆ ಮಾತು ಬೆಳೆಯುತ್ತದೆ. ಅದನ್ನು ನಿಲ್ಲಿಸಲು ಯಾರಾದರೊಬ್ಬರು ಪ್ರಯತ್ನಿಸಬೇಕು. ಯಾರೂ ಸೋಲದೇ ಮಾತನಾಡುತ್ತಾ ಹೋದರೆ, ಅದು ಮತ್ತೊಂದು ಹಂತ ತಲುಪುತ್ತದೆ.
ಇನ್ನು ಸಂಗಾತಿಗಳ ನಡುವೆ ಅನ್ಯೋನ್ಯತೆ ಮುಖ್ಯ. ಇದರಿಂದ ಒಳ್ಳೆಯ ಕುಟುಂಬವನ್ನು ಹೊಂದಬಹುದು. ಪರಸ್ಪರ ನಂಬಿಕೆ ಇಬ್ಬರಲ್ಲಿಯೂ ಇರಬೇಕು. ಸರಿ ತಪ್ಪಿನ ವಿವೇಚನೆ ಇರಬೇಕು. ತಾಳ್ಮೆಯ ಗುಣ ಹೊಂದಬೇಕು. ಸಂಗಾತಿಗಳಲ್ಲಿ ಕ್ಷಮಾ ಗುಣವಿರಬೇಕು. ಒಬ್ಬರು ಹೇಳಿದ್ದನ್ನು ಕೇಳಿಸಿಕೊಳ್ಳುವ ತಾಳ್ಮೆ ಇದ್ದರೆ ಕುಟುಂಬದಲ್ಲಿ ನೆಮ್ಮದಿ. ಎಲ್ಲಕ್ಕಿಂತ ಮುಖ್ಯವಾಗಿ ಸಂಬಂಧವನ್ನು ಸುಂದರವಾಗಿ ಇಡುತ್ತದೆ. ಯಾವುದೇ ಅನುಮಾನ, ಗೊಂದಲಗಳು ಇದ್ದಲ್ಲಿ ಪರಸ್ಪರ ಚರ್ಚಿಸಿ ಅವುಗಳನ್ನು ಬಗೆಹರಿಸಿಕೊಳ್ಳಬೇಕು. ಇದರಿಂದ ಆತ್ಮೀಯತೆ, ನಂಬಿಕೆ ಜಾಸ್ತಿಯಾಗುತ್ತದೆ ಎನ್ನಲಾಗಿದೆ.


ಹರಿಣಗಳನ್ನು ಮತ್ತೊಮ್ಮೆ ಶಿಕಾರಿ ಮಾಡಿದ ಕೊಹ್ಲಿ ಬಾಯ್ಸ್; ವಿರಾಟ್ ಖಾತೆಗೆ ಮತ್ತೊಂದು ಶತಕ
Highlights
ನಾಯಕ ವಿರಾಟ್ ಕೊಹ್ಲಿ(129 ರನ್, 96 ಎಸೆತ, 19ಬೌ, 2 ಸಿಕ್ಸರ್) ಬಾರಿಸಿದ ಮನಮೋಹಕ ಶತಕ ಹಾಗೂ ಅಜಿಂಕ್ಯ ರಹಾನೆಯ(34) ಸಮಯೋಚಿನ ಬ್ಯಾಟಿಂಗ್ ನೆರವಿನಿಂದ ಇನ್ನೂ ಓವರ್ 17.5 ಓವರ್ ಬಾಕಿಯಿರುವಾಗಲೇ ಟೀಂ ಇಂಡಿಯಾ ಸರಣಿ ಗೆಲುವಿನ ಕೇಕೆ ಹಾಕಿದೆ.
ಸೆಂಚೂರಿಯನ್(ಫೆ.16) ವಿರಾಟ್ ಕೊಹ್ಲಿ ಬಾರಿಸಿದ ಅಜೇಯ ಶತಕದ ನೆರವಿನಿಂದ ಟೀಂ ಇಂಡಿಯಾ 8 ವಿಕೆಟ್'ಗಳ ಭರ್ಜರಿ ಜಯ ದಾಖಲಿಸಿದೆ. ಈ ಮೂಲಕ 6 ಪಂದ್ಯಗಳ ಸರಣಿಯಲ್ಲಿ ಟೀಂ ಇಂಡಿಯಾ 5-1 ಅಂತರದಲ್ಲಿ ಸರಣಿ ಗೆಲುವಿನ ನಗೆ ಬೀರಿದೆ. ಟೂರ್ನಿಯುದ್ದಕ್ಕೂ ಅದ್ಭುತ ಪ್ರದರ್ಶನ ತೋರಿದ ನಾಯಕ ವಿರಾಟ್ ಕೊಹ್ಲಿ(558 ರನ್) ಸರಣಿ ಶ್ರೇಷ್ಠ ಹಾಗೂ ಪಂದ್ಯ ಶ್ರೇಷ್ಠ ಪ್ರಶಸ್ತಿಗೆ ಭಾಜನರಾದರು.
ಆಫ್ರಿಕಾ ತಂಡವನ್ನು ಕೇವಲ 204 ರನ್'ಗಳಿಗೆ ಕಟ್ಟಿಹಾಕಿದ ಭಾರತ ಬ್ಯಾಟಿಂಗ್'ನಲ್ಲೂ ಅದ್ಭುತ ಪ್ರದರ್ಶನ ತೋರಿತು. ಆರಂಭದಲ್ಲಿ ಟೀಂ ಇಂಡಿಯಾ ರೋಹಿತ್ ಶರ್ಮಾ ಹಾಗೂ ಶಿಖರ್ ಧವನ್ ವಿಕೆಟ್ ವಿಕೆಟ್ ಕಳೆದುಕೊಂಡಿತಾದರೂ, ನಾಯಕ ವಿರಾಟ್ ಕೊಹ್ಲಿ(129 ರನ್, 96 ಎಸೆತ, 19ಬೌ, 2 ಸಿಕ್ಸರ್) ಬಾರಿಸಿದ ಮನಮೋಹಕ ಶತಕ ಹಾಗೂ ಅಜಿಂಕ್ಯ ರಹಾನೆಯ(34) ಸಮಯೋಚಿನ ಬ್ಯಾಟಿಂಗ್ ನೆರವಿನಿಂದ ಇನ್ನೂ ಓವರ್ 17.5 ಓವರ್ ಬಾಕಿಯಿರುವಾಗಲೇ ಟೀಂ ಇಂಡಿಯಾ ಸರಣಿ ಗೆಲುವಿನ ಕೇಕೆ ಹಾಕಿದೆ.
ಕೊಹ್ಲಿ-ರಹಾನೆ ಜುಗಲ್'ಬಂದಿ: ತಂಡದ ಮೊತ್ತ 19 ರನ್'ಗಳಿದ್ದಾಗ ಕಳೆದ ಪಂದ್ಯದ ಹೀರೋ ರೋಹಿತ್ ಶರ್ಮಾ ಎನ್ಜಿಡಿಗೆ ವಿಕೆಟ್ ಒಪ್ಪಿಸಿದರು. ಆ ಬಳಿಕ ಎರಡನೇ ವಿಕೆಟ್'ಗೆ ಧವನ್ ಹಾಗೂ ಕೊಹ್ಲಿ 59 ರನ್'ಗಳ ಜತೆಯಾಟವಾಡಿರು. ಧವನ್ ಕೂಡಾ 18 ರನ್ ಬಾರಿಸಿ ಎನ್ಜಿಡಿಗೆ ಎರಡನೇ ಬಲಿಯಾದರು. ಆ ಬಳಿಕ ರಹಾನೆಯೊಂದಿಗೆ ಇನಿಂಗ್ಸ್ ಕಟ್ಟಿದ ಕೊಹ್ಲಿ ಆಫ್ರಿಕಾ ಬೌಲರ್'ಗಳನ್ನು ಮನಬಂದಂತೆ ದಂಡಿಸಿದರು. ವೃತ್ತಿ ಜೀವನದ 35ನೇ ಏಕದಿನ ಶತಕ ಸಿಡಿಸುವುದರೊಂದಿಗೆ ಇದೇ ಸರಣಿಯಲ್ಲಿ ಮೂರನೇ ಶತಕ ಸಿಡಿಸಿದ ಸಾಧನೆ ಮಾಡಿದರು.
ಇದಕ್ಕೂ ಮೊದಲು ಟಾಸ್ ಗೆದ್ದು ಫೀಲ್ಡಿಂಗ್ ಆಯ್ದುಕೊಂಡ ಭಾರತ ವೇಗಿ ಶಾರ್ದೂಲ್ ಠಾಕೂರ್ ಮಾರಕ ದಾಳಿಗೆ ತತ್ತರಿಸಿತು. ಮುಂಬೈ ವೇಗಿ ಶಾರ್ದೂಲ್ ಠಾಕೂರ್ 4 ವಿಕೆಟ್ ಕಳಿಸುವ ಮೂಲಕ ಗಮನ ಸೆಳೆದರೆ, ಬುಮ್ರಾ ಹಾಗೂ ಚಾಹಲ್ ತಲಾ 2 ವಿಕೆಟ್ ಪಡೆದರು. ಜೊಂಡೊ ಅರ್ಧ ಶತಕ ಸಿಡಿಸಿದ್ದು ಹೊರತು ಪಡಿಸಿದರೆ ಮತ್ತೆ ಯಾವ ಬ್ಯಾಟ್ಸ್'ಮನ್'ಗಳಿಂದಲೂ ನಿರೀಕ್ಷಿತ ಪ್ರದರ್ಶನ ಮೂಡಿಬರಲಿಲ್ಲ.
ಸಂಕ್ಷಿಪ್ತ ಸ್ಕೋರ್:


Bengaluru, First Published 21, Jul 2019, 3:55 PM IST
Highlights
ಇಂಡೋನೇಷ್ಯಾ ಓಪನ್ ಟೂರ್ನಿಯಲ್ಲಿ ಫೈನಲ್ ತಲುಪಿದ್ದ ಪಿವಿ ಸಿಂಧು, ಪ್ರಶಸ್ತಿ ಸುತ್ತಿನ ಹೋರಾಟಗಲ್ಲಿ ಮುಗ್ಗರಿಸಿದ್ದಾರೆ. ರೋಚಕ ಹೋರಾಟದಲ್ಲಿ ಆರಂಭಿಕ ಮುನ್ನಡೆ ಸಾಧಿಸಿದ್ದ ಸಿಂಧು, ಅಂತಿಮ ಹಂತದಲ್ಲಿ ಸೋಲಿಗೆ ಶರಣಾದರು.
ಜಕಾರ್ತ(ಜು.21): ಇಂಡೋನೇಷ್ಯಾ ಓಪನ್ ಬ್ಯಾಡ್ಮಿಂಟನ್ ಟೂರ್ನಿಯಲ್ಲಿ ಭಾರತದ ತಾರೆ ಪಿವಿ ಸಿಂಧು ಆಘಾತ ಅನುಭವಿಸಿದ್ದಾರೆ. ಫೈನಲ್ ಪಂದ್ಯದಲ್ಲಿ ಜಪಾನ್‌ನ ಅಕಾನೆ ಯಮಗುಚಿ ವಿರುದ್ಧ ಸೋಲು ಅನುಭವಿಸಿದ್ದಾರೆ. ಪ್ರಸಕ್ತ ವರ್ಷದಲ್ಲಿ ಮೊದಲ ಬಾರಿಗೆ ಫೈನಲ್ ಪ್ರವೇಶಿಸಿದ್ದ ಸಿಂಧು, ಪ್ರಶಸ್ತಿಯಿಂದ ವಂಚಿತರಾಗಿದ್ದಾರೆ.
ಇದನ್ನೂ ಓದಿ:  ಪಿವಿ ಸಿಂಧೂ ಪಾತ್ರದಲ್ಲಿ ದೀಪಿಕಾ, ಮಿಥಾಲಿಯಾಗಿ ತಾಪ್ಸಿ ಪನ್ನು
ಫೈನಲ್ ಪಂದ್ಯದಲ್ಲಿ ಯಮಗುಚಿ 21-15, 21-16 ಅಂತರದಲ್ಲಿ ಸಿಂಧು ಮಣಿಸಿ ಪ್ರಶಸ್ತಿ ಗೆದ್ದುಕೊಂಡರು. ಪುಂದ್ಯದ ಆರಂಭಿಕ ಹಂತದಲ್ಲಿ 11-8 ಅಂತರದ ಮುನ್ನಡೆ ಸಾಧಿಸಿದ್ದ ಸಿಂಧು ಬಳಿಕ ಅಂತ ಕಾಯ್ದುಕೊಳ್ಳಲು ಸಾಧ್ಯವಾಗಿಲ್ಲ. ಯಮಗುಚಿ ಅದ್ಭುತ ಹೋರಾಟಕ್ಕೆ ತಲೆಬಾಗಿದರು.
ಇದನ್ನೂ ಓದಿ:  ತೇಜಸ್ ಯುದ್ಧವಿಮಾನದಲ್ಲಿ ಹಾರಾಡಿದ ಬ್ಯಾಡ್ಮಿಂಟನ್ ತಾರೆ ಸಿಂಧು!
ಈ ವರ್ಷದ ಆರಂಭದಲ್ಲಿ ಇಂಡಿಯಾ ಓಪನ್ ಹಾಗೂ ಸಿಂಗಾಪೂರ್ ಓಪನ್ ಟೂರ್ನಿಯಲ್ಲಿ ಸೆಮಿಫೈನಲ್ ಪ್ರವೇಶಿಸಿ ನಿರಾಸೆ ಅನುಭವಿಸಿದ್ದರು.  ಇದೀಗ ಫೈನಲ್ ಪಂದ್ಯದಲ್ಲಿ ಮುಗ್ಗರಿಸಿದ್ದಾರೆ.  ಈ ಮೂಲಕ 2019ರ ಮೊದಲ ಪ್ರಶಸ್ತಿ ಗೆಲ್ಲೋ ಅವಕಾಶ ಕೈತಪ್ಪಿದೆ.


ಪ್ರೇಕ್ಷಕರ ನೂರು ರೂಪಾಯಿಗೆ ಮೋಸವಿಲ್ಲ: ಪೂರ್ಣಚಂದ್ರ ಖಾತ್ರಿ
ಪ್ರೇಕ್ಷಕರ ನೂರು ರೂಪಾಯಿಗೆ ಮೋಸವಿಲ್ಲ: ಪೂರ್ಣಚಂದ್ರ ಖಾತ್ರಿ
ಪ್ರಜಾವಾಣಿ ವಾರ್ತೆ
Published:
24 ಏಪ್ರಿಲ್ 2019, 17:12  IST
Updated:
24 ಏಪ್ರಿಲ್ 2019, 17:12  IST
ಅಕ್ಷರ ಗಾತ್ರ :
ಆ
ಆ
‘ನೂರು ರೂಪಾಯಿ ಕೊಟ್ಟು ಟಿಕೆಟ್ ಪಡೆದು ಚಿತ್ರಮಂದಿರಗಳಿಗೆ ಬರುವ ಪ್ರೇಕ್ಷಕರಿಗೆ ಖಂಡಿತ ಮೋಸವಾಗುವುದಿಲ್ಲವೆಂದು ಗ್ಯಾರೆಂಟಿ ಕೊಡ್ತಿನಿ. ನಾನು ದಿಢೀರ್ ಬೆಳೆಯಬೇಕು, ಹೆಸರು ಮಾಡಬೇಕು ಎನ್ನುವ ಹಂಬಲದಿಂದ ಸಿನಿಮಾ ರಂಗಕ್ಕೆ ಬಂದಿಲ್ಲ. ನನಗೆ ಪ್ರೇಕ್ಷಕರ ಹಾರ್ಟ್ ಬೀಟ್ ಚೆನ್ನಾಗಿ ಗೊತ್ತಿದೆ. ಪ್ರೇಕ್ಷಕರ ಪರವಾಗಿ ಸಿನಿಮಾ ಮಾಡಿದ್ದೇನೆ’
–ಹೀಗೆ ಅಪರಿಮಿತ ವಿಶ್ವಾಸದಲ್ಲಿ ಮಾತು ಆರಂಭಿಸಿದರು ‘ಕೃಷ್ಣ ಗಾರ್ಮೆಂಟ್ಸ್’ ಚಿತ್ರದ ನಿರ್ದೇಶಕ ಸಿದ್ದು ಪೂರ್ಣಚಂದ್ರ.
ಚಿತ್ರೀಕರಣ ಪೂರ್ಣಗೊಳಿಸಿ ಬಿಡುಗಡೆಗೆ ಸಿದ್ಧವಾಗಿರುವ ‘ಕೃಷ್ಣ ಗಾರ್ಮೆಂಟ್ಸ್’ ಟ್ರೇಲರ್ ತೋರಿಸಲು ಮತ್ತು ಹಾಡುಗಳ ಧ್ವನಿ ಸುರಳಿ ಬಿಡುಗಡೆಗೆ ಚಿತ್ರತಂಡದೊಂದಿಗೆ ಸುದ್ದಿಗೋಷ್ಠಿಗೆ ಬಂದಿದ್ದರು.
ಚಿತ್ರ ಬಿಡುಗಡೆಗೆ ಸೆನ್ಸಾರ್ ಮಂಡಳಿಯ ಅನುಮತಿಗೆ ಕಾಯುತ್ತಿರುವ ನಿರ್ದೇಶಕರು, ಸಿನಿಮಾಕ್ಕಾಗಿ ದುಡಿದಿರುವ ಪ್ರತಿಯೊಬ್ಬರ ಶ್ರಮವನ್ನು ಮತ್ತು ಅಭಿನಯಿಸಿರುವ ಕಲಾವಿದರ ಕೊಡುಗೆ ಹಾಗೂ ವ್ಯಕ್ತಿತ್ವವನ್ನು ಸಿನಿಮಾ ನಿರೂಪಣೆ ಶೈಲಿಯಲ್ಲೇ ಸವಿಸ್ತಾರವಾಗಿ ವಿವರಿಸಿದರು.
ಚಿತ್ರದ ಟ್ರೇಲರ್ ನೋಡಿದವರಿಗೆ ಇದು ಗಾರ್ಮೆಂಟ್ಸ್ ಒಳಗೆ ನಡೆಯುವ ನೈಜ ಘಟನೆಗಳನ್ನು ಆಧರಿಸಿದ ಸಿನಿಮಾ ಎನಿಸುವುದು ಸುಸ್ಪಷ್ಟ.
‘ಎರಡು ವರ್ಷಗಳಿಂದ ಸ್ಕ್ರಿಪ್ಟ್ ಮಾಡಿ, ಸಿನಿಮಾ ಮಾಡಿದ್ದೇ‌ನೆ. ಇದು ನನ್ನ ಕನಸಿನ ಸಿನಿಮಾ. ಮೊದಲ ಬಾರಿಗೆ ಕಮರ್ಷಿಯಲ್ ಸಿನಿಮಾ ಮಾಡಿದ್ದೇನೆ. ಈ ಚಿತ್ರಕ್ಕೆ ಷಣ್ಮುಖ ಜಿ.ಬೆಂಡಿಗೇರಿ ಅವರು ಆರ್ಥಿಕ ಇಂಧನ ಒದಗಿಸಿ ನನ್ನ ಕನಸು ನನಸುಗೊಳಿಸಿದ್ದಾರೆ. ಅವರ ಧಾರಾಳತನದಿಂದ ಸಿನಿಮಾ ಕೂಡ ಅದ್ದೂರಿಯಾಗಿ ಮೂಡಿ ಬಂದಿದೆ’ ಎಂದು ಸುಧೀರ್ಘವಾಗಿ ಮಾತು ಪೋಣಿಸುತ್ತಾ ಹೋದರು ಪೂರ್ಣಚಂದ್ರ.
 ಇದನ್ನು ಇಂತಹ ಜಾನರ್ ಸಿನಿಮಾ ಎಂದು ಊಹಿಸಲು ಆಗದು. ಸಿನಿಮಾ ನೋಡಿದ ನಂತರ ಇದೊಂದು ಸಸ್ಪೆನ್ಸ್, ಥ್ರಿಲ್ಲರ್ ಮೂವಿ ಎನ್ನುವ ನಿರ್ಧಾರಕ್ಕೆ ಬರಬಹುದು. ಇದರಲ್ಲಿ ಎಲ್ಲ ರೀತಿಯ ಮನರಂಜನೆ ಇದೆ. ಆರಂಭದ ದೃಶ್ಯದಿಂದ ಕೊನೆಯ ದೃಶ್ಯದವರೆಗೂ ಹೊಸ ಪಾತ್ರಗಳು ಪರಿಚಯವಾಗುತ್ತಾ ಹೋಗುತ್ತವೆ. ಇದು ಈ ಸಿನಿಮಾದ ವಿಶೇಷವೆಂದು ಬಣ್ಣಿಸಿದರು.
ರಾಜೇಶ್ ನಟರಂಗ ಅವರು ‘ಕೃಷ್ಣ ಗಾರ್ಮೆಂಟ್ಸ್’ ಕಿರೀಟ. ಅವರಿಂದ ಮನೋಜ್ಞ ಅಭಿನಯ ಮೂಡಿಬಂದಿದೆ. ಚಿತ್ರಕ್ಕೆ ಗ್ಲಾಮರ್ ಅಥವಾ ದೊಡ್ಡ ನಟಿ ಬೇಕಿರಲಿಲ್ಲ. ಪಾತ್ರಕ್ಕೆ ಸೂಟ್ ಆಗುವ ಸಾಧಾರಣ ವ್ಯಕ್ತಿ ಬೇಕಾಗಿತ್ತು. ಪಾತ್ರಕ್ಕೆ ರಶ್ಮಿತಾ ಸೂಟ್ ಆಗಿದ್ದರಿಂದ ಅವರನ್ನೇ ಆಯ್ಕೆ ಮಾಡಿದೆವು. ನಾಯಕನಾಗಿ ನಟಿಸಿರುವ ಭಾಸ್ಕರ್ ನೀನಾಸಂ ‘ಹೆಮ್ಮರ’ದಲ್ಲಿ ಚಿಕ್ಕ ಪಾತ್ರ ಮಾಡಿದ್ದರು. ಈ ಸಿನಿಮಾದಲ್ಲಿ ಅವರ ನಟನೆ ಸೂಪರ್ ಆಗಿದೆ. ಇನ್ನೂ ಲಕ್ಷ್ಮಿ ಬಾರಮ್ಮ ಸೀರಿಯಲ್‌ನ ನಾಯಕ ಚಂದುಗೌಡ ಮೊದಲ ಬಾರಿಗೆ ವಿಲನ್ ಆಗಿ ಕಾಣಿಸಿದ್ದಾರೆ. ಹನುಮಂತ ರಾಜು, ಜಯಂತಿ, ಯಮುನಾ, ನಾಗಶ್ರೀ, ಪೂಜಾ, ಲಕ್ಷ್ಮಿನರಸಿಂಹ, ಪ್ರಸಾದ್, ವರ್ಧನ್ ತೀರ್ಥಹಳ್ಳಿ, ರಜನಿಕಾಂತ್ ತಾರಾಗಣದಲ್ಲಿದ್ದಾರೆ. ಚಿದಾನಂದ್ ಅವರ ಛಾಯಾಗ್ರಹಣವಿದೆ ಎಂದರು.
‘ಚಿತ್ರರಂಗಕ್ಕೆ ನಾನು ಹೊಸಬಳು. ಹಿರಿತೆರೆಯಲ್ಲಿ ಅಭಿನಯಿಸಬೇಕೆಂಬ ಕನಸು ಹೊತ್ತು ಬಂದವಳಿಗೆ ಸಿದ್ದು ಸರ್ ಅವರಿಂದ ನನ್ನ ಕನಸು ಸಾಕಾರಗೊಂಡಿದೆ’ ಎಂದು ‘ಬ್ರಹ್ಮಾಸ್ತ್ರ’ ಧಾರಾವಾಹಿ ಖ್ಯಾತಿಯ ನಟಿ ರಶ್ಮಿತಾ ಕೃತಜ್ಞತೆ ಹೇಳುವುದನ್ನು ಮರೆಯಲಿಲ್ಲ.
‘ಕಿರುತೆರೆಯಲ್ಲಿ ಹೀರೊ ಆಗಿದ್ದವನು ಈ ಚಿತ್ರದಲ್ಲಿ ಕ್ರೂರವಾದ ವಿಲನ್ ಪಾತ್ರದಲ್ಲಿ ಅಭಿನಯಿಸಿದ್ದೇನೆ. ಸಿನಿಮಾ ನೋಡಿದ ಮೇಲೆ ನಮ್ಮ ತಾಯಿ ನನ್ನ ಬಗ್ಗೆ ಏನೆಂದುಕೊಳ್ಳುತ್ತಾರೊ ಎನ್ನುವ ಟೆನ್ಶನ್ ಶುರುವಾಗಿದೆ’ ಎಂದು ಲಕ್ಷ್ಮಿ ಬಾರಮ್ಮ ಧಾರಾವಾಹಿ ಖ್ಯಾತಿಯ ಚಂದುಗೌಡ ಅಳುಕು ತೋಡಿಕೊಳ್ಳುವ ಜತೆಗೆ, ತಮ್ಮ ಪಾತ್ರದ ಬಗ್ಗೆ ಕುತೂಹಲ ಹೆಚ್ಚು ಮಾಡಿದರು.
‘ಮನೆಮಗಳು’, ಯಶೋಧರ’ ಸೇರಿದಂತೆ ಹಲವು ಧಾರಾವಾಹಿಗಳನ್ನು ನಿರ್ದೇಶಿಸಿರುವ ಸಿದ್ದು ಪೂರ್ಣಚಂದ್ರ ಅವರಿಗೆ ಇದು ಎರಡನೇ ಚಿತ್ರ. ಅವರ ಮೊದಲ ಚಿತ್ರ ‘ಹೆಮ್ಮರ’ 2015-16ನೇ ಸಾಲಿನ ಬೆಂಗಳೂರು ಅಂತರರಾಷ್ಟ್ರೀಯ ಚಲನಚಿತ್ರೋತ್ಸವಕ್ಕೆ ಆಯ್ಕೆಯಾಗಿತ್ತು.
ಧ್ವನಿ ಸುರಳಿ ಬಿಡುಗಡೆ
‘ಕೃಷ್ಣ ಗಾರ್ಮೆಂಟ್ಸ್’ ಸಿನಿಮಾದ ಹಾಡುಗಳ ಧ್ವನಿ‌ಸುರುಳಿಯನ್ನು ಚಲನಚಿತ್ರ ವಾಣಿಜ್ಯ ಮಂಡಳಿಯ ಅಧ್ಯಕ್ಷ ಎ.ಎಸ್.ಚಿನ್ನೇಗೌಡ ಅವರು ಬಿಡುಗಡೆ ಮಾಡಿದರು. ಗಾರ್ಮೆಂಟ್ಸ್ ಒಳಗೆ ನಡೆಯುವ ಶೋಷಣೆ, ದೌರ್ಜನ್ಯ, ಕೊಲೆಗಳನ್ನು ಧೈರ್ಯವಾಗಿ ಸಿನಿಮಾ ಮೂಲಕ ಹೊರಗೆಳೆಯುವ ಧೈರ್ಯ ಮಾಡಿರುವುದು ಮೆಚ್ಚುಗೆಗೆ ಅರ್ಹವಾಗಿದೆ ಎಂದು ಚಿನ್ನೇಗೌಡರು, ನಿರ್ದೇಶಕರ ಬೆನ್ನು ತಟ್ಟಿದರು.
ಆನಂದ್ ಆಡಿಯೊದಿಂದ ಹೊರ ತಂದಿರುವ ಈ ಧ್ವನಿ‌ಸುರಳಿಯಲ್ಲಿ ‘ಹಾಯಾದ ಹಾದಿಗೆ ಹಾಳಾದ ಕನಸಿನ ಪುಟಗಳು’, ‘ಈ ಪ್ರೀತಿಗೆ’, ‘ಹೃದಯಾ ಹೃದಯಾ’ ಹಾಡುಗಳು ಕೇಳಲು ಇಂಪಾಗಿವೆ.
ಹಂಸಲೇಖ ಅವರ ಗರಡಿಯಲ್ಲಿ ಪಳಗಿರುವ ರಘು ಧನ್ವಂತರಿ ಸಂಗೀತ ಸಂಯೋಜಿಸಿರುವ ಈ ಹಾಡುಗಳನ್ನು ರಾಜೇಶ್ ಕೃಷ್ಣನ್, ದೇಸಿ ಮೋಹನ್, ಶ್ವೇತಾ ದೇವನಹಳ್ಳಿ, ದಿವಾಕರ್ ಹಾಡಿದ್ದಾರೆ. ಹಾಡುಗಳ ಸಾಹಿತ್ಯವನ್ನು ಪೂರ್ಣಚಂದ್ರ ಅವರೇ ಬರೆದಿದ್ದಾರೆ. ಕಥೆ, ಚಿತ್ರಕಥೆ, ಸಂಭಾಷಣೆ, ನಿರ್ದೇಶನದ ಹೊಣೆಯನ್ನೂ ಅವರೇ ನಿಭಾಯಿಸಿದ್ದಾರೆ.


ಕಥಾ ವೇದಿಕೆ ನಿಮ್ಮ ಕಥೆ ಸಿನಿಮಾ ಆಗಬಹುದು …
Team Udayavani,  Apr 1, 2019, 5:22 PM IST
ಅ
ಅ
ಅ
ಕನ್ನಡದಲ್ಲಿ ಉತ್ತಮ ಕಥೆಗಾರರು, ಬರಹಗಾರರನ್ನು ಹುಡುಕುವುದಕ್ಕಾಗಿಯೇ “ರೈಟ್ ಕರ್ನಾಟಕ’ ಎಂಬ ವೇದಿಕೆಯೊಂದು ಸಿದ್ಧವಾಗಿದೆ. ನಿಮಗೇನಾದರೂ ಕಥೆ ಬರೆಯುವ ಹವ್ಯಾಸ – ಆಸಕ್ತಿಯಿದ್ದರೆ, ಅದನ್ನು ಸಿನಿಮಾ ಮಾಡಬಹುದು ಎಂದು ನಿಮಗನಿಸಿದ್ದರೆ, ಆ ಕಥೆಯನ್ನು 2000 ಪದಗಳಿಗೆ ಮೀರದಂತೆ “ರೈಟ್ ಕರ್ನಾಟಕ’ಕ್ಕೆ ಬರೆದು ಕಳುಹಿಸಬಹುದು.
“ನಿಮ್ಮ ಕಥೆ ಕೇಳುವುದಕ್ಕೆ ನಾವಿದ್ದೇವೆ’ ಎನ್ನುವ ಹೆಸರಿನಲ್ಲಿ ನಡೆಯುತ್ತಿರುವ ಈ ಸ್ಪರ್ಧೆಯಲ್ಲಿ ನಿಮ್ಮ ಕಥೆ ತೀರ್ಪುಗಾರರಿಗೆ ಇಷ್ಟವಾದರೆ, ಆ ಕಥೆ ಸಿನಿಮಾ ಆಗಲಿದ್ದು, ಜೊತೆಗೆ ಒಂದು ಲಕ್ಷ ಬಹುಮಾನ ಕೂಡ ಸಿಗಲಿದೆ. ಅಲ್ಲದೆ ಬಂದ ಒಟ್ಟು ಕಥೆಗಳಲ್ಲಿ ಅತ್ಯುತ್ತಮ 20 ಕಥೆಗಳನ್ನು ತೀರ್ಪುಗಾರ ಸಮಿತಿ ಆಯ್ಕೆ ಮಾಡಿ ಅದನ್ನು ಪುಸ್ತಕ ರೂಪದಲ್ಲಿ ಕೂಡ ಹೊರತರಲಿದೆ.
ಇನ್ನು ಆಯ್ಕೆಯಾದ 20 ಕಥೆಗಳ ಕಥೆಗಾರರಿಗೆ “ಯು ಟರ್ನ್’ ಖ್ಯಾತಿಯ ನಿರ್ದೇಶಕ ಪವನ್ ಕುಮಾರ್ ಒಂದು ದಿನದ ಚಿತ್ರಕಥಾ ಶಿಬಿರವನ್ನು ನಡೆಸಿಕೊಡಲಿದ್ದಾರೆ. ಚಿತ್ರರಂಗದ ಕಡೆಗೆ ಸಮಾನ ಆಸಕ್ತಿ, ಅಭಿರುಚಿಯನ್ನು ಹೊಂದಿರುವ ನಿರ್ಮಾಪಕರು, ನಿರ್ದೇಶಕರು, ಪ್ರಕಾಶಕರು, ಪತ್ರಕರ್ತರು, ವಿಮರ್ಶಕರು, ಸಿನಿಮಾಸಕ್ತರು, ಹೀಗೆ ಚಿತ್ರರಂಗದ ಸಮಾನ ಮನಸ್ಕರು ಸೇರಿ ರೈಟ್ ಕರ್ನಾಟಕ ಎನ್ನುವ ಹೆಸರಿನಲ್ಲಿ ಉತ್ತಮ ಕಥೆಗಾರರು, ಬರಹಗಾರರನ್ನು ಹುಡುಕಾಟ ನಡೆಸುತ್ತಿದ್ದು, ಕಥೆಗಾರರು ತಮ್ಮ ಕಥೆಯನ್ನು ಏಪ್ರಿಲ್ 30ರ ಒಳಗೆ
writekarnataka@gmail.com ಈ ಇಮೇಲ್ ಗೆ ಕಳುಹಿಸಬೇಕು.
ನಿರ್ದೇಶಕರಾದ “ರಾಮಾ ರಾಮಾರೇ’ ಖ್ಯಾತಿಯ ನಿರ್ದೇಶಕ ಸತ್ಯಪ್ರಕಾಶ್, “ಶ್ರೀನಿವಾಸ ಕಲ್ಯಾಣ’, “ಬೀರ್‌ಬಲ್’ ಖ್ಯಾತಿಯ ಶ್ರೀನಿ, ಹಿರಿಯ ಪತ್ರಕರ್ತ ಜೋಗಿ, ಪ್ರಕಾಶಕ ಜಮೀಲ್ ಸಾವಣ್ಣ, ಹರೀಶ್ ಮಲ್ಯ ಮೊದಲಾದವರು ತೀರ್ಪುಗಾರರಾಗಿದ್ದು ಉತ್ತಮ ಕಥೆಗಳನ್ನು ಆಯ್ಕೆ ಮಾಡಲಿದ್ದಾರೆ.
ಇನ್ನೂ ವಿವಾಹವಾಗಿಲ್ಲವೇ? ಇಂದೇ ಕನ್ನಡ ಮ್ಯಾಟ್ರಿಮನಿಯಲ್ಲಿ ನೋಂದಾಯಿಸಿ - ನೋಂದಣಿ ಉಚಿತ!
Disclaimer:The views expressed in comments section published on Udayavani.com are those of comment writers alone. They do not represent the views or opinions of Udayavani.com, its staff or The Manipal Group, or any entity associated with The Manipal Group. Udayavani.com reserves rights to remove a comment or all the comments any time.
To report any comment you can email us at udayavani.response@manipalgroup.info . We will review the request and delete the comments.


ಅರುಣ್ ಸಾಗರ್ ಕೈಚಳಕದಲ್ಲಿ  ದಸರಾ ಬೊಂಬೆಗಳು!
15, Oct 2018, 4:53 PM IST
ನಟ ಅರುಣ್ ಸಾಗರ್ ಸಕಲಕಲಾ ವಲ್ಲಭ. ಏನಾದರೂ ಹೊಸದನ್ನ ಮಾಡ್ತಾನೇ ಇರ್ತಾರೆ. ಕ್ರಿಯೇಟಿವಿಟಿಗೆ ಇನ್ನೊಂದು ಹೆಸರು ಅರುಣ್ ಸಾಗರ್ ಎಂದರೆ ತಪ್ಪಾಗಲಿಕ್ಕಿಲ್ಲ. ದಸರಾ ಹಬ್ಬದ ಪ್ರಯುಕ್ತ ಮಕ್ಕಳಿಗಾಗಿ ಆನೆ ಬಂತೊಂದಾನೆ ಎನ್ನುವ ಕಾರ್ಯಾಗಾರ ಮಾಡಿದ್ದಾರೆ. ಸಾಕಷ್ಟು ಮಕ್ಕಳು ಸಾಥ್ ನೀಡಿದ್ದಾರೆ. ಹೇಗಿತ್ತು ನೋಡಿ ಕಾರ್ಯಾಗಾರದ ಝಲಕ್..!


|
Published: Saturday, October 24, 2015, 15:32 [IST]
ಆಧುನಿಕ ಸೌಲಭ್ಯಗಳು ನಮ್ಮ ಜೀವನವನ್ನು ಸುಲಭಗೊಳಿಸಿತ್ತಿದ್ದಂತೆಯೇ ಇನ್ನೊಂದೆಡೆ ನಮ್ಮ ಶರೀರಗಳನ್ನು ಶಿಥಿಲವಾಗಿಸುತ್ತಿದೆ. ಹಿಂದೆ ಸೌಲಭ್ಯಗಳು ಕಡಿಮೆಯಿದ್ದಾಗ ದಿನನಿತ್ಯದ ಚಟುವಟಿಕೆಗಳ ಕಾರಣ ಸೇವಿಸಿದ ಆಹಾರ ಸರಿಯಾಗಿ ಜೀರ್ಣವಾಗಿ ಆರೋಗ್ಯ ವೃದ್ಧಿಸುತ್ತಿತ್ತು. ಆದರೆ ಇಂದಿನ ದಿನಗಳಲ್ಲಿ ವ್ಯಾಯಾಮಕ್ಕೆಂದೇ ಹಣ ಕೊಟ್ಟು ಕೃತಕವಾಗಿ ದೇಹ ದಂಡಿಸುವಂತಾಗಿದೆ. ನೈಸರ್ಗಿಕ ಆಹಾರಗಳ ಬದಲಾಗಿ ಸಿದ್ಧ ಆಹಾರಗಳು ಮನೆ ತಲುಪುತ್ತಿವೆ. ಪರಿಣಾಮವಾಗಿ ಇತ್ತೀಚೆಗೆ ಹಲವಾರು ಜಡತ್ವದ ಕಾರಣದ ತೊಂದರೆಗಳು ಸಮಾಜವನ್ನು ಕಾಡುತ್ತಿದೆ.
ಸ್ಥೂಲಕಾಯ, ಹೆಚ್ಚಿನ ಹೃದಯದೊತ್ತಡ, ಶರೀರದಲ್ಲಿ ಕಸುವು ಇಲ್ಲದೇ ಇರುವುದು (ಅಂದರೆ ಕೊಂಚ ದೂರ ನಡೆದರೂ ಅತೀವ ಸುಸ್ತಾಗುವುದು), ಅಜೀರ್ಣ, ಚಿಕ್ಕ ವಯಸ್ಸಿನಲ್ಲಿಯೇ ವೃದ್ಧಾಪ್ಯದ ಕುರುಹುಗಳು ಮೊದಲಾದವು. ಇದರಲ್ಲಿ ಆಹಾರ ಸೇವನೆಯಲ್ಲಿ ಆಗುವ ಏರುಪೇರಿನ ಮೂಲಕ ಕಾಡುವ ಅಜೀರ್ಣ (dyspepsia) ಹೊಟ್ಟೆಯುಬ್ಬರ, ಹುಳಿತೇಗು, ಹೊಟ್ಟೆಯಲ್ಲಿ ಉರಿ, ಮಲಬದ್ಧತೆ, ವಾಯುಪ್ರಕೋಪ, ಕರುಳಿನಲ್ಲಿ ಹುಣ್ಣು (ಅಲ್ಸರ್) ಮೊದಲಾದವುಗಳಿಗೆ ಆಹ್ವಾನ ನೀಡುತ್ತದೆ. ಅಜೀರ್ಣ ಸಮಸ್ಯೆ ಬೆನ್ನು ಬಿಡದೆ ಕಾಡುತ್ತಿದೆಯೇ? ಇಲ್ಲಿದೆ ಪರಿಹಾರ
ಇದಕ್ಕೆ ಪ್ರಧಾನವಾದ ಕಾರಣ ಸರಿಯಾಗಿ ನಾವು ನೀರು ಕುಡಿಯದೇ ಇರುವುದು. ಜಠರದಲ್ಲಿರುವ ಆಹಾರವನ್ನು ಜೀರ್ಣಿಸಲು ಅತಿ ಪ್ರಬಲವಾದ (ಆಮ್ಲೀಯ) ಜಠರರಸಕ್ಕೆ ನೀರು ಅಗತ್ಯವಿದೆ. ಒಂದು ವೇಳೆ ದಿನದ ವಿವಿಧ ಸಮಯದಲ್ಲಿ ಸುಮಾರು ಎಂಟು ಲೋಟ ನೀರು ಕುಡಿಯದೇ ಹೋದರೆ ಜಠರರಸ ಆಹಾರವನ್ನು ಪೂರ್ಣವಾಗಿ ಜೀರ್ಣಿಸಲು ಸಾಧ್ಯವಾಗದೇ ಅಜೀರ್ಣತೆ ಎದುರಾಗುತ್ತದೆ. ಒಳ್ಳೆಯ ಸುದ್ದಿಯೆಂದರೆ ಈ ತೊಂದರೆಗೆ ಆಯುರ್ವೇದದಲ್ಲಿ ಸೂಕ್ತ ಪರಿಹಾರವಿದೆ. ಅದರಲ್ಲೂ ಸರಿಸುಮಾರು ತೊಂಭತ್ತುಭಾಗದ ಪರಿಹಾರ ನಿಮ್ಮ ಅಡುಗೆ ಮನೆಯಲ್ಲಿರುವ ಸುಲಭ ಆಹಾರವಸ್ತುಗಳಿಂದಲೇ ಸಾಧ್ಯವಿದೆ.
ಮೆಂತೆ, ಜೀರಿಗೆ, ಕೊತ್ತೊಂಬರಿ, ಕಾಳುಮೆಣಸು, ಇಂಗು ಮೊದಲಾದವು ಅಜೀರ್ಣತೆಯನ್ನು ಕಡಿಮೆಗೊಳಿಸುವುದು. ತರಕಾರಿಗಳಾದ ಹಸಿಮೆಣಸು, ಹಸಿಶುಂಠಿ, ಲಿಂಬೆ, ಪುದಿನಾ ಸೊಪ್ಪುಗಳನ್ನು ಗೊಟಾಯಿಸಿ ತಯಾರಿಸಿದ ಜ್ಯೂಸ್ ಸಹಾ ಉತ್ತಮ. ಶುಂಠಿಯ ಚಿಕ್ಕ ತುಂಡಿಗೆ ಕಪ್ಪು ಉಪ್ಪು ಮತ್ತು ಲಿಂಬೆರಸದ ಕೆಲವು ಹನಿಗಳನ್ನು ಚಿಮುಕಿಸಿ ಸೇವಿಸಿದರೆ ಹೊಟ್ಟೆಯುಬ್ಬರ ತಕ್ಷಣ ಕಡಿಮೆಯಾಗುತ್ತದೆ. ಮಜ್ಜಿಗೆ ನೀರಿಗೆ ಹುರಿದು ಪುಡಿಮಾಡಿದ ಜೀರಿಗೆ ಮತ್ತು ಕೊತ್ತಂಬರಿ ಪುಡಿಗಳನ್ನು ಸೇರಿಸಿ ಕುಡಿದರೂ ಹೊಟ್ಟೆಯುರಿ ಕಡಿಮೆಯಾಗುತ್ತದೆ. ಇಂತಹ ಇನ್ನೂ ಹಲವಾರು ಸುಲಭ ಪರಿಹಾರಗಳನ್ನು ಇಲ್ಲಿ ಸಂಗ್ರಹಿಸಲಾಗಿದೆ. ಮುಂದೆ ಓದಿ...
ಕೊತ್ತಂಬರಿ ಕಾಳುಗಳು
ಒಂದು ಹಿಡಿಯಷ್ಟು ಧನಿಯ (ಕೊತ್ತಂಬರಿ) ಕಾಳುಗಳನ್ನು ದಪ್ಪತಳದ ಬಾಣಲೆಯಲ್ಲಿ ಚಿಕ್ಕ ಉರಿಯಲ್ಲಿ ಹುರಿಯಿರಿ. ಸ್ವಲ್ಪ ಕೆಂಪಗಾಗುತ್ತಲೇ ಬಾಣಲೆಯಿಂದ ಒಂದು ತಟ್ಟೆಯಲ್ಲಿ ಹರಡಿ. ಇದನ್ನು ಕೊಂಚ ಜಜ್ಜಿ (ಎರಡು ಬಟ್ಟೆಗಳ ನಡುವೆ ಇರಿಸಿ ಲಟ್ಟಣಿಗೆಯಿಂದ ಲಟ್ಟಿಸಿ) ಒಂದು ಗಾಳಿಯಾಡದ ಬಾಟಲಿಯಲ್ಲಿ ಸಂಗ್ರಹಿಸಿ. ಊಟವಾದ ಬಳಿಕ ಮಜ್ಜಿಗೆಯಲ್ಲಿ ಈ ಪುಡಿಯನ್ನು ಸೇರಿಸಿ (ಒಂದು ಲೋಟಕ್ಕೆ ಒಂದು ಚಿಕ್ಕ ಚಮಚ) ಕುಡಿದರೆ ಹೊಟ್ಟೆಯುರಿ, ಉಬ್ಬರ ಕಡಿಮೆಯಾಗುತ್ತದೆ. ಹೊಟ್ಟೆಯುಬ್ಬರ ಮತ್ತು ಉರಿ ಜಾಸ್ತಿ ಇದ್ದರೆ ಕೆಲವು ಏಲಕ್ಕಿ, ಲವಂಗ ಮತ್ತು ಹಸಿಶುಂಠಿಯ ಚಿಕ್ಕ ತುಂಡುಗಳನ್ನು ಸೇರಿಸಿ ನಯವಾಗಿ ಅರೆದು ಮಜ್ಜಿಗೆಗೆ ಸೇರಿಸಿ ಕುಡಿಯಿರಿ.(ಇದು ಮಧ್ಯಾಹ್ನ ಮತ್ತು ರಾತ್ರಿ ಊಟದ ಬಳಿಕ ಮಾತ್ರ, ಬೆಳಗ್ಗಿನ ಹೊತ್ತಿಗೆ ಉತ್ತಮವಲ್ಲ)
ಜೇನು ಮತ್ತು ಲಿಂಬೆರಸ
ಒಂದು ಲೋಟ ಕುದಿದು ಅರ್ಧ ತಣಿದಿರುವ ನೀರಿನಲ್ಲಿ ಅರ್ಧ ಟೀ ಚಮಚ ಜೇನು ಮತ್ತೊ ದೊಡ್ಡ ಲಿಂಬೆಯಾದರೆ ಅರ್ಧ ಭಾಗ (ಪುಟಾಣಿ ಲಿಂಬೆಯಾದರೆ ಇಡೀ ಒಂದು) ರಸ ಹಿಂಡಿ ಕಲಕಿ. ಈ ನೀರನ್ನು ಖಾಲಿಹೊಟ್ಟೆಯಲ್ಲಿ ಸೇವಿಸಬೇಕು. ಅಂದರೆ ಮಧ್ಯಾಹ್ನ ಮತ್ತು ರಾತ್ರಿಯ ಊಟಕ್ಕೂ ಅರ್ಧಗಂಟೆ ಮೊದಲು ಸೇವಿಸಿದರೆ ಬಳಿಕ ಸೇವಿಸುವ ಆಹಾರದಿಂದ ಅಜೀರ್ಣವಾಗುವ ಸಂಭವ ತಪ್ಪುತ್ತದೆ.
ಬಿಸಿ ನೀರನ್ನು ಕುಡಿಯಿರಿ
ನಿಮಗೆ ತಿಂದ ಆಹಾರವನ್ನು ಜೀರ್ಣಿಸಿಕೊಳ್ಳಲು ಕಷ್ಟವಾದರೆ ಬಿಸಿ ನೀರನ್ನು ಕುಡಿಯಿರಿ. ಪ್ರತಿದಿನ ಬೆಳಗ್ಗೆ ಅಥವಾ ಊಟಕ್ಕೆ ಅರ್ಧಗಂಟೆ ಮೊದಲು ಬಿಸಿ ನೀರನ್ನು ಕುಡಿಯುವುದರಿಂದ ಜೀರ್ಣ ಕ್ರಿಯೆ ಚೆನ್ನಾಗಿ ಆಗುತ್ತದೆ ಮತ್ತು ಹೊಟ್ಟೆಯಲ್ಲಿ ಗ್ಯಾಸ್ ರಸ ಉತ್ಪತ್ತಿಯಾಗುವುದನ್ನು ತಡೆಯುತ್ತದೆ.
ಕೊಬ್ಬಿನಂಶ ಹೆಚ್ಚಿರುವ ಆಹಾರದಿಂದ ದೂರವಿರಿ
ಕೊಬ್ಬಿನಂಶ ಹೆಚ್ಚಿರುವ ಆಹಾರಗಳು ಜೀರ್ಣವಾಗಲು ಹೆಚ್ಚು ಸಮಯ ತೆಗೆದುಕೊಳ್ಳುತ್ತದೆ ಆದ್ದರಿಂದ ಆ ರೀತಿಯ ಆಹಾರ ತೆಗೆದುಕೊಂಡರೆ ಅಜೀರ್ಣ ತೊಂದರೆ ಪ್ರಾರಂಭವಾಗುತ್ತದೆ.ಕೊಬ್ಬಿನ ಆಹಾರಗಳು ದೇಹಕ್ಕೆ ಅಗತ್ಯ ಕೂಡ ಆದ್ದರಿಂದ ಸಂಪೂರ್ಣವಾಗಿ ಬಿಟ್ಟು ಬಿಡಬೇಡಿ. ಬೇರೆ ಆರೋಗ್ಯಯುತ ಆಹಾರದೊಂದಿಗೆ ಇದನ್ನು ಸೇರಿಸಿ ಸೇವಿಸಿದಲ್ಲಿ ಯಾವುದೇ ತೊಂದರೆ ಇಲ್ಲ.
ಫಾಸ್ಟ್ ಫುಡ್ ನಿಂದ ದೂರವಿರಿ
ಸಾಮಾನ್ಯವಾಗಿ ಫಾಸ್ಟ್ ಫುಡ್‌ನಲ್ಲಿ ಬೊಜ್ಜಿನಂಶವಿರುವ ಆಹಾರದಿಂದ ಹೊಟ್ಟೆಯಲ್ಲಿ ಗ್ಯಾಸ್ ತುಂಬಿಕೊಳ್ಳುತ್ತದೆ. ಹೊಟ್ಟೆಯಲ್ಲಿ ಸೇರಿಕೊಳ್ಳುವ ಎಣ್ಣೆ ಗ್ಯಾಸ್ ಉತ್ಪತ್ತಿ ಮಾಡಿ ತೇಗು ಉಂಟಾಗಿ ಅಜೀರ್ಣತೆಯಿಂದ ಬಳಲುವಂತಾಗುತ್ತದೆ. ಆದ್ದರಿಂದ ಫಾಸ್ಟ್ ಫುಡ್ ಗಳಾದ ಬರ್ಗರ್, ಫ್ರೆಂಚ್ ಫ್ರೈ, ಆಲೂ ಚಿಪ್ಸ್, ಪಕೋಡಾ, ಬೆಣ್ಣೆ, ಹುರಿದ ಮಾಂಸ ಇವುಗಳಿಂದ ದೂರವಿರುವುದು ಒಳಿತು.


#Gomonster Samsung M30s: ಹೊಸ ಸ್ಮಾರ್ಟ್‌ಫೋನ್ ನ ವಿಶೇಷತೆಗಳೇನು ನೋಡಿ! WATCH LIVE TV
ಬಾಡಿ ಬಿಲ್ಡ್ ಮಾಡುತ್ತಿರುವ ವಿಜಿ
ನಟ ದುನಿಯಾ ವಿಜಯ್ ಜಿಮ್‌ನಲ್ಲಿ ಮತ್ತೆ ಕಸರತ್ತು ಶುರುಮಾಡಿದ್ದಾರೆ. ಅಂತಾರಾಷ್ಟ್ರೀಯ ಅಥ್ಲೆಟ್‌ರಿಂದ ಇವರಿಗೆ ಜಿಮ್‌ನಲ್ಲಿ ತರಬೇತಿ ಕೊಡಿಸಲಾಗಿದೆ.
ವಿಜಯ ಕರ್ನಾಟಕ | Updated:
Oct 13, 2017, 10:45AM IST
ನಟ ದುನಿಯಾ ವಿಜಯ್ ಜಿಮ್‌ನಲ್ಲಿ ಮತ್ತೆ ಕಸರತ್ತು ಶುರುಮಾಡಿದ್ದಾರೆ. ಅಂತಾರಾಷ್ಟ್ರೀಯ ಅಥ್ಲೆಟ್‌ರಿಂದ ಇವರಿಗೆ ಜಿಮ್‌ನಲ್ಲಿ ತರಬೇತಿ ಕೊಡಿಸಲಾಗಿದೆ.
ಕನಕ ಚಿತ್ರ ಮುಗಿಸಿರುವ ನಟ ದುನಿಯಾ ವಿಜಿ ಈಗ ಹೊಸ ಚಿತ್ರದ ತಯಾರಿಯಲ್ಲಿದ್ದಾರೆ. ಇನ್ನಷ್ಟು ರಗಡ್ ಆಗಿ ಕಾಣಿಸಿಕೊಳ್ಳಲು ಸಿಕ್ಸ್ ಪ್ಯಾಕ್ ಬೆಳೆಸುತ್ತಿದ್ದಾರೆ. ಜಾನಿ ಜಾನಿ ಎಸ್ ಪಪಾ ಚಿತ್ರದ ಶೂಟಿಂಗ್ ಸದ್ಯದಲ್ಲೇ ಪ್ರಾರಂಭವಾಗಲಿದ್ದು, ವಿಜಿ ಇದಕ್ಕೆ ಸಿದ್ಧರಾಗಿದ್ದಾರೆ. ಅಂತಾರಾಷ್ಟ್ರೀಯ ಅಥ್ಲೆಟ್ ಮಂಜು ಮಾರ್ಗದರ್ಶನದಲ್ಲಿ ದುನಿಯಾ ವಿಜಿ ಸಿಕ್ಸ್ ಪ್ಯಾಕ್ ಬೆಳೆಸಿದ್ದಾರೆ. ಪ್ರೀತಂ ಗುಬ್ಬಿ ಚಿತ್ರವನ್ನು ನಿರ್ದೇಶನ ಮಾಡಲಿದ್ದಾರೆ. ಶ್ರದ್ಧಾ ಶ್ರೀನಾಥ್ ಚಿತ್ರದ ನಾಯಕಿ.
ದುನಿಯಾ ವಿಜಿ ಬಾಡಿ ಬಿಲ್ಡ್ ಮಾಡುತ್ತಿರುವುದು ಇದೇ ಮೊದಲೇನಲ್ಲ. ಈ ಹಿಂದೆಯೂ ಸಾಕಷ್ಟು ಬೆವರು ಸುರಿಸಿ ಸಿಕ್ಸ್ ಪ್ಯಾಕ್ ಬೆಳೆಸಿ ಸಿನಿಮಾಗಳಲ್ಲಿ ತಮ್ಮ ದೇಹ ಪ್ರದರ್ಶನ ಮಾಡಿದ್ದರು. ಈಗ ಹೊಸ ಚಿತ್ರದ ಕತೆಗೆ ಬಾಡಿ ಬಿಲ್ಡ್ ಮಾಡುವುದು ಅತ್ಯವಶ್ಯವಾಗಿದ್ದರಿಂದ ಸಿಕ್ಸ್ ಪ್ಯಾಕ್ ಬೆಳೆಸಿದ್ದಾರಂತೆ. 10 ಕೆಜಿ ತೂಕ ಕೂಡಾ ಇಳಿಸಿಕೊಳ್ಳಬೇಕಾಗಿತ್ತು. ಚಿತ್ರದಲ್ಲಿ ಫೈಟ್ ದೃಶ್ಯಗಳಿದ್ದು, ಅದಕ್ಕಾಗಿ ಬಾಡಿ ಬಿಲ್ಡ್ ಮಾಡುವುದು ಅವಶ್ಯವಿತ್ತು ಎಂದಿದ್ದಾರೆ ನಿರ್ದೇಶಕ ಪ್ರೀತಂ ಗುಬ್ಬಿ.
ಸುಮಾರು 3 ತಿಂಗಳು ಹಾರ್ಡ್ ವರ್ಕೌಟ್ ಮಾಡಿದ್ದಾರೆ ವಿಜಿ.
ಈ ಚಿತ್ರಕ್ಕೆ ನಾಯಕಿಯಾಗಿ ಮೊದಲು ರಚಿತಾ ರಾಮ್ ಆಯ್ಕೆಯಾಗಿದ್ದರು. ಆದರೆ, ನಂತರ ಆ ಜಾಗಕ್ಕೆ ಶ್ರದ್ಧಾ ಶ್ರೀನಾಥ್ ಬಂದಿದ್ದಾರೆ. ಚಿತ್ರವನ್ನು ದುನಿಯಾ ವಿಜಿ ತಮ್ಮ ಹೋಂ ಬ್ಯಾನರ್‌ನಲ್ಲೇ ನಿರ್ಮಾಣ ಮಾಡುತ್ತಿದ್ದಾರೆ.
ಆರ್, ಚಂದ್ರು ನಿರ್ದೇಶನದ ಕನಕ ಚಿತ್ರದ ಶೂಟಿಂಗ್ ಮುಗಿದಿದ್ದು, ಪೋಸ್ಟ್ ಪ್ರೊಡಕ್ಷನ್ ಕೆಲಸ ಸಾಗಿದೆ. ಈ ಚಿತ್ರದಲ್ಲಿ ನಟಿ ಹರಿಪ್ರಿಯಾ ನಾಯಕಿಯಾಗಿ ನಟಿಸಿದ್ದಾರೆ.


ಈ ಕಾರಣಕ್ಕೆ ಒಂದೇ ಮಗು ಸಾಕು ಎನ್ನುತ್ತಾರೆ ಮಹಿಳೆಯರು
  13-08-2019 9:00PM IST    /     No Comments    /     Posted In: Latest News , Special
ಮಕ್ಕಳಿರಲವ್ವ ಮನೆ ತುಂಬಾ ಅಂತಾ ಹಿರಿಯರು ಹೇಳಿದ್ದಾರೆ. ಹಿಂದಿನ ಕಾಲದಲ್ಲಿ ಮಹಿಳೆಗೆ ಮಕ್ಕಳನ್ನು ಹೆರುವುದೇ ಒಂದು ಕೆಲಸವಾಗಿತ್ತು ಎಂದ್ರೆ ತಪ್ಪಾಗಲಾರದು. 10-12 ಮಕ್ಕಳನ್ನು ಹಡೆಯುತ್ತಿದ್ದಳು ಮಹಿಳೆ.
ಆದ್ರೀಗ ಎಲ್ಲವೂ ಬದಲಾಗಿದೆ. ಆರತಿಗೊಂದು ಮಗಳು, ಕೀರುತಿಗೊಂದು ಮಗ ಅಂದುಕೊಂಡು ಎರಡು ಮಕ್ಕಳನ್ನು ಪಡೆಯುತ್ತಿದ್ದ ಕಾಲವೂ ಈಗಿಲ್ಲ. ಈಗೇನಿದ್ದರೂ ಗಂಡಾಗ್ಲಿ, ಹೆಣ್ಣಾಗ್ಲಿ ಒಂದೇ ಮಗು ಸಾಕು ಎನ್ನುತ್ತಿದ್ದಾರೆ ಮಹಿಳೆಯರು.
ಈ ಬಗ್ಗೆ ನಡೆದ ಸರ್ವೆಯೊಂದು ಇದನ್ನೇ ಹೇಳಿದೆ. ನಗರಗಳಲ್ಲಿ ಕೆಲಸ ಮಾಡುತ್ತಿರುವ ಬಹುತೇಕ ಮಹಿಳೆಯರು ಈ ನಿಯಮ ಪಾಲಿಸುತ್ತಿದ್ದಾರೆ. ನಗರದ ಶೇಕಡಾ 35ರಷ್ಟು ತಾಯಂದಿರು ಒಂದೇ ಮಗು ಸಾಕು ಎನ್ನುತ್ತಾರೆ. ಮಕ್ಕಳಿಗೆ ಹೆಚ್ಚಿನ ಸಮಯ ನೀಡಲು ಸಾಧ್ಯವಾಗೋದಿಲ್ಲ ಎನ್ನುವುದೇ ಬಹುಮುಖ್ಯ ಕಾರಣವಾಗಿದೆ.
ಕುಟುಂಬ ನಿರ್ವಹಣೆ, ಕೆಲಸದ ಒತ್ತಡ ಹಾಗೂ ಮಕ್ಕಳಿಗೆ ಬರುವ ಖರ್ಚನ್ನು ಗಮನದಲ್ಲಿಟ್ಟುಕೊಂಡು ಇನ್ನೊಂದು ಮಗು ಬೇಡ ಎನ್ನುತ್ತಿದ್ದಾರೆ ತಾಯಂದಿರು. 10 ನಗರಗಳಲ್ಲಿ ಈ ಸರ್ವೆ ನಡೆಸಲಾಗಿದೆ. ಅಹಮದಾಬಾದ್, ಬೆಂಗಳೂರು, ಚೆನ್ನೈ, ದೆಹಲಿ, ಇಂದೋರ್, ಹೈದ್ರಾಬಾದ್, ಕೋಲ್ಕತ್ತಾ, ಜೈಪುರ, ಲಕ್ನೋ, ಮುಂಬೈನಲ್ಲಿ ಸಮೀಕ್ಷೆ ಮಾಡಲಾಗಿದೆ. ಇದ್ರಲ್ಲಿ ಪಾಲ್ಗೊಂಡ ಮಹಿಳೆಯರ ಪೈಕಿ 500ಕ್ಕೂ ಹೆಚ್ಚು ಮಹಿಳೆಯರು ಇನ್ನೊಂದು ಮಗು ಬೇಡ ಎಂದಿದ್ದಾರೆ.
ವೃತ್ತಿಯ ಮೇಲೆ ಪರಿಣಾಮ ಬೀರುತ್ತದೆ. ಮಕ್ಕಳ ಜೊತೆ ಸಮಯ ಕಳೆಯಲು ಸಾಧ್ಯವಿಲ್ಲ, ಮುಂದಿನ ದಿನಗಳಲ್ಲಿ ಆರ್ಥಿಕ ಸಮಸ್ಯೆ ಕಾಡುವ ಸಾಧ್ಯತೆ ಇದೆ ಎಂದು ಕೆಲವರು ಹೇಳಿದ್ರೆ ಮತ್ತೆ ಕೆಲವರು ಮೊದಲು ಹುಟ್ಟುವ ಮಗು ಯಾವುದು ಎಂಬುದರ ಮೇಲೆ ಎರಡನೇ ಮಗುವಿನ ಬಗ್ಗೆ ನಿರ್ಣಯ ತೆಗೆದುಕೊಳ್ಳುವುದಾಗಿ ಹೇಳಿದ್ದಾರೆ. ಬಹುತೇಕ ಮಹಿಳೆಯರ ಪ್ರಕಾರ ಒಂದೇ ಮಗು ಎಂಬ ನಿಯಮಕ್ಕೆ ಪತಿಯ ಸಹಮತವಿಲ್ಲವಂತೆ.


Bengaluru, First Published 2, Mar 2019, 10:56 AM IST
Highlights
ವಿರಾಟ್ ಕೊಹ್ಲಿ ಟೀಂ ಇಂಡಿಯಾ ವಿಶ್ವಕಪ್ ಟೂರ್ನಿಯಲ್ಲಿ ಯಶಸ್ಸು ಸಾಧಿಸಲು ಮಾಜಿ ನಾಯಕ ಎಂ.ಎಸ್.ಧೋನಿ ನೆರವು ಅಗತ್ಯ. ಧೋನಿ ಸಹಾಯವಿದ್ದರೆ ಕೊಹ್ಲಿ ವಿಶ್ವಕಪ್ ಗೆಲ್ಲಲಿದ್ದಾರೆ ಎಂದು ಮಾಜಿ ನಾಯಕ ಅಭಿಪ್ರಾಯಪಟ್ಟಿದ್ದಾರೆ.
ಮುಂಬೈ(ಮಾ.02): ನಾಯಕ ವಿರಾಟ್ ಕೊಹ್ಲಿ ಯಶಸ್ಸಿನಲ್ಲಿ ಮಾಜಿ ನಾಯಕ ಎಂ.ಎಸ್.ಧೋನಿ ಕೊಡುಗೆ ಅಪಾರವಾಗಿದೆ. ಇದೀಗ 2019ರ ವಿಶ್ವಕಪ್ ಟೂರ್ನಿಯಲ್ಲಿ ಕೊಹ್ಲಿಗೆ, ಧೋನಿ ನೆರವು ಸಹಾಯವಾಗಲಿದೆ ಎಂದು ಮಾಜಿ ನಾಯಕ ಸುನಿಲ್ ಗವಾಸ್ಕರ್ ಹೇಳಿದ್ದಾರೆ.
ಇದನ್ನೂ ಓದಿ:  ವಿಶ್ವಕಪ್ ಟೂರ್ನಿಗಾಗಿ ಟೀಂ ಇಂಡಿಯಾ ಹೊಸ ಜರ್ಸಿ ಅನಾವರಣ!
ನಾಯಕ ವಿರಾಟ್ ಕೊಹ್ಲಿ ಇದೇ ಮೊದಲ ಬಾರಿಗೆ ವಿಶ್ವಕಪ್ ಟೂರ್ನಿಯಲ್ಲಿ ತಂಡವನ್ನು ಮುನ್ನಡೆಸುತ್ತಿದ್ದಾರೆ. ಒತ್ತಡದ ಸಂದರ್ಭಗಳು ಸೇರಿದಂತೆ ಟೀಂ ಇಂಡಿಯಾದ ವಿಶ್ವಕಪ್ ಜರ್ನಿಯಲ್ಲಿ ಧೋನಿ ಅನುಭವ ಕೊಹ್ಲಿಗೆ ನರೆವಾಗಲಿದೆ. ಇದು ವಿಶ್ವಕಪ್ ಗೆಲುವಿಗೆ ಸಹಾಯವಾಗಲಿದೆ ಎಂದು ಗವಾಸ್ಕರ್ ಹೇಳಿದ್ದಾರೆ.
ಇದನ್ನೂ ಓದಿ:  ವಿಂಗ್ ಕಮಾಂಡರ್ ಅಭಿನಂದನ್ ಜರ್ಸಿ ಬಿಡುಗಡೆ ಮಾಡಿದ ಬಿಸಿಸಿಐ!
ಫೀಲ್ಡಿಂಗ್ ಬದಲಾವಣೆ, ಪರಿಸ್ಥಿತಿಗೆ ತಕ್ಕಂತೆ ಪ್ಲಾನ್ ಬದಲಾವಣೆ, ಬೌಲರ್ ಜೊತೆಗೆ ಮಾತುಕತೆ ಮಾಡೋ ಮೂಲಕ ಧೋನಿ ಪಂದ್ಯದ ಮೇಲೆ ಸಂಪೂರ್ಣ ಹಿಡಿತ ಸಾಧಿಸಬಲ್ಲರು. ಬೌಲರ್‌ಗಳಿಗೆ ಧೋನಿ ಟಿಪ್ಸ್ ಅತ್ಯಂತ ಮುಖ್ಯ ಎಂದು ಗವಾಸ್ಕರ್ ಹೇಳಿದ್ದಾರೆ.


ಟಫ್ ಕಾಪ್ ಪಾತ್ರದಲ್ಲಿ ಕೀರ್ತಿ
ಟಫ್ ಕಾಪ್ ಪಾತ್ರದಲ್ಲಿ ಕೀರ್ತಿ
ಪ್ರಜಾವಾಣಿ ವಾರ್ತೆ
Published:
12 ಆಗಸ್ಟ್ 2019, 01:00  IST
Updated:
12 ಆಗಸ್ಟ್ 2019, 01:00  IST
ಅಕ್ಷರ ಗಾತ್ರ :
ಆ
ಆ
ಹಾಲಿವುಡ್‌ನ ‘ದಿ ಗರ್ಲ್ ಆನ್ ದಿ ಟ್ರೈನ್’ ಹಿಂದಿಯಲ್ಲೂ ಬರುತ್ತಿದೆ. ರಿಭು ದಾಸ್ ಗುಪ್ತಾ ನಿರ್ದೇಶನದ ಹಿಂದಿ ರಿಮೇಕ್‌ನಲ್ಲಿ ಪರಿಣಿತಿ ಚೋಪ್ರಾ ಹಾಗೂ ಆದಿತಿ ರಾವ್ ಹೈದರಿ ನಾಯಕಿಯರಾಗಿ ಮತ್ತು ನಟಿ ಕೀರ್ತಿ ಕುಲ್ಹಾರಿ ಅವರು ಆಲಿಯಾ ಶೆರ್ಗಿಲ್ ಎಂಬ ಬ್ರಿಟಿಷ್ ಪೊಲೀಸ್ ಅಧಿಕಾರಿ ಪಾತ್ರದಲ್ಲಿ ನಟಿಸುತ್ತಿದ್ದಾರೆ. ಲಂಡನ್‌ನಲ್ಲಿ ಇದೇ ತಿಂಗಳು ಚಿತ್ರೀಕರಣ ಆರಂಭವಾಗಲಿದ್ದು, ತಿಂಗಳ ಕಾಲ ನಡೆಯಲಿದೆ. ಚಿತ್ರ  2020ರಲ್ಲಿ ಬಿಡುಗಡೆಯಾಗುವ ಸಾಧ್ಯತೆಯಿದೆ.
ಆಗಸ್ಟ್ 15ಕ್ಕೆ ಬಿಡುಗಡೆಯಾಗುತ್ತಿರುವ ‘ಮಿಷನ್ ಮಂಗಲ’ ಚಿತ್ರದಲ್ಲಿ ಕೀರ್ತಿ ಪ್ರಮುಖ ಪಾತ್ರವೊಂದಕ್ಕೆ ಬಣ್ಣ ಹಚ್ಚಿದ್ದಾರೆ. ಈಗ ಅವರ ಮತ್ತೊಂದು ಸಿನಿಮಾ ಸೆಟ್ಟೇರುತ್ತಿದೆ.
ರಿಭು ದಾಸ್ ಗುಪ್ತಾ ನಿರ್ದೇಶನದ ನೆಟ್‌ಫ್ಲಿಕ್ಸ್ ಸರಣಿ ‘ಬಾರ್ಡ್ ಆಫ್ ಬ್ಲಡ್’ನಲ್ಲಿ ಕೀರ್ತಿ ನಟಿಸಿದ್ದರು. ಚಿತ್ರೀಕರಣ ಸಮಯದಲ್ಲಿ ಇಬ್ಬರೂ ಉತ್ತಮ ಸ್ನೇಹಿತರಾಗಿದ್ದರು. ಆಗ ಈ ಸಿನಿಮಾದ ಚಿತ್ರಕತೆ ಓದುವಾಗ ಪೊಲೀಸ್ ಪಾತ್ರವು ಕೀರ್ತಿಗೆ ಆಸಕ್ತಿ  ಕೆರಳಿಸಿತ್ತು. ಹಾಗಾಗಿ ಆ ಪಾತ್ರವನ್ನು ಅವರು ಒಪ್ಪಿಕೊಂಡರು.
‘ಪಿಂಕ್’ ನಂತರ ಇದು ನನ್ನ ನಾಲ್ಕನೇ ಚಿತ್ರ. ರಿಭು ದಾಸ್ ಗುಪ್ತಾ ಅವರ ಜೊತೆ ಎರಡನೇ ಬಾರಿ ಕೆಲಸ ಮಾಡುತ್ತಿದ್ದೇನೆ ಎಂದು ಕೀರ್ತಿ ಹೇಳಿದ್ದಾರೆ. ‘ಉರಿ– ದಿ ಸರ್ಜಿಕಲ್ ಸ್ರ್ಟೈಕ್‘ ಚಿತ್ರದಲ್ಲೂ ಕೀರ್ತಿ ನಟಿಸಿದ್ದಾರೆ.


19 ವರ್ಷದೊಳಗಿನವರ ಏಷ್ಯಾ ಕಪ್ ಕ್ರಿಕೆಟ್: ದೇವದತ್ ಪಡಿಕ್ಕಲ್ ಶತಕದ ಅಬ್ಬರ
ಭಾರತ ತಂಡಕ್ಕೆ ಜಯ
19 ವರ್ಷದೊಳಗಿನವರ ಏಷ್ಯಾ ಕಪ್ ಕ್ರಿಕೆಟ್: ದೇವದತ್ ಪಡಿಕ್ಕಲ್ ಶತಕದ ಅಬ್ಬರ
ಪ್ರಜಾವಾಣಿ ವಾರ್ತೆ
Published:
30 ಸೆಪ್ಟೆಂಬರ್ 2018, 22:26  IST
Updated:
30 ಸೆಪ್ಟೆಂಬರ್ 2018, 22:26  IST
ಅಕ್ಷರ ಗಾತ್ರ :
ಆ
ಆ
ಸವಾರ್, ಬಾಂಗ್ಲಾದೇಶ: ಬೆಂಗಳೂರಿನ ದೇವದತ್ತ ಪಡಿಕ್ಕಲ್ ಮತ್ತು ಉತ್ತರಾಖಂಡದ ಅನುಜ್ ರಾವತ್ ಅವರ ಭರ್ಜರಿ ಶತಕಗಳ ಬಲದಿಂದ ಭಾರತ ತಂಡವು 19 ವರ್ಷದೊಳಗಿನವರ ಏಷ್ಯಾ ಕಪ್ ಏಕದಿನ ಕ್ರಿಕೆಟ್ ಟೂರ್ನಿಯಲ್ಲಿ ಯುಎಇ ವಿರುದ್ಧ 227 ರನ್‌ಗಳಿಂದ ಗೆದ್ದಿತು.
 ಟಾಸ್ ಗೆದ್ದ ಭಾರತ ತಂಡವು ಮೊದಲು ಬ್ಯಾಟಿಂಗ್ ಮಾಡಿತು. ಆರಂಭಿಕ ಜೋಡಿ ದೇವದತ್ (121; 115ಎಸೆತ, 15ಬೌಂಡರಿ, 2ಸಿಕ್ಸರ್) ಮತ್ತು ಅನುಜ್ ರಾವತ್ (102; 115ಎಸೆತ, 10ಬೌಂಡರಿ, 5ಸಿಕ್ಸರ್) ಶತಕ ದಾಖಲಿಸಿದರು. ಅವರು ಮೊದಲ ವಿಕೆಟ್ ಜೊತೆಯಾಟದಲ್ಲಿ ಗಳಿಸಿದ 205 ರನ್‌ಗಳ ಬಲದಿಂದ ತಂಡವು 50 ಓವರ್‌ಗಳಲ್ಲಿ 6 ವಿಕೆಟ್‌ಗಳಿಗೆ 354 ರನ್‌ಗಳ ಬೃಹತ್ ಮೊತ್ತ ಪೇರಿಸಿತು. ಗುರಿ ಬೆನ್ನತ್ತಿದ ಯುಎಇ ತಂಡವು ಸಿದ್ಧಾರ್ಥ್ ದೇಸಾಯಿ (24ಕ್ಕೆ6) ದಾಳಿಗೆ ಕುಸಿಯಿತು. 33.5 ಓವರ್‌ಗಳಲ್ಲಿ 127 ರನ್ ಗಳಿಸಿ  ಆಲೌಟ್ ಆಯಿತು.
ಸಂಕ್ಷಿಪ್ತ ಸ್ಕೋರ್: ಭಾರತ: 50 ಓವರ್‌ಗಳಲ್ಲಿ 6 ವಿಕೆಟ್‌ಗಳಿಗೆ 354 (ಅನುಜ್ ರಾವತ್ 102, ದೇವದತ್ತ ಪಡಿಕ್ಕಲ್ 121. ಪವನ್ ಶಾ 45, ಸಮೀರ್ ಚೌಧರಿ 42, ಆಯುಷ್ ಬದೋನಿ ಔಟಾಗದೆ 22,  ಆಲಿಶಾನ್ ಶರಾಫು 46ಕ್ಕೆ2, ಆ್ಯರನ್ ಬೆಂಜಮಿನ್ 88ಕ್ಕೆ2, ರೋನ್ ಪನೊಲಿ 29ಕ್ಕೆ1), ಯುಎಇ: 33.5 ಓವರ್‌ಗಳಲ್ಲಿ 127 (ಅಲಿ ಮಿರ್ಜಾ 41, ಫಿಜಿ ಜಾನ್ 24, ಫಹಾದ್ ನವಾಜ್ 22, ವಾಸಿ ಶಾ 15, ಸಿದ್ಧಾರ್ಥ್ ದೇಸಾಯಿ 24ಕ್ಕೆ6) ಫಲಿತಾಂಶ: ಭಾರತಕ್ಕೆ 227ರನ್‌ಗಳ ಜಯ.


17-03-2016 8:46AM IST    /     No Comments    /     Posted In: Featured News , Sports , Videos
ನಿಮಗೊಂದು ಜಾಹೀರಾತು ನೆನಪಿರಬಹುದು. ವಿಶ್ವಕಪ್ ಕ್ರಿಕೆಟ್ ಸಂದರ್ಭದಲ್ಲಿ ಸಾಂಪ್ರದಾಯಿಕ ಎದುರಾಳಿಗಳಾದ ಭಾರತ, ಪಾಕಿಸ್ತಾನ ತಂಡಗಳ ನಡುವೆ ಪಂದ್ಯ ನಡೆಯುವಾಗ ಪಾಕಿಸ್ತಾನದ ಅಭಿಮಾನಿಗಳು ತಮ್ಮ ತಂಡ ಗೆದ್ದರೆ, ಪಟಾಕಿ ಸಿಡಿಸಲು ಸಿದ್ಧರಾಗಿರುತ್ತಾರೆ.
ಆದರೆ, ಪಾಕ್ ತಂಡ ಗೆಲ್ಲದ ಕಾರಣ ತಂದಿಟ್ಟುಕೊಂಡಿದ್ದ ಪಟಾಕಿಯನ್ನು ಸಿಡಿಸಲು ಸಾಧ್ಯವಾಗುವುದಿಲ್ಲ. ಯಸ್, ಇದು ‘ಮೌಕಾ ಮೌಕಾ’ ಜಾಹೀರಾತು. ವಿಶ್ವಕಪ್ ಕ್ರಿಕೆಟ್ ಪಂದ್ಯದ ಸಂದರ್ಭದಲ್ಲಿ ಸಖತ್ ಜನಪ್ರಿಯವಾಗಿದ್ದ ಈ ಜಾಹೀರಾತು ಮತ್ತೆ ಕಾಣಿಸಿಕೊಂಡಿದೆ. ಈಗಾಗಲೇ ಆರಂಭವಾಗಿರುವ ವಿಶ್ವಕಪ್ ಕ್ರಿಕೆಟ್ ಪಂದ್ಯಾವಳಿಯಲ್ಲಿ ಭಾರತ ಹಾಗೂ ಪಾಕಿಸ್ತಾನ ತಂಡಗಳು ಮುಖಾಮುಖಿಯಾಗಲಿದ್ದು, ಇದೇ ಮಾರ್ಚ್ 19ರಂದು ಕೋಲ್ಕತ್ತಾದಲ್ಲಿ ಹೈವೋಲ್ಟೇಜ್ ಮ್ಯಾಚ್ ನಲ್ಲಿ ಸೆಣೆಸಾಡಲಿವೆ. ಇದೀಗ ಮತ್ತೆ ಜಾಹೀರಾತು ಕಾಣಿಸಿಕೊಂಡಿದೆ.
ವಿಶ್ವಕಪ್ ನಲ್ಲಿ ಒಮ್ಮೆಯೂ ಭಾರತದ ವಿರುದ್ಧ ಪಾಕ್ ಗೆದ್ದಿಲ್ಲ. ಇದನ್ನೇ ಹಿನ್ನೆಲೆಯಾಗಿಟ್ಟುಕೊಂಡು ಹೊಸ ಜಾಹೀರಾತು ಸಿದ್ಧಪಡಿಸಲಾಗಿದ್ದು, ಈಗಾಗಲೇ ಪ್ರಸಾರವಾಗುತ್ತಿದೆ. ಅದರಲ್ಲಿ ಪಾಕ್ ಅಭಿಮಾನಿ, ಸಿಕ್ಸರ್ ಬಾರಿಸುವುದನ್ನು ಭಾರತ ತಂಡಕ್ಕೆ ತೋರಿಸಿಕೊಡಿ ಎಂದು ಪಾಕ್ ತಂಡದ ಶಾಹಿದ್ ಅಫ್ರಿದಿಗೆ ಹೇಳುತ್ತಾನೆ. ವಿಡಿಯೋ ಸಂದೇಶ ಕಳುಹಿಸಿ, ನಮ್ಮ ಕಾಲ ಮುಗಿದಂತೆ, ನಮ್ಮ ಮಕ್ಕಳಿಗಾದರೂ ವಿಶ್ವಕಪ್ ನಲ್ಲಿ ಒಂದು ಪಂದ್ಯ ಗೆದ್ದು ಬಿಡಿ ಎಂದು ಹೇಳುವ ದೃಶ್ಯ ಜಾಹೀರಾತಿನಲ್ಲಿದೆ.


ಇರಾನಿ ಕಪ್: ಭಾರತ ಇತರೆ ತಂಡಕ್ಕೆ ಅಜಿಂಕ್ಯ ರಹಾನೆ ನಾಯಕ
ಇರಾನಿ ಕಪ್: ಭಾರತ ಇತರೆ ತಂಡಕ್ಕೆ ಅಜಿಂಕ್ಯ ರಹಾನೆ ನಾಯಕ
ಪಿಟಿಐ
07 ಫೆಬ್ರವರಿ 2019, 22:55  IST
Updated:
07 ಫೆಬ್ರವರಿ 2019, 22:55  IST
ಅಕ್ಷರ ಗಾತ್ರ :
ಆ
ಆ
ನವದೆಹಲಿ: ರಣಜಿ ಟ್ರೋಫಿ ಚಾಂಪಿಯನ್ ವಿದರ್ಭ ಎದುರಿನ ಇರಾನಿ ಕಪ್ ಪಂದ್ಯದಲ್ಲಿ ಭಾರತ ಇತರೆ ತಂಡವನ್ನು ಅಜಿಂಕ್ಯ ರಹಾನೆ ಮುನ್ನಡೆಸುವರು. ಇದೇ ತಿಂಗಳ 12ರಿಂದ ನಾಗಪುರದಲ್ಲಿ ಐದು ದಿನಗಳ ಪಂದ್ಯ ನಡೆಯಲಿದೆ.
ಕರ್ನಾಟಕದ ಕೆ.ಎಲ್.ರಾಹುಲ್, 13ರಿಂದ ವಯನಾಡ್‌ನಲ್ಲಿ ನಡೆ ಯಲಿರುವ ಇಂಗ್ಲೆಂಡ್ ‘ಎ’ ಎದುರಿನ ’ಟೆಸ್ಟ್’ ಪಂದ್ಯದಲ್ಲಿ ಭಾರತ ‘ಎ’ ತಂಡವನ್ನು ಮುನ್ನಡೆಸುವರು.
ತಂಡಗಳು: ಭಾರತ ಇತರೆ: ಅಜಿಂಕ್ಯ ರಹಾನೆ (ನಾಯಕ), ಮಯಂಕ್ ಅಗರವಾಲ್, ಅನ್ಮೋಲ್ ಪ್ರೀತ್ ಸಿಂಗ್, ಹನುಮ ವಿಹಾರಿ, ಶ್ರೇಯಸ್ ಅಯ್ಯರ್, ಇಶಾನ್ ಕಿಶನ್ (ವಿಕೆಟ್ ಕೀಪರ್), ಕೆ.ಗೌತಮ್, ಧರ್ಮೇಂದ್ರ ಸಿಂಹ ಜಡೇಜ, ರಾಹುಲ್ ಚಾಹರ್, ಅಂಕಿತ್ ರಜಪೂತ್, ತನ್ವೀರ್ ಉಲ್ ಹಕ್, ರೋನಿತ್ ಮೋರೆ, ಸಂದೀಪ್ ವಾರಿಯರ್, ರಿಂಕು ಸಿಂಗ್, ಸ್ನೆಲ್ ಪಟೇಲ್.
ಭಾರತ ‘ಎ’: ಕೆ.ಎಲ್.ರಾಹುಲ್ (ನಾಯಕ), ಎ.ಆರ್.ಈಶ್ವರನ್, ಪ್ರಿಯಾಂಕ್ ಪಾಂಚಾಲ್, ಅಂಕಿತ್ ಭಾವ್ನೆ, ಕರುಣ್ ನಾಯರ್, ರಿಕ್ಕಿ ಭುಯಿ, ಸಿದ್ದೇಶ್ ಲಾಡ್, ಕೆ.ಎಸ್.ಭರತ್ (ವಿಕೆಟ್ ಕೀಪರ್), ಶಹಬಾಜ್ ನದೀಮ್, ಜಲಜ್ ಸಕ್ಸೇನ, ಮಯಂಕ್ ಮಾರ್ಕಂಡೆ, ಶಾರ್ದೂಲ್ ಠಾಕೂರ್, ನವದೀಪ್ ಸೈನಿ, ವರುಣ್ ಆ್ಯರನ್.


ವಶಿಷ್ಟ ಸಿಂಹಗೆ ಹೊಸ ಹುಡುಗಿ ಸಿಕ್ಕಳು
Highlights
ಇದೀಗ ಚಿತ್ರತಂಡ ಸೇರಿಕೊಂಡ ರಕ್ಷಾ ಸೋಮಶೇಖರ್ ನಾಯಕಿ ಎನ್ನುವುದು ನಿಜವಾದರೂ ಅವರಿಲ್ಲಿ ಜೋಡಿ ಆಗುತ್ತಿರುವುದು ಕಥಾ ನಾಯಕ ಸತೀಶ್ ಅವರಿಗಲ್ಲ. ವಶಿಷ್ಠ ಸಿಂಹ ಅವರಿಗೆ
ಸತೀಶ್ ನೀನಾಸಂ ಅಭಿನಯದ ‘ಗೋದ್ರಾ’ ಚಿತ್ರಕ್ಕೀಗ ಬೆಂಗಳೂರು ಚೆಲುವೆ ರಕ್ಷಾ ಸೋಮಶೇಖರ್ ಎಂಟ್ರಿ ಆಗಿದ್ದಾರೆ. ಹಾಗಂತ, ಈ ಚಿತ್ರಕ್ಕೆ ಮೊದಲೇ ನಾಯಕಿ ಆಗಿದ್ದ ಶ್ರದ್ಧಾ ಶ್ರೀನಾಥ್ ಕತೆ ಏನಾಯ್ತು ಅಂತ ಕೇಳಬೇಡಿ. ಅವರೂ ಇದ್ದಾರೆ. ಅವರೇ ಈ ಚಿತ್ರದ ನಾಯಕಿ. ಇದೀಗ ಚಿತ್ರತಂಡ ಸೇರಿಕೊಂಡ ರಕ್ಷಾ ಸೋಮಶೇಖರ್ ನಾಯಕಿ ಎನ್ನುವುದು ನಿಜವಾದರೂ ಅವರಿಲ್ಲಿ ಜೋಡಿ ಆಗುತ್ತಿರುವುದು ಕಥಾ ನಾಯಕ ಸತೀಶ್ ಅವರಿಗಲ್ಲ. ವಶಿಷ್ಠ ಸಿಂಹ ಅವರಿಗೆ. ಕೆ.ಎಸ್. ನಂದೀಶ್ ನಿರ್ದೇಶನದ ಚೊಚ್ಛಲ ಚಿತ್ರ ‘ಗೋದ್ರಾ’ಕ್ಕೆ ಬಂಡವಾಳ ಹಾಕಿದವರು ನಿರ್ದೇಶಕ ಜೇಕಬ್ ವರ್ಗೀಸ್. ಜತೆಗೆ ಫಿಲ್ಮ್ ಸಿಟಿ ಗಣೇಶ್ ಕೂಡ ಸಾಥ್ ನೀಡಿದ್ದಾರೆ. ಈಗಾಗಲೇ ಚಿತ್ರಕ್ಕೆ ಮೊದಲ ಹಂತದ ಚಿತ್ರೀಕರಣ ಮುಗಿದಿದೆ. ದಕ್ಷಿಣ ಕನ್ನಡ ಜಿಲ್ಲೆ ಸುಳ್ಯ, ಕುಕ್ಕೆ ಮತ್ತು ಸುಬ್ರಹ್ಮಣ್ಯ ಸುತ್ತಲ ಅರಣ್ಯ ಪ್ರದೇಶದಲ್ಲಿ ಮೊದಲ ಹಂತದ ಚಿತ್ರೀಕರಣ ಆಗಿದೆ. ಅಂದಹಾಗೆ ಚಿತ್ರದ ಟೈಟಲ್‌ಗೂ ಗೋದ್ರಾ ಗಲಭೆಗೂ ಯಾವುದೇ ಸಂಬಂಧವಿಲ್ಲ ಎನ್ನುತ್ತಾರೆ ನಿರ್ದೇಶಕ ನಂದೀಶ್.
‘ಇದೊಂದು ಪ್ರೇಮ ಕಥಾ ಚಿತ್ರ. ದಕ್ಷಿಣ ಕನ್ನಡ ಜಿಲ್ಲೆ ಸುಬ್ರಮಣ್ಯದಿಂದ ಹೊರಟು ಉತ್ತರ ಭಾರತದ ಕಡೆಗೂ ಸಾಗುವ ಕತೆಯದು. ಹಾಗಾಗಿಯೇ ಚಿತ್ರೀಕರಣ ಸುಬ್ರಹ್ಮಣ್ಯ, ಕುಕ್ಕೆ ಜತೆಗೆ ಮಂಗಳೂರು, ಕಾಸರಗೋಡು ಸುತ್ತಮುತ್ತಲ ಸುಂದರ ತಾಣಗಳ ಮೂಲಕ ಜಾರ್ಖಂಡ್‌ನಲ್ಲೂ ನಡೆಯಲಿದೆ’ ಎನ್ನುತ್ತಾರೆ.
Last Updated 11, Apr 2018, 1:08 PM IST


ಉಷ್ಣಕ್ಕೆ ಕಾಡುವ 'ಮೂತ್ರಕೋಶದ ಸೋಂಕು'! ಇಲ್ಲಿದೆ ನೋಡಿ ಪರಿಹಾರ
Wellness
|
Updated: Wednesday, June 27, 2018, 16:54 [IST]
ಮೂತ್ರಕೋಶದ ಸೋಂಕು ಅಥವಾ ಉರಿ ಮೂತ್ರದ ಬಹಳ ಕಿರಿ ಕಿರಿ ಉಂಟು ಮಾಡುವ ಸಮಸ್ಯೆ. ನಮ್ಮ ಮೂತ್ರ ಕೋಶದ ಯಾವುದೇ ಭಾಗದಲ್ಲಿ ಆಗುವ ಬ್ಯಾಕ್ಟೀರಿಯಾ ಸೋಂಕಿನಿಂದ ಈ ರೀತಿಯ ಸೋಂಕು ಉಂಟಾಗುತ್ತದೆ. ಉರಿ ಮೂತ್ರವು ಈ ಸೋಂಕಿನ ಒಂದು ರೋಗ ಲಕ್ಷಣ. ಇದಲ್ಲದೆ ಬಹಳ ಚಳಿಯಾಗುವುದು, ಜ್ವರದ ಲಕ್ಷಣಗಳು ಕೂಡ ಸೋಂಕು ಹೆಚ್ಚಾದಾಗ ಕಾಣಿಸಿಕೊಳ್ಳುತ್ತವೆ. ಜೀವಹಿಂಡುವ ಉರಿಮೂತ್ರದ ಸಮಸ್ಯೆಗೆ ಅಂತ್ಯಹಾಡುವ ಮದ್ದುಗಳು
ಈ ಸೋಂಕು ತಟ್ಟನೆ ಹೆಚ್ಚು ಆಗದಿದ್ದರೂ ನಾವು ಮುನ್ನೆಚ್ಚರಿಕೆ ವಹಿಸುವುದು ಉತ್ತಮ. ಅದರಲ್ಲೂ ಬೇಸಿಗೆಯಲ್ಲಿ ನಮ್ಮ ದೇಹದ ಉಷ್ಣವು ಹೆಚ್ಚಾಗಿ ಇದರಿಂದ ಮೊದಲಿಗೆ ಉರಿ ಮೂತ್ರ ತೊಂದರೆ ಕಾಣಿಸಿಕೊಳ್ಳಬಹುದು. ಇದನ್ನು ಸರಿಪಡಿಸಿಕೊಳ್ಳದೆ ಇದ್ದರೆ ಸೋಂಕು ತಗಲುವುದು ಖಚಿತ....
ತೊಂದರೆಯ ಲಕ್ಷಣಗಳು
ದೇಹದ ಉಷ್ಣಾಂಶ ಹೆಚ್ಚಾದಾಗ ಮೂತ್ರದ ಬಣ್ಣ ಹೆಚ್ಚು ಹೆಚ್ಚು ಹಳದಿಯಾಗಿರುತ್ತದೆ. ಮೂತ್ರ ವಿಸರ್ಜನೆಯ ಸಮಯದಲ್ಲಿ ನೋವು ಅಥವಾ ಉರಿಯುತ್ತದೆ. ಕೆಲವರಿಗೆ ಇದರಿಂದ ಮೂಗು ಕಟ್ಟಿ ನೆಗಡಿಯಾದಂತೆ ಅನುಭವವಾಗುತ್ತದೆ. ಇನ್ನೂ ಕೆಲವರಿಗೆ ಮೊಡವೆಗಳು ಏಳುವುದು ಕೂಡ ಸಹಜ. ಸಮಸ್ಯೆ ಇನ್ನೂ ಒಂದು ಹಂತ ಹೆಚ್ಚಾದಾಗ, ನಿಮಿಷಕ್ಕೊಮ್ಮೆ ಮೂತ್ರ ವಿಸರ್ಜನೆಯ ಮಾಡಬೇಕಿನಿಸುತ್ತದೆ ಆದರೆ ಆಗುವುದಿಲ್ಲ.
ತೊಂದರೆಗೆ ಕಾರಣಗಳು
ಇದಕ್ಕೆ ಮೂಲ ಕಾರಣ ದೇಹದಲ್ಲಿ ಉಷ್ಣದ ಅಂಶ ಹೆಚ್ಚಾಗುವುದು. ದೇಹದ ಉಷ್ಣಾಂಶ ಹಲವಾರು ಕಾರಣಗಳಿಂದ ಹೆಚ್ಚಾಗುತ್ತದೆ. ಬೇಸಿಗೆಯ ಸಮಯದಲ್ಲಿ ಇದು ಇನ್ನೂ ಹೆಚ್ಚು. ನಮ್ಮ ದೇಹವು ಪ್ರತಿಯೊಂದು ಸರಿ ಮೂತ್ರ ವಿಸರ್ಜನೆಯ ಸಮಯದಲ್ಲಿ ದೇಹದಲ್ಲಿ ಸೇರಿರುವ ಅನಗತ್ಯ ಹಾಗೂ ಅಹಿತ ಕೀಟಾಣುಗಳನ್ನು ಮೂತ್ರದೊಂದಿಗೆ ಹೊರಹಾಕುತ್ತದೆ. ಆದರೆ ಕೆಲವು ಬಾರಿ ಕೀಟಾಣುಗಳು ಹೆಚ್ಚು ಇದ್ದು ಅವು ಮೂತ್ರನಾಳಕ್ಕೆ ಅಂಟಿಕೊಂಡು ಅಲ್ಲೇ ಬೆಳೆದು ಬಿಡುತ್ತವೆ. ಹಾಗೆಯೇ ನಮ್ಮ ಮೂತ್ರಕೋಶದ ಭಾಗಗಳಾದ ಕಿಡ್ನಿ, ಮೂತ್ರನಾಳ, ಎಲ್ಲಾದರೂ ಹೀಗಿ ಬ್ಯಾಕ್ಟೀರಿಯಾಗಳು ಬೆಳೆದು ಇಂತಹ ಸೋಂಕು ತಗಲಬಹುದು. ಇನ್ನೂ ಕೆಲವು ಬಾರಿ ನಾವು ಸಾರ್ವಜನಿಕ ಶೌಚಾಲಯ ಬಳಸಿದಾಗ ಇಂತಹ ಸೋಂಕು ತಗಲುವ ಸಾಧ್ಯತೆ ಹೆಚ್ಚಿದೆ.
ಮುನ್ನೆಚ್ಚರಿಕೆಯ ಕ್ರಮಗಳು
ನೀರು
ನೀರು ಜೀವ ಜಲ. ನಮ್ಮ ದೇಹಕ್ಕೆ ಅತಿ ಮುಖ್ಯವಾಗಿ ಬೇಕಾದ ಪದಾರ್ಥ ನೀರು. ಅದರಲ್ಲೂ ಬೇಸಿಗೆಯಲ್ಲಿ ಬೆವರಿನ ರೂಪದಲ್ಲಿ ಹಾಗೂ ದೇಹದ ಉಷ್ಣಾಂಶ ಕಾಪಾಡಿಕೊಳ್ಳುವಲ್ಲಿ ನಮ್ಮ ದೇಹವು ಬಹಳಷ್ಟು ನೀರನ್ನು ಕಳೆದುಕೊಳ್ಳುತ್ತದೆ. ಹೀಗಾಗಿ ಅದನ್ನು ಸರಿದೂಗಿಸಲು ನಾವು ಹೆಚ್ಚು ಹೆಚ್ಚು ನೀರು ಕುಡಿಯಬೇಕು. ಬಾಯಾರಿದ ಮೇಲೆ ಅಲ್ಲದೆ, ಬಾಯಾರುವ ಮುನ್ನ ನೀರನ್ನು ಸೇವಿಸುತ್ತಿರಿ. ನಾವು ಕಛೇರಿಯಲ್ಲಿ ಎ ಸಿ ಯಲ್ಲಿ ಕೂತು ಅಥವಾ ಮನೆಯೊಳಗೆ ಇದ್ದು ನಮಗೆ ಬಾಯಾರಿಕೆ ಆಗದೆ ಇದ್ದರೂ ಸಹ, ನೀರು ಕುಡಿಯುವುದನ್ನು ನಾವು ನಮ್ಮ ಅಭ್ಯಾಸ ಮಾಡಿಕೊಳ್ಳುವುದು ಉತ್ತಮ.
ಎಳನೀರು
ಎಳನೀರು ನಮ್ಮ ಕಲ್ಪವೃಕ್ಷ ನಮಗಾಗಿ ಕೊಡುವ ಕೊಡುಗೆ. ಎಳನೀರು ಉರಿಮೂತ್ರ ಹಾಗೂ ಮೂತ್ರ ಕೋಶದ ಸೋಂಕಿಗೆ ರಾಮಬಾಣದಂತೆ ಕೆಲಸ ಮಾಡುತ್ತದೆ. ನಮಗೆ ಸುಲಭವಾಗಿ ಸಿಗುವ ಎಳನೀರನ್ನು ಬೇಸಿಗೆಯಲ್ಲಿ ದಿನಕ್ಕೊಮ್ಮೆ ಆದರೂ ತಪ್ಪದೆ ಸೇವಿಸಿ. ಎಳನೀರು ನಮ್ಮ ಮೂತ್ರವನ್ನು ಶುದ್ದಿ ಮಾಡುತ್ತದೆ. ಹಾಗೆಯೇ, ಎಳನೀರು ಕುಡಿದಾಗ ನಾವು ಹೆಚ್ಚು ಮೂತ್ರ ವಿಸರ್ಜಿಸುವುದರಿಂದ ಸೋಕು ಕೂಡ ಕಡಿಮೆಯಾಗುತ್ತದೆ.
ಕ್ರಾನ್ ಬೆರ್ರಿ ಜ್ಯೂಸ್
ಈಗ ಬಹಳ ಜನಪ್ರಿಯ ಈ ಕ್ರಾನ್ ಬೆರ್ರಿ ಜ್ಯೂಸ್. ಎಲ್ಲ ಹಣ್ಣಿನ ರಸದ ಅಂಗಡಿಗಳಲ್ಲಿ ಸಿಗುತ್ತದೆ. ಹಾಗೆಯೇ ದೊಡ್ಡ ದೊಡ್ಡ ಕಂಪನಿಗಳು ಪ್ಯಾಕ್ ಮಾಡಿ ಮಾರುತ್ತಾರೆ. ಈ ಹಣ್ಣಿನ ರಸವು ಉರಿ ಮೂತ್ರದ ಸಮಸ್ಯೆಗೆ ಬಹಳ ಉತ್ತಮ ಪರಿಹಾರ. ಮುನ್ನೆಚ್ಚರಿಕೆ ಕ್ರಮವಾಗಿ ನಿಯಮಿತವಾಗಿ ಸೇವಿಸುವುದು ಒಳ್ಳೆಯದು. ಈ ಹಣ್ಣಿನಲ್ಲಿರುವ ಅನೇಕಾನೇಕ ಪೋಷಕಾಂಶಗಳು ವಿಟಮಿನ್ಗಳು ನಮ್ಮ ದೇಹಕ್ಕೆ ಬಹಳವೇ ಒಳ್ಳೆಯದು. ಈ ರಸ ದೇಹಕ್ಕೆ ತಂಪನ್ನು ಕೂಡ ನೀಡುತ್ತದೆ.
ಬಾರ್ಲಿ ಗಂಜಿ
ಬಾರ್ಲಿ ಗಂಜಿಯು ದೇಹದ ಉಷ್ಣಾಂಶವನ್ನು ಮಾಂತ್ರಿಕವಾಗಿ ನಿಯಂತ್ರಿಸುತ್ತದೆ. ಇದು ನಮ್ಮ ದೇಹಕ್ಕೆ ಬಹಳ ತಂಪು. ಬಾರ್ಲಿ ನಮಗೆ ಬೇಕಾದ ನಾರಿನ ಅಂಶವನ್ನು ಕೂಡ ನೀಡುತ್ತದೆ. ಬಾರ್ಲಿಯನ್ನು ನೆನೆಸಿ ನಂತರ ಕುದಿಸಿ ಗಂಜಿ ಮಾಡಿಕೊಂಡು ಕುಡಿಯುವುದರಿಂದ ಮುಕ್ರ ಕೋಶದ ಸೋಂಕು ಕಡಿಮೆಯಾಗುತ್ತದೆ. ದಿನ ನಿತ್ಯ ಸೇವಿಸುವುದರಿಂದ ಸೋಕು ತಗಲುವ ಸಾದ್ಯತೆಗಳೇ ಕಡಿಮೆ ಆಗುತ್ತವೆ.
ಶುಭ್ರ ಒಳ ಉಡುಪುಗಳು
ನಾವು ಶುಭ್ರತೆಯನ್ನು ನಮ್ಮ ಅಭ್ಯಾಸ ಮಾಡಿಕೊಳ್ಳಬೇಕು. ದಿನ ನಿತ್ಯ ಒಳ ಉಡುಪುಗಳನ್ನು ಬದಲಿಸಬೇಕು. ಬಳಸಿದ ಒಳ ಉಡುಪುಗಳನ್ನು ಚೆನ್ನಾಗಿ ಒಗೆದು ಆದಷ್ಟು ಬಿಸಿಲಿನಲ್ಲಿ ಒಣಗಿಸಿಡಬೇಕು. ಒಳ್ಳೆಯ ಹತ್ತಿಯಿಂದ ತಯಾರಿಸಿದ ಒಳ ಉಡುಪುಗಳು ದೇಹಕ್ಕೆ ಹಿತಕರ.
ಮುಟ್ಟಿನ ಸಮಯ
ಹೆಂಗಸರು ಮುಟ್ಟಿನ ಸಮಯದಲ್ಲಿ ಆದಷ್ಟು ನಿಯಮಿತವಾಗಿ ಪ್ಯಾಡ್ ಬದಲಿಸಬೇಕು. ತೇವಾಂಶ ಹೆಚ್ಚಾಗದಂತೆ ನೋಡಿಕೊಳ್ಳುವುದು ಕೂಡ ಮುಖ್ಯ. ಇವೆ ಅಲ್ಲದೆ ನಮ್ಮ ದೇಹಕ್ಕೆ ಬೇಕಾದ ತಂಪನ್ನು ನೀಡುವ ಅನೇಕ ಇತರೆ ಮಾರ್ಗಗಳನ್ನು ಅನುಸರಿಸಬಹುದು. ಇಂತಹ ಮುನ್ನೆಚ್ಚರಿಕೆ ಕ್ರಮಗಳು ನಮಗೆ ದೊಡ್ಡ ರೀತಿಯಲ್ಲಿ ನೋವು ಅನುಭವಿಸುವುದನ್ನು ತಪ್ಪಿಸುತ್ತವೆ. ಆದರೂ ಕೆಲವು ಬಾರಿ ಮನೆ ಔಷಧಿಗೆ ಮೀರಿದ ಸೋಂಕು ಆಗಿರುತ್ತದೆ. ಅಂತಹ ಸಮಯದಲ್ಲಿ ತಕ್ಷಣ ವೈದ್ಯರನ್ನು ಕಾಣಿರಿ.


Bengaluru, First Published 18, Jul 2019, 3:39 PM IST
Highlights
ನಟಿ ಅಕ್ಷರಾ ಹಾಸನ್ ಪ್ರಗ್ನೆಂಟ್? ಶಾಕಿಂಗ್ ನ್ಯೂಸ್ ಕೊಟ್ರಾ ಅಕ್ಷರಾ? ನಿಜನಾ ಈ ಸುದ್ದಿ?
ನಟ ಕಮಲ್ ಹಾಸನ್ ಕಿರಿಯ ಪುತ್ರಿ ಅಕ್ಷರಾ ಹಾಸನ್ ಪ್ರಗ್ನೆಂಟ್. ಅರೇ, ಇದೇನಿದು! ಎಂದು ಅಚ್ಚರಿಪಡಬೇಡಿ.
ಚಿಯಾನ್ ವಿಕ್ರಂ ನಿರ್ದೇಶನದಲ್ಲಿ ಮೂಡಿ ಬರುತ್ತಿರುವ ತೆಲುಗು ಸಿನಿಮಾ ಕದರಮ್ ಕೊಂಡನ್  ಎನ್ನುವ ಸಿನಿಮಾದಲ್ಲಿ ಗರ್ಭಿಣಿ ಪಾತ್ರ ಮಾಡುತ್ತಿದ್ದಾರೆ.
ಡ್ಯಾನ್ಸ್ ರಿಯಾಲಿಟಿ ಶೋನಲ್ಲಿ ಮಿಂಚಿದ ರಘು ದೀಕ್ಷಿತ್ ಪತ್ನಿ ಮಯೂರಿ ಫೋಟೋಸ್!
ಕಾದರಮ್ ಕೊಂಡನ್ ಆ್ಯಕ್ಷನ್ ಥ್ರಿಲ್ಲರ್ ಸಿನಿಮಾವಾಗಿದ್ದು ಕಿಲಾಡಿಯೊಬ್ಬ ಕಾರನ್ನು ಹೈಜಾಕ್ ಮಾಡಿರುತ್ತಾನೆ. ಅದು ಮಹಿಳೆ ಕಾರು ಎಂದು ತಿಳಿಯುತ್ತದೆ. ಹೇಗೆ ಸಮಸ್ಯೆಯನ್ನು ಬಗೆಹರಿಸುತ್ತಾನೆ ಎಂಬುದನ್ನು ತೋರಿಸುವುದೇ ಕದರಮ್ ಕೊಂಡನ್.
ರಾಜೇಶ್ ಸೆಲ್ವಾ ಕದರಮ್ ಕೊಂಡನ್ ಗೆ ಕಥೆ ಬರೆದಿದ್ದಾರೆ. ಅಕ್ಷರಾ ಹಾಸನ್ ಪ್ರಗ್ನೆಂಟ್ ಪಾತ್ರದಲ್ಲಿ ಕಾಣಿಸಿಕೊಂಡಿದ್ದಾರೆ.
ಜು. 19 ರಂದು ಕದರಮ್ ಕೊಂಡನ್ ರಿಲೀಸಾಗಲಿದೆ. ಬರೀ ಸೌತ್ ಇಂಡಿಯಾ ಮಾತ್ರವಲ್ಲ, ನಾರ್ತ್ ಇಂಡಿಯಾ ಕೂಡಾ ಚಿತ್ರ ಬಿಡುಗಡೆಗೆ ಕಾದಿದೆ.


ತಾಮ್ರದ ಪಾತ್ರೆಯಲ್ಲಿ ನೀರು ಕುಡಿಯುವ ಅಭ್ಯಾಸ ಬೆಳೆಸಿ, ಆರೋಗ್ಯವಾಗಿರಿ...
Wellness
|
Updated: Tuesday, November 21, 2017, 15:11 [IST]
ಆಯುರ್ವೇದ ಚಿಕಿತ್ಸಾ ವಿಧಾನದಲ್ಲಿ ಭಾರತ ಅತ್ಯಂತ ಶ್ರೇಷ್ಠ ಸ್ಥಾನವನ್ನು ಪಡೆದುಕೊಂಡಿದೆ. ಪುರಾತನ ಕಾಲದಿಂದಲೂ ಬಳಸುತ್ತಿದ್ದ ಕೆಲವು ಚಿಕಿತ್ಸಾ ವಿಧಾನ ಹಾಗೂ ಪದ್ಧತಿಗಳು ಇಂದಿಗೂ ಶ್ರೇಷ್ಠತೆಯನ್ನು ಪಡೆದುಕೊಂಡಿದೆ. ಅಂತಹ ಒಂದು ಅತ್ಯುತ್ತಮ ಪದ್ಧತಿಗಳಲ್ಲಿ ಒಂದಾಗಿರುವುದು "ತಾಮ್ರದ ಪಾತ್ರೆಯಲ್ಲಿ ನೀರನ್ನು ಕುಡಿಯುವುದು". ಪುರಾತನ ಕಾಲದಲ್ಲಿ ತಾಮ್ರದ ತಟ್ಟೆಯಲ್ಲಿಯೇ ಊಟ ಮಾಡುವುದು, ನೀರು ಕುಡಿಯುತ್ತಿದ್ದರು.
ಹೀಗೆ ಮಾಡುವುದರಿಂದ ಅನೇಕ ಆರೋಗ್ಯ ಸಮಸ್ಯೆಗಳನ್ನು ನಿವಾರಿಸಬಹುದು ಎನ್ನುವ ನಂಬಿಕೆಯಿದೆ. ಈ ನಂಬಿಕೆಯು ವೈಜ್ಞಾನಿಕವಾಗಿಯೂ ದೃಢಪಟ್ಟಿದೆ. ತಾಮ್ರದ ಪಾತ್ರೆಯಲ್ಲಿ ನೀರನ್ನು ಕುಡಿಯುವುದರಿಂದ ದೇಹದಲ್ಲಿ ಕಫಾ, ಪಿತ್ತಾ ಮತ್ತು ವಾತವು ಸಮತೋಲನದಲ್ಲಿರುತ್ತದೆ.
ಗಣನೀಯವಾಗಿ ತಾಮ್ರದ ಪಾತ್ರೆಯ ನೀರನ್ನು ಕುಡಿಯುವ ಹವ್ಯಾಸವನ್ನು ಬೆಳೆಸಿಕೊಳ್ಳುವುದು ಒಂದು ಉತ್ತಮ ಪದ್ಧತಿ. ಇದನ್ನು ವೈಜ್ಞಾನಿಕ ದೃಷ್ಟಿಯಿಂದ ನೋಡುವುದಾದರೆ ತಾಮ್ರವು ದೇಹಕ್ಕೆ ಅಗತ್ಯವಾದ ಒಂದು ಲೋಹ. ಈ ಲೋಹದ ಪಾತ್ರೆಯಲ್ಲಿ ನೀರನ್ನು ಸಂಗ್ರಹಿಸಿಟ್ಟು ಕುಡಿಯುವುದರಿಂದ ಅನೇಕ ಆರೋಗ್ಯ ಸಮಸ್ಯೆಯನ್ನು ಪರಿಹರಿಸಬಹುದು.
ಈ ಹವ್ಯಾಸದಿಂದ ಯಾವೆಲ್ಲಾ ಸಮಸ್ಯೆಗಳನ್ನು ದೂರ ಇಡಬಹುದು? ಎನ್ನುವುದನ್ನು ತಿಳಿದುಕೊಳ್ಳಬೇಕು ಎನ್ನುವ ಕುತೂಹಲವಿದ್ದರೆ ಈ ಕೆಳಗಿನ ವಿವರಣೆಯನ್ನು ಪರಿಶೀಲಿಸಿ...
ಬ್ಯಾಕ್ಟೀರಿಯಾವನ್ನು ಕೊಲ್ಲುವುದು
ತಾಮ್ರವನ್ನು ಸ್ವಭಾವದಲ್ಲಿ ಒಲಿಗೊಡೈನಾಮಿಕ್ ಎನ್ನಲಾಗುತ್ತದೆ ಮತ್ತು ಇದು ಬ್ಯಾಕ್ಟೀರಿಯಾವನ್ನು ತುಂಬಾ ಪರಿಣಾಮಕಾರಿಯಾಗಿ ಕೊಲ್ಲುತ್ತದೆ. ಇದರಿಂದಾಗಿ ಸಾಮಾನ್ಯ ನೀರಿನಿಂದ ಬರುವ ಭೇದಿ, ಆಮಶಂಕೆ ಮತ್ತು ಕಾಮಾಲೆಯನ್ನು ತಡೆಯುತ್ತದೆ. ನೀರು ಕಲುಷಿತವಾಗಿದೆಯೆಂದು ನಿಮಗನಿಸಿದರೆ ಆಗ ಅದನ್ನು ಕುಡಿಯುವ ಮೊದಲು ತಾಮ್ರದ ಪಾತ್ರೆಯಲ್ಲಿಡಿ ಮತ್ತು ಇದರ ಬಳಿಕ ಆರೋಗ್ಯಕರ ಮತ್ತು ಸ್ವಚ್ಛ ನೀರನ್ನು ಕುಡಿಯಿರಿ.
ಥೈರಾಯ್ಡ್ ನಿಯಂತ್ರಿಸುತ್ತದೆ
ಥೈರಾಯ್ಡ್ ಕಾಯಿಲೆ ಎದುರಿಸುವ ಹೆಚ್ಚಿನ ಜನರಲ್ಲಿ ಕಾಣಿಸುವ ಸಾಮಾನ್ಯ ಸಮಸ್ಯೆಯೆಂದರೆ ಅವರ ದೇಹದಲ್ಲಿ ತಾಮ್ರದ ಮಟ್ಟ ತುಂಬಾ ಕಡಿಮೆಯಿರುತ್ತದೆ. ತಾಮ್ರದ ಕೊರತೆಯಿಂದಾಗಿ ಗ್ರಂಥಿಗಳ ಕಾರ್ಯಕ್ಕೆ ತೊಂದರೆಯಾಗಬಹುದು. ತಾಮ್ರದ ಪಾತ್ರೆಯಲ್ಲಿ ಶೇಖರಿಸಿಟ್ಟಿರುವ ನೀರನ್ನು ಕುಡಿದರೆ ಈ ಸಮಸ್ಯೆ ನಿವಾರಣೆಯಾಗಿ, ಥೈರಾಯ್ಡ್ ಗ್ರಂಥಿಗಳು ಸರಿಯಾಗಿ ಕಾರ್ಯನಿರ್ವಹಿಸುತ್ತದೆ. ಥೈರಾಯ್ಡ್ ಕಾಯಿಲೆ ಬಗ್ಗೆ ಮತ್ತಷ್ಟು ತಿಳಿಯಿರಿ
ಸಂಧಿವಾತ ಗುಣಪಡಿಸುತ್ತದೆ
ತಾಮ್ರದಲ್ಲಿ ಉರಿಯೂತ ವಿರೋಧಿ ಗುಣಗಳು ಹೆಚ್ಚಾಗಿವೆ. ಈ ವಿಶೇಷ ಗುಣದಿಂದ ಗಂಟುಗಳಲ್ಲಿ ಸಂಧಿವಾತ ಮತ್ತು ರೂಮಟಾಯ್ಡ್ ಆರ್ಥ್ರೈಟಿಸ್ ನಿಂದ ಉಂಟಾಗುವ ಸೆಳೆತ, ನೋವನ್ನು ಕಡಿಮೆ ಮಾಡುತ್ತದೆ. ತಾಮ್ರದ ಪಾತ್ರೆಯಲ್ಲಿ ಶೇಖರಿಸಿರುವ ನೀರನ್ನು ಕುಡಿದರೆ ಸೆಳೆತ, ನೋವನ್ನು ಕಡಿಮೆ ಮಾಡಬಹುದು. ಸಂಧಿವಾತ ಹಾಗೂ ರೂಮಟಾಯ್ಡ್ ಆರ್ಥ್ರೈಟಿಸ್ ಬಗ್ಗೆ ಮತ್ತಷ್ಟು ತಿಳಿಯಿರಿ.
ವೇಗವಾಗಿ ಗಾಯಗಳನ್ನು ಗುಣಪಡಿಸುತ್ತದೆ
ತಾಮ್ರವು ಹೊಸ ಕೋಶಗಳನ್ನು ಅಭಿವೃದ್ಧಿಪಡಿಸಲು ಮತ್ತು ತ್ವರಿತವಾಗಿ ಬೆಳೆಯಲು ಸಹಾಯ ಮಾಡುತ್ತದೆ, ಇದರಿಂದಾಗಿ ಗಾಯಗಳು ಸುಲಭವಾಗಿ ಗುಣವಾಗಲು ಸಹಾಯ ಮಾಡುತ್ತದೆ. ಇದು ಸೋಂಕಿನ ಬೆಳವಣಿಗೆಯನ್ನು ತಡೆಯುವ ವಿರೋಧಿ ವೈರಸ್ ಮತ್ತು ಬ್ಯಾಕ್ಟೀರಿಯಾ ವಿರೋಧಿ ಗುಣಗಳನ್ನು ಹೊಂದಿದೆ.
ಮಿದುಳಿನ ಚಟುವಟಿಕೆ ಪ್ರಚೋದಿಸುತ್ತದೆ
ಮಿದುಳಿನಲ್ಲಿನ ನರಕೋಶಗಳ ನಡುವಿನ ಅಂತರವು ರಕ್ಷಣೆಗಾಗಿ ಮೈಲಿನ್ ಕೋಶಗಳಿಂದ ಮುಚ್ಚಲ್ಪಟ್ಟಿರುತ್ತದೆ. ಈ ಮೆಯಿಲಿನ್ ಕೋಶಗಳನ್ನು ರೂಪಿಸಲು ಲಿಪಿಡ್ ಗಳ ಸಂಶ್ಲೇಷಣೆಯಲ್ಲಿ ಕಾಪರ್ ಸಹಾಯ ಮಾಡುತ್ತದೆ. ತಾಮ್ರವು ಉಸಿರಾಟದ ಅಥವಾ ರೋಗಗ್ರಸ್ತವಾಗುವಿಕೆಯನ್ನು ತಡೆಯುತ್ತದೆ.
ಜೀರ್ಣಕ್ರಿಯೆಯನ್ನು ಸುಧಾರಿಸುತ್ತದೆ
ತಾಮ್ರಕ್ಕೆ ಕಾರಣವಾಗುವ ಹೊಟ್ಟೆಯ ನಿಧಾನಗತಿಯ ಸಂಕೋಚನ ಮತ್ತು ವಿಶ್ರಾಂತಿಗೆ ಉತ್ತೇಜಿಸಲು ಸಹಾಯ ಮಾಡುವ ಅಪರೂಪದ ಆಸ್ತಿಯನ್ನು ತಾಮ್ರ ಹೊಂದಿದೆ. ಅದಕ್ಕಾಗಿಯೇ ತಾಮ್ರದೊಂದಿಗೆ ಕುಡಿಯುವ ನೀರು ಕುಡಿಯುವ ಆರೋಗ್ಯಕರ ಜೀರ್ಣಕಾರಿ ವ್ಯವಸ್ಥೆಯನ್ನು ನಿಮಗೆ ಸಹಾಯ ಮಾಡುತ್ತದೆ.
ರಕ್ತಹೀನತೆ ತಡೆಯುತ್ತದೆ
ನಮ್ಮ ದೇಹದಲ್ಲಿ ನಡೆಯುವ ಹೆಚ್ಚಿನ ಕಾರ್ಯಗಳಿಗೆ ತಾಮ್ರವು ಬೇಕಾಗುತ್ತದೆ ಎನ್ನುವುದು ಅತ್ಯಂತ ಮಹತ್ವದ ವಿಚಾರ. ಜೀವಕೋಶ ನಿರ್ಮಾಣದಿಂದ ಹಿಡಿದು, ಕಬ್ಬಿಣ ಹೀರುವಿಕೆ ಸಹಿತ ನಿಮ್ಮ ದೇಹಕ್ಕೆ ತಾಮ್ರವು ಪ್ರಮುಖ ಖನಿಜಾಂಶವಾಗಿದೆ. ಈ ಕಾರಣದಿಂದಾಗಿ ರಕ್ತಹೀನತೆ ಬರದಂತೆ ತಡೆಯುತ್ತದೆ.
ಕ್ಯಾನ್ಸರ್ ವಿರುದ್ಧ ರಕ್ಷಿಸುತ್ತದೆ
ಇತ್ತೀಚಿನ ದಿನಗಳಲ್ಲಿ ಸಾಮಾನ್ಯವಾಗುತ್ತಿರುವಂತಹ ಕ್ಯಾನ್ಸರ್, ರೋಗಿಗೆ ಮತ್ತು ಅವರ ಮನೆಯವರಿಗೆ ತುಂಬಾ ಸಂಕಷ್ಟವನ್ನು ಉಂಟುಮಾಡುತ್ತದೆ. ಇದಕ್ಕೆ ತಾಮ್ರವು ಹೇಗೆನೆರವಾಗುತ್ತದೆ? ತಾಮ್ರದಲ್ಲಿ ತುಂಬಾ ಬಲಿಷ್ಠವಾದ ಆ್ಯಂಟಿಆಕ್ಸಿಡೆಂಟ್ ಗುಣಗಳಿವೆ. ಇದು ಮುಕ್ತ ರಾಡಿಕಲ್ ವಿರುದ್ಧ ಹೋರಾಡುತ್ತದೆ ಮತ್ತು ಅದರ ಕೆಟ್ಟ ಪರಿಣಾಮಗಳು ಇಲ್ಲದಂತೆ ಮಾಡುತ್ತದೆ. ಅಮೆರಿಕಾ ಕ್ಯಾನ್ಸರ್ ಸೊಸೈಟಿಯ ಪ್ರಕಾರ ತಾಮ್ರವು ಕ್ಯಾನ್ಸರ್ ನ್ನು ನಿಯಂತ್ರಿಸಲು ಎಷ್ಟು ನೆರವಾಗುತ್ತದೆ ಎಂದು ಇದುವರೆಗೆ ಸ್ಪಷ್ಟವಾಗಿಲ್ಲ. ಆದರೆ ತಾಮ್ರದ ಕೆಲವೊಂದು ಸಂಕೀರ್ಣಗಳು ಕ್ಯಾನ್ಸರ್ ವಿರೋಧಿ ಗುಣಗಳನ್ನು ಹೊಂದಿದೆ.
ವಯಸ್ಸಾಗುವ ಪ್ರಕ್ರಿಯೆಯನ್ನು ನಿಧಾನಗೊಳಿಸುತ್ತದೆ
ತಾಮ್ರದ ಉತ್ಕರ್ಷಣ ನಿರೋಧಕ ಗುಣವು ಉತ್ತಮ ರೇಖೆಗಳು, ಸುಕ್ಕುಗಳು ಮತ್ತು ತೇಪೆಯ ಚರ್ಮವನ್ನು ಎದುರಿಸಲು ಸಹಾಯ ಮಾಡುತ್ತದೆ. ಹೆಚ್ಚುವರಿ ತಾಮ್ರದಿಂದ ನಿಮ್ಮ ಚರ್ಮ ಮತ್ತು ಕೂದಲು ನೈಸರ್ಗಿಕ ವರ್ಧಕವನ್ನು ಪಡೆಯುತ್ತವೆ.
ಹೃದಯದ ಆರೋಗ್ಯ ಮತ್ತು ಅಧಿಕ ರಕ್ತದೊತ್ತಡ ತಡೆಯುತ್ತದೆ
ಅಮೆರಿಕಾ ಕ್ಯಾನ್ಸರ್ ಸೊಸೈಟಿಯ ಪ್ರಕಾರ ತಾಮ್ರದಲ್ಲಿ ರಕ್ತದೊತ್ತಡ ಹೃದಯ ಬಡಿತ ನಿಯಂತ್ರಿಸುವ ಮತ್ತು ಕೊಲೆಸ್ಟ್ರಾಲ್ ಟ್ರೈಗ್ಲಿಸರೈಡ್ ಮಟ್ಟವನ್ನು ಕಡಿಮೆ ಮಾಡುತ್ತದೆ. ಇದು ಲೋಳೆಯ ಕ್ರೋಢೀಕರಣ ತಡೆಗಟ್ಟಲು ಸಹಕಾರಿ ಮತ್ತು ರಕ್ತನಾಳಗಳು ಹಿಗ್ಗುವಂತೆ ಮಾಡಿ ಹೃದಯಕ್ಕೆ ರಕ್ತವು ಸರಿಯಾಗಿ ಪೂರೈಕೆಯಾಗುವಂತೆ ಮಾಡುತ್ತದೆ. ಅತ್ಯುತ್ತಮ ಫಲಿತಾಂಶಕ್ಕಾಗಿ ತಾಮ್ರದ ಪಾತ್ರೆಯಲ್ಲಿ ಶೇಖರಿಸಿಟ್ಟಿರುವ ನೀರನ್ನು ಕುಡಿಯಿರಿ. ಹೃದಯ ಸಂಬಂಧಿ ಕಾಯಿಲೆಗಳ ಬಗ್ಗೆ ಹೆಚ್ಚಿಗೆ ತಿಳಿಯಿರಿ


ದಶಕದ ಬಳಿಕ ವಿಶ್ವಕಪ್ ಸೆಮಿಫೈನಲ್‌ನಲ್ಲಿ ಕೇನ್–ಕೊಹ್ಲಿ ಬಳಗ ಮತ್ತೆ ಮುಖಾಮುಖಿ
ಭಾರತಕ್ಕೆ ಕಿವೀಸ್; ಆಸ್ಟ್ರೇಲಿಯಾಗೆ ಇಂಗ್ಲೆಂಡ್ ಎದುರಾಳಿ
ದಶಕದ ಬಳಿಕ ವಿಶ್ವಕಪ್ ಸೆಮಿಫೈನಲ್‌ನಲ್ಲಿ ಕೇನ್–ಕೊಹ್ಲಿ ಬಳಗ ಮತ್ತೆ ಮುಖಾಮುಖಿ
ಪ್ರಜಾವಾಣಿ ವಾರ್ತೆ
Published:
08 ಜುಲೈ 2019, 01:48  IST
Updated:
08 ಜುಲೈ 2019, 01:48  IST
ಅಕ್ಷರ ಗಾತ್ರ :
ಆ
ಆ
ಲಂಡನ್: ಹನ್ನೊಂದು ವರ್ಷಗಳ ಹಿಂದಿನ ಮಾತು. ವಿರಾಟ್ ಕೊಹ್ಲಿ ಮತ್ತು ನ್ಯೂಜಿಲೆಂಡ್‌ನ ಕೇನ್ ವಿಲಿಯಮ್ಸನ್ ಅವರಿಬ್ಬರೂ ಮುಖಾಮುಖಿಯಾಗಿದ್ದರು.
ಕ್ವಾಲಾಲಂಪುರದಲ್ಲಿ ನಡೆದಿದ್ದ 19 ವರ್ಷದೊಳಗಿನವರ ವಿಶ್ವಕಪ್ ಕ್ರಿಕೆಟ್ ಟೂರ್ನಿಯ ಸೆಮಿಫೈನಲ್‌ನಲ್ಲಿ ಆಡಿದ್ದ ಭಾರತ ಮತ್ತು ನ್ಯೂಜಿಲೆಂಡ್ ತಂಡಗಳಿಗೆ ನಾಯಕರಾಗಿದ್ದರು. ಇದೀಗ ಮತ್ತೊಮ್ಮೆ ಇಬ್ಬರೂ ಎದುರಾಳಿಗಳಾಗಲಿದ್ದಾರೆ. ಇದೇ 9ರಂದು ಮ್ಯಾಂಚೆಸ್ಟರ್‌ನ ಓಲ್ಡ್ ಟ್ರಾಫರ್ಡ್ ಕ್ರೀಡಾಂಗಣದಲ್ಲಿ ವಿಶ್ವಕಪ್ ಟೂರ್ನಿಯ ಸೆಮಿಫೈನಲ್‌ನಲ್ಲಿ ಉಭಯ ತಂಡಗಳ ಜಿದ್ದಾಜಿದ್ದಿ ನಡೆಯಲಿದೆ.
ರೌಂಡ್ ರಾಬಿನ್ ಲೀಗ್‌ನ ಪಾಯಿಂಟ್ಸ್ ಪಟ್ಟಿಯಲ್ಲಿ ಅಗ್ರಸ್ಥಾನ ಪಡೆದಿರುವ ವಿರಾಟ್ ಕೊಹ್ಲಿ ಬಳಗವು, ನಾಲ್ಕನೇ ಸ್ಥಾನದಲ್ಲಿರುವ ಕಿವೀಸ್ ತಂಡವನ್ನು ಎದುರಿಸಲಿದೆ. ಶನಿವಾರ ರಾತ್ರಿ ಲೀಗ್ ಹಂತದ ಕೊನೆಯ ಪಂದ್ಯದಲ್ಲಿ ಆಸ್ಟ್ರೇಲಿಯಾ ತಂಡವನ್ನು ದಕ್ಷಿಣ ಆಫ್ರಿಕಾ ತಂಡವು ಹತ್ತು ರನ್‌ಗಳಿಂದ ಸೋಲಿಸಿದ್ದರಿಂದ ಈ ಅವಕಾಶ ಭಾರತಕ್ಕೆ ಲಭಿಸಿದೆ. ಒಂದೊಮ್ಮೆ ಆಸ್ಟ್ರೇಲಿಯಾ ಗೆದ್ದಿದ್ದರೆ ಅದು ನ್ಯೂಜಿಲೆಂಡ್ ಎದುರು ಆಡಬೇಕಿತ್ತು. ಆಗ ಭಾರತವು ಆತಿಥೇಯ ಇಂಗ್ಲೆಂಡ್ ಎದುರು ಕಣಕ್ಕಿಳಿಯಬೇಕಿತ್ತು.
ಇಂಗ್ಲೆಂಡ್ ತಂಡವು ಭಾರತವನ್ನು ಲೀಗ್ ಹಂತದಲ್ಲಿ ಸೋಲಿಸಿತ್ತು. ಇದೀಗ ಆತಿಥೇಯ ತಂಡವು ಅದ್ಭುತ ಫಾರ್ಮ್‌ನಲ್ಲಿದೆ.  ಆದ್ದರಿಂದ ಸೆಮಿಯಲ್ಲಿ ಭಾರತಕ್ಕೆ ಕಠಿಣವಾದ ಸವಾಲೊಡ್ಡುವ ಸಂಭವವಿತ್ತು. ಇದೀಗ ವಿರಾಟ್ ಪಡೆಯು ತುಸು ನಿರುಮ್ಮಳವಾಗಿದೆ. ಏಕೆಂದರೆ, ಲೀಗ್ ಹಂತದಲ್ಲಿ ಕಿವೀಸ್ ಎದುರು ತಂಡವು ಆಡಿಲ್ಲ. ಉಭಯ ತಂಡಗಳ ನಡುವಣ ಪಂದ್ಯವು ಮಳೆಯಿಂದಾಗಿ ರದ್ದಾಗಿತ್ತು. ಆದ್ದರಿಂದ ಈಗ ನಾಲ್ಕರ ಘಟ್ಟವು ಕುತೂಹಲ ಕೆರಳಿಸಿದೆ.
ಟೂರ್ನಿಯ ಆರಂಭದಲ್ಲಿ ತನ್ನ ‘ಆಲ್‌ರೌಂಡ್’ ಆಟದಿಂದ ಗಮನ ಸೆಳೆದಿದ್ದ ನ್ಯೂಜಿಲೆಂಡ್ ತಂಡವು ನಂತರದ ಹಂತದಲ್ಲಿ ತುಸು ಮಂಕಾಗಿತ್ತು. ಸತತ ಐದು ಪಂದ್ಯಗಳನ್ನು ಗೆದ್ದಿದ್ದ ತಂಡವು ನಂತರದ ಮೂರು ಪಂದ್ಯಗಳಲ್ಲಿ ಸೋಲನುಭವಿಸಿತ್ತು. ಅದರಿಂದಾಗಿ ತಂಡದ ಆತ್ಮವಿಶ್ವಾಸವು ಕುಸಿದಿದೆ. ಅದನ್ನು ಬಿಟ್ಟರೆ ತಂಡದಲ್ಲಿ ಉತ್ತಮ ಆಟಗಾರರಿಗೆ ಕೊರತೆಯಿಲ್ಲ. ಕೇವಲ ಒಂದು ಪಂದ್ಯದಲ್ಲಿ ಏಳರಲ್ಲಿ ಗೆದ್ದಿರುವ ಭಾರತ ತಂಡವು ಈಗ ಸರ್ವಸನ್ನದ್ಧವಾಗಿದೆ.
ಆರಂಭಿಕ ಹಂತದಲ್ಲಿದ್ದ ಕೆಲವು ಲೋಪದೋಷಗಳನ್ನು ಸರಿಪಡಿಸಿಕೊಂಡಿದೆ. ಶನಿವಾರ ಶ್ರೀಲಂಕಾ ಎದುರಿನ ಪಂದ್ಯದಲ್ಲಿ  ಕೆ.ಎಲ್. ರಾಹುಲ್ ಮತ್ತು ರೋಹಿತ್ ಶರ್ಮಾ ಮೊದಲ ವಿಕೆಟ್ ಜೊತೆಯಾಟದಲ್ಲಿ 189 ರನ್ ಗಳಿಸಿದ್ದರು. ವಿರಾಟ್ ಮತ್ತೊಮ್ಮೆ ಬ್ಯಾಟ್ ಬೀಸಿದ್ದರು. ರಿಷಭ್ ಪಂತ್ ಕೂಡ ಮಿಂಚಿದ್ದರು. ಬೌಲಿಂಗ್ ವಿಭಾಗದಲ್ಲಿ ಭುವನೇಶ್ವರ್ ಕುಮಾರ್ ಬಿಟ್ಟರೆ ಉಳಿದವರು ನಿರೀಕ್ಷೆಯಂತೆ ಉತ್ತಮವಾಗಿಯೇ ಆಡಿದ್ದರು. ಆದರಲ್ಲೂ ಜಸ್‌ಪ್ರೀತ್ ಬೂಮ್ರಾ ತಾವು ವಿಶ್ವದ ಅಗ್ರಕ್ರಮಾಂಕದ ಬೌಲರ್ ಎಂಬುದನ್ನು ಮತ್ತೊಮ್ಮೆ ಸಾಬೀತುಪಡಿಸಿದ್ದಾರೆ. ‘ಡೆತ್ ಓವರ್’ಗಳಲ್ಲಿ ಬ್ಯಾಟ್ಸ್‌ಮನ್‌ಗಳನ್ನು ಕಂಗೆಡಿಸುತ್ತಿದ್ದಾರೆ. ಅವರ ಯಾರ್ಕರ್‌ಗಳು ದಿನಗಳೆದಂತೆ ಮೊನಚಾಗುತ್ತಿವೆ. ಇನ್ನೊಂದೆಡೆ ಮೊಹಮ್ಮದ್ ಶಮಿ ಕೂಡ ಅಮೋಘ ಲಯದಲ್ಲಿದ್ದಾರೆ. ಇದು ತಂಡದ ಆತ್ಮವಿಶ್ವಾಸವನ್ನು ಉತ್ತುಂಗಕ್ಕೆ ಏರಿಸಿರುವುದರಲ್ಲಿ ಸಂಶಯವೇ ಇಲ್ಲ.
2008ರಲ್ಲಿ ಜೂನಿಯರ್ ವಿಶ್ವಕಪ್‌ನಲ್ಲಿ ನಾಲ್ಕರ ಘಟ್ಟದ ಪಂದ್ಯದಲ್ಲಿ ವಿರಾಟ್ ನಾಯಕತ್ವದ ಭಾರತವು ಗೆದ್ದಿತ್ತು. ಆಗ ತಂಡದಲ್ಲಿ ಇದ್ದ ರವೀಂದ್ರ ಜಡೇಜ ಈಗಲೂ ಕೊಹಲ್ಲಿ ಬಳಗದಲ್ಲಿದ್ದಾರೆ. ಆಗ ಕಿವೀಸ್ ತಂಡದಲ್ಲಿ ಕೇನ್ ಜೊತೆಗಿದ್ದ ಮಾರ್ಟಿನ್ ಗಪ್ಟಿಲ್, ಟಿಮ್ ಸೌಥಿ ಮತ್ತು  ಟ್ರೆಂಟ್ ಬೌಲ್ಟ್ ಈಗಿನ ತಂಡದಲ್ಲಿದ್ದಾರೆ. ಇದೀಗ ಮತ್ತೊಮ್ಮೆ ಕೊಹ್ಲಿ ಮತ್ತು ಕೇನ್ ಅವರ ನಾಯಕತ್ವದ ಪರೀಕ್ಷೆ ನಡೆಯಲಿದೆ.


Mysuru, First Published 19, Sep 2019, 11:25 AM IST
Highlights
ಭಾರತ ’ಎ’ ಹಾಗೂ ದಕ್ಷಿಣ ಆಫ್ರಿಕಾ ’ಎ’ ನಡುವಿನ ಎರಡನೇ ಅನಧಿಕೃತ ಪಂದ್ಯದಲ್ಲಿ ಭಾರತ ಸಂಪೂರ್ಣ ಮೇಲುಗೈ ಸಾಧಿಸಿದೆ. ಮೈಸೂರಿನಲ್ಲಿ ನಡೆಯುತ್ತಿರುವ ಪಂದ್ಯದಲ್ಲಿ ಕರುಣ್ ನಾಯರ್,  ವೃದ್ಧಿಮಾನ್ ಸಾಹ ಹಾಗೂ ಶಿವಂ ದುಬೆ ಆಕರ್ಷಕ ಬ್ಯಾಟಿಂಗ್ ಪ್ರದರ್ಶನ ತೋರಿದ್ದಾರೆ. ಈ ಕುರಿತಾದ ವರದಿ ಇಲ್ಲಿದೆ ನೋಡಿ..
ಮೈಸೂರು(ಸೆ.19): ದಕ್ಷಿಣ ಆಫ್ರಿಕಾ ‘ಎ’ ವಿರುದ್ಧದ 2ನೇ ಅನಧಿಕೃತ ಟೆಸ್ಟ್‌ನಲ್ಲಿ ಭಾರತ ‘ಎ’ ತಂಡ ಮೇಲುಗೈ ಸಾಧಿಸಿದೆ. ಮೊದಲ ಇನ್ನಿಂಗ್ಸ್‌ನಲ್ಲಿ 417 ರನ್‌ಗಳ ಬೃಹತ್ ಮೊತ್ತ ಗಳಿಸಿದ ಭಾರತ ತಂಡ, 2ನೇ ದಿನದಂತ್ಯಕ್ಕೆ ದ.ಆಫ್ರಿಕಾ ತಂಡವನ್ನು 5 ವಿಕೆಟ್‌ಗೆ 159 ರನ್‌ಗಳಿಗೆ ನಿಯಂತ್ರಿಸಿತು. ಇನ್ನೂ 258 ರನ್ ಹಿನ್ನಡೆಯಲ್ಲಿರುವ ಪ್ರವಾಸಿ ತಂಡ, ದೊಡ್ಡ ಮೊತ್ತದ ಮುನ್ನಡೆ ಬಿಟ್ಟುಕೊಡುವ ಭೀತಿಗೆ ಸಿಲುಕಿದೆ.
ಗಿಲ್ ಮಿಂಚಿನಾಟ, ಭಾರತ ‘ಎ’ ಮೇಲುಗೈ
ಮೊದಲ ದಿನದಂತ್ಯಕ್ಕೆ 3 ವಿಕೆಟ್‌ಗೆ 233 ರನ್ ಗಳಿಸಿದ್ದ ಭಾರತ ‘ಎ’, 2ನೇ ದಿನವಾದ ಬುಧವಾರ ಉತ್ತಮ ಬ್ಯಾಟಿಂಗ್ ನಡೆಸಿತು. ಕರುಣ್ ನಾಯರ್ (78), ನಾಯಕ ವೃದ್ಧಿಮಾನ್ ಸಾಹ (60), ಆಲ್ರೌಂಡರ್ ಶಿವಂ ದುಬೆ (68) ಅರ್ಧಶತಕ ಬಾರಿಸಿ ತಂಡ 400 ರನ್ ದಾಟಲು ನೆರವಾದರು.
ಸ್ಟಂಪ್ ಕಿತ್ತೆಸೆದ ವಿರಾಟ್...ಯಾರ ಮೇಲೆ ಇಂಥಾ ಸಿಟ್ಟು..ವಿಡಿಯೋ ವೈರಲ್
ಮೊದಲ ಇನ್ನಿಂಗ್ಸ್ ಆರಂಭಿಸಿದ ದ.ಆಫ್ರಿಕಾ ‘ಎ’ ತಂಡ, ಭಾರತದ ಸ್ಪಿನ್ ದಾಳಿಗೆ ಕುಸಿಯಿತು. ಶಾಬಾಜ್ ನದೀಮ್ ಹಾಗೂ ಕುಲ್ದೀಪ್ ಯಾದವ್ 2 ವಿಕೆಟ್ ಕಿತ್ತರು. ನಾಯಕ ಏಡನ್ ಮಾರ್ಕ್ರಮ್ ಏಕಾಂಗಿ ಹೋರಾಟ ನಡೆಸುತ್ತಿದ್ದು ಅಜೇಯ 83 ರನ್ ಗಳಿಸಿ 3ನೇ ದಿನಕ್ಕೆ ಬ್ಯಾಟಿಂಗ್ ಕಾಯ್ದುಕೊಂಡಿದ್ದಾರೆ.
ಸ್ಕೋರ್:


ಭಟ್ರು ಮತ್ತೆ ಹಾರಿಸ್ತಾರೆ ‘ಗಾಳಿಪಟ’
ಭಟ್ರು ಮತ್ತೆ ಹಾರಿಸ್ತಾರೆ ‘ಗಾಳಿಪಟ’
ಪ್ರಜಾವಾಣಿ ವಾರ್ತೆ
Published:
29 ಜನವರಿ 2019, 01:45  IST
Updated:
29 ಜನವರಿ 2019, 01:45  IST
ಅಕ್ಷರ ಗಾತ್ರ :
ಆ
ಆ
ನಿರ್ದೇಶಕ ಯೋಗರಾಜ್ ಭಟ್ ಅವರು ಮತ್ತೊಮ್ಮೆ ‘ಗಾಳಿಪಟ’ ಹಾರಿಸಲು ಸಜ್ಜಾಗಿದ್ದಾರೆ. ಅವರದೇ ನಿರ್ದೇಶನದ ‘ಗಾಳಿಪಟ’ ಚಿತ್ರ ಬಿಡುಗಡೆಯಾಗಿ 11 ವರ್ಷಗಳ ಬಳಿಕ ಅವರು ‘ಗಾಳಿಪಟ2’ ಚಿತ್ರ ನಿರ್ದೇಶಿಸುತ್ತಿದ್ದಾರೆ.
ಆದರೆ, ಹಳೆಯ ಗಾಳಿಪಟದಲ್ಲಿದ್ದ ತಾರಾಗಣ ಇದರಲ್ಲಿಲ್ಲ. ಬದಲಿಗೆ ಶರಣ್, ರಿಷಿ ಹಾಗೂ ಲೂಸಿಯಾ ಪವನ್ ಮುಖ್ಯ ಪಾತ್ರದಲ್ಲಿರುತ್ತಾರೆ. ಶರ್ಮಿಳಾ ಮಾಂಡ್ರೆ ಹಾಗೂ ಸೋನಲ್ ಮಂತೆರೊ ನಾಯಕಿಯರಾಗಿ ಕಾಣಿಸಿಕೊಳ್ಳಲಿದ್ದಾರೆ. ಇನ್ನೂ ಇಬ್ಬರು ನಾಯಕಿಯರು ಚಿತ್ರದಲ್ಲಿ ಇರಲಿದ್ದು, ಕತೆಯ ಪ್ರಕಾರ ಒಬ್ಬಾಕೆ ಚೀನಾ ದೇಶದವಳು, ಇನ್ನೊಬ್ಬಳು ಅಂತರರಾಷ್ಟ್ರೀಯ ಮಾಡೆಲ್. ಚೀನಾದಿಂದಲೇ ನಟಿಯೊಬ್ಬಳನ್ನು ತರುವ ಪ್ರಯತ್ನ ನಡೆಯುತ್ತಿದೆ ಎಂಬ ಮಾಹಿತಿಯನ್ನೂ ಭಟ್ ನೀಡಿದರು.
‘ಗಾಳಿಪಟ 2’ರ ಕತೆಯನ್ನು ಬಿಟ್ಟುಕೊಡದ ಭಟ್ಟರು, ‘ಅದಿನ್ನೂ ಪರಿಷ್ಕರಣೆಯ ಹಂತದಲ್ಲಿದೆ’ ಎಂದರು. ಜೊತೆಗೇ ‘ಹಳೆಯ ಗಾಳಿಪಟದ ಯಾವ ಎಲಿಮೆಂಟ್‌ಗಳೂ ಈ ಸಿನಿಮಾದಲ್ಲಿ ಇರುವುದಿಲ್ಲ. ಇದು ಹೊಚ್ಚ ಹೊಸ ಕತೆ. ರಾಜ್ಯದ ಬೇರೆಬೇರೆ ಭಾಗಗಳನ್ನು ಪ್ರತಿನಿಧಿಸುವ ಯುವಕರ ಕತೆ. ಇಂದಿನ ಯುವ ಸಮುದಾಯದ ಕನಸುಗಳು, ಹತಾಶೆ ಎಲ್ಲವನ್ನೂ ಬಿಚ್ಚಿಡುವ ಕತೆ. ಒಂಬತ್ತು ಹಾಡುಗಳು ಚಿತ್ರದಲ್ಲಿವೆ. ಅವುಗಳ ರೆಕಾರ್ಡಿಂಗ್ ನಡೆಯುತ್ತಿದೆ’ ಎಂದರು.
ಚಿತ್ರದಲ್ಲಿ ಅನಂತ ನಾಗ್ ಮತ್ತು ರಂಗಾಯಣ ರಘು ಅವರು ಬಹುಮುಖ್ಯ ಪಾತ್ರದಲ್ಲಿ ಕಾಣಿಸಿಕೊಳ್ಳುವರು. ಗುಜರಾತ್‌ನಲ್ಲಿ ಗಳಿಕೆಯಲ್ಲಿ ದಾಖಲೆ ಸೃಷ್ಟಿಸಿದ ‘ಶು ತಾಯು?’ ಎಂಬ ಚಿತ್ರವನ್ನು ನಿರ್ಮಿಸಿರುವ, ಬೆಳಗಾವಿ ಮೂಲದ ಮಹೇಶ್ ದಾನಣ್ಣವರ ಈ ಚಿತ್ರವನ್ನು ನಿರ್ಮಿಸುತ್ತಿದ್ದಾರೆ. ಮಲೇಷ್ಯಾ ಹಾಗೂ ಯುರೋಪ್ ರಾಷ್ಟ್ರಗಳಲ್ಲಿ ಒಂದಷ್ಟು ಭಾಗ ಚಿತ್ರೀಕರಣ ನಡೆಯಲಿದೆ ಎಂದೂ ಭಟ್ ತಿಳಿಸಿದರು.
ಚಿತ್ರಕ್ಕೆ ಜಯಂತ್ ಕಾಯ್ಕಿಣಿ ಅವರು ಸಾಹಿತ್ಯ ಮತ್ತು ಅರ್ಜುನ್ ಜನ್ಯ ಸಂಗೀತ ನೀಡಿದ್ದಾರೆ. ಅದ್ವೈತ್ ಗುರುಮೂರ್ತಿ ಛಾಯಾಗ್ರಹಣ ಮಾಡಲಿದ್ದಾರೆ. ಬರುವ ಅಕ್ಟೋಬರ್ 4ರಂದು ಚಿತ್ರ ಬಿಡುಗಡೆ ಮಾಡಲೇಬೇಕು ಎಂಬ ಗುರಿಯನ್ನೂ ಇಟ್ಟುಕೊಂಡಿದ್ದೇವೆ ಎಂದರು.
ಯೋಗರಾಜ್ ಭಟ್ ಅವರ ಸಾಹಿತ್ಯ, ಅರ್ಜುನ್ ಜನ್ಯ ಸಂಗೀತ ಹಾಗೂ ಶರಣ್ ನಟನೆ ಇರುವ ಅನೇಕ ಹಾಡುಗಳು ಈಗಾಗಲೇ ಹಿಟ್ ಆಗಿವೆ. ಆದರೆ ಈವರೆಗೆ ಈ ಮೂವರು ಒಂದೇ ಚಿತ್ರದಲ್ಲಿ ಕಾಣಿಸಿಕೊಂಡಿದ್ದಿಲ್ಲ. ‘ಗಾಳಿಪಟ2’ರಲ್ಲಿ ಇವರು ಜೊತೆಯಾಗಿದ್ದರಿಂದ ಕುತೂಹಲ ಇನ್ನಷ್ಟು ಹೆಚ್ಚಿದೆ.


#Gomonster ಸವಾಲು ಸ್ವೀಕರಿಸಿದ ಅರ್ಜುನ್: Samsung Galaxy M30s ಜತೆ ಪರ್ವಾತಾರೋಹಣ WATCH LIVE TV
ಭಾರತೀಯ ಹಾಕಿ 'ಸರ್ದಾರ' ನಿವೃತ್ತಿ!
ಭಾರತೀಯ ಪುರುಷ ಹಾಕಿ ತಂಡಕ್ಕೆ ಅಪಾರ ಕೊಡುಗೆಗಳನ್ನು ಸಲ್ಲಿಸಿರುವ ಮಾಜಿ ನಾಯಕ ಹಾಗೂ ಹಿರಿಯ ಅನುಭವಿ ಮುನ್ನಡೆಯ ಆಟಗಾರ ಸರ್ದಾರ್ ಸಿಂಗ್, ಅಂತಾರಾಷ್ಟ್ರೀಯ ವೃತ್ತಿ ಬದುಕಿಗೆ ವಿದಾಯ ಸಲ್ಲಿಸಿದ್ದಾರೆ.
TOI.in | Updated:
Sep 12, 2018, 07:06PM IST
ಹೊಸದಿಲ್ಲಿ: ಭಾರತೀಯ ಪುರುಷ ಹಾಕಿ ತಂಡಕ್ಕೆ ಅಪಾರ ಕೊಡುಗೆಗಳನ್ನು ಸಲ್ಲಿಸಿರುವ ಮಾಜಿ ನಾಯಕ ಹಾಗೂ ಹಿರಿಯ ಅನುಭವಿ ಮುನ್ನಡೆಯ ಆಟಗಾರ ಸರ್ದಾರ್ ಸಿಂಗ್ , ಅಂತಾರಾಷ್ಟ್ರೀಯ ವೃತ್ತಿ ಬದುಕಿಗೆ ವಿದಾಯ ಸಲ್ಲಿಸಿದ್ದಾರೆ.
ಇತ್ತೀಚೆಗಷ್ಟೇ ಇಂಡೋನೇಷ್ಯಾದಲ್ಲಿ ನಡೆದ ಏಷ್ಯಾ ಗೇಮ್ಸ್‌ನಲ್ಲಿ ಚಿನ್ನ ಕೈತಪ್ಪಿ ಕಂಚಿನ ಪದಕಕ್ಕೆ ತೃಪ್ತಿಪಟ್ಟ ಬೆನ್ನಲ್ಲೇ ಸರ್ದಾರ್ ಅವರಿಂದ ಇಂತಹದೊಂದು ಅಚ್ಚರಿಯ ನಿರ್ಧಾರ ಪ್ರಕಟವಾಗಿದೆ. ಇದರೊಂದಿಗೆ 2020 ಒಲಿಂಪಿಕ್‌ಗೆ ನೇರ ಅರ್ಹತೆ ಪಡೆಯುವ ಅವಕಾಶ ಕೈಚೆಲ್ಲಿತ್ತು.
"ಹೌದು, ನಾನು ಅಂತಾರಾಷ್ಟ್ರೀಯ ಹಾಕಿಯಿಂದ ನಿವೃತ್ತಿ ಸಲ್ಲಿಸಲು ನಿರ್ಧರಿಸಿದ್ದೇನೆ. ನನ್ನ ವೃತ್ತಿ ಬದುಕಿನಲ್ಲಿ ಬೇಕಾದಷ್ಟು ಹಾಕಿ ಆಡಿದ್ದೇನೆ. 12 ವರ್ಷಗಳ ಸುದೀರ್ಘ ಬದುಕು. ಇದೀಗ ಯುವ ಆಟಗಾರರು ಹಾಕಿ ಸ್ಟಿಕ್ ಹಿಡಿಯುವ ಸಮಯ ಬಂದಿದೆ" ಎಂದು ಸರ್ದಾರ್ ವಿದಾಯದ ಸಂದೇಶದಲ್ಲಿ ಉಲ್ಲೇಖಿಸಿದರು.
"ಚಂಡೀಗಡದಲ್ಲಿರುವ ನನ್ನ ಕುಟುಂಬ, ಸ್ನೇಹಿತರು ಹಾಗೂ ಹಾಕಿ ಇಂಡಿಯಾ ಜೊತೆ ಸಮಾಲೋಚನೆ ಮಾಡಿದ ಬಳಿಕ ಈ ನಿರ್ಧಾರ ತೆಗೆದುಕೊಂಡಿದ್ದೇನೆ. ಹಾಕಿಯೇತರ ಜೀವನದ ಬಗ್ಗೆ ಚಿಂತಿಸಲು ಇದು ಸಕಾಲ" ಎಂದು ನುಡಿದರು.
ಅಚ್ಚರಿಯೆಂಬಂತೆ ಏಷ್ಯನ್ ಗೇಮ್ಸ್‌ಗೆ ತೆರಳುವ ಮುನ್ನ ಮುಂಬರುವ ಟೋಕಿಯೋ ಒಲಿಂಪಿಕ್‌ನಲ್ಲಿ ಭಾಗವಹಿಸುವ ಬಗ್ಗೆ ಸರ್ದಾರ್ ಇರಾದೆ ವ್ಯಕ್ತಪಡಿಸಿದ್ದರು. ಆದರೆ ಏಷ್ಯಾ ಕಪ್ ಬೆನ್ನಲ್ಲೇ ರಾಷ್ಟ್ರೀಯ ಕ್ಯಾಂಪ್‌ಗೆ ಹಾಕಿ ಇಂಡಿಯಾ ಆಯ್ಕೆ ಮಾಡಿದ 25 ಆಟಗಾರರ ಪಟ್ಟಿಯಿಂದ ಕೈಬಿಟ್ಟಿರುವುದು ನಿವೃತ್ತಿಗೆ ಕಾರಣವಾಗಿರಬಹುದು ಎನ್ನಲಾಗಿದೆ.
32ರ ಹರೆಯದ ಸರ್ದಾರ್, 2006ರಲ್ಲಿ ಸಾಂಪ್ರದಾಯಿಕ ಬದ್ಧ ಎದುರಾಳಿ ಪಾಕಿಸ್ತಾನ ವಿರುದ್ಧ ಆಡುವ ಮೂಲಕ ತಮ್ಮ ಕ್ರೀಡಾ ಬದುಕನ್ನು ಆರಂಭಿಸಿದ್ದರು. ತದಾ ಬಳಿಕ 350ಕ್ಕೂ ಹೆಚ್ಚು ಬಾರಿ ಭಾರತ ತಂಡವನ್ನು ಪ್ರತಿನಿಧಿಸಿರುವ ಸರ್ದಾರ್ ಎಂಟು ವರ್ಷಗಳ ಕಾಲ (2008ರಂದ 2016) ಭಾರತೀಯ ತಂಡದ ನಾಯಕತ್ವ ಜವಾಬ್ದಾರಿಯನ್ನು ವಹಿಸಿದ್ದರು.
2008ರಲ್ಲಿ ಸುಲ್ತಾನ್ ಅಜ್ಲಾನ್ ಷಾ ಕಪ್‌ನಲ್ಲಿ ನಾಯಕತ್ವ ವಹಿಸುವ ಮೂಲಕ ಭಾರತ ತಂಡವನ್ನು ಮುನ್ನಡೆಸಿದ ಅತಿ ಕಿರಿಯ ನಾಯಕ ಎಂಬ ಗೌರವಕ್ಕೂ ಸರ್ದಾರ್ ಪಾತ್ರವಾಗಿದ್ದರು.
ಹರಿಯಾಣ ಮೂಲದ ಸರ್ದಾರ್ ಸಾಧನೆಯನ್ನು ಪರಿಗಣಿಸಿದ ಕೇಂದ್ರ ಸರಕಾರವು 2012ರಲ್ಲಿ 'ಅರ್ಜುನ ಪ್ರಶಸ್ತಿ' ಮತ್ತು 2015ರಲ್ಲಿ 'ಪದ್ಮ ಶ್ರೀ' ಪ್ರಶಸ್ತಿ ನೀಡಿ ಗೌರವಿಸಿತ್ತು. ಹಾಗೆಯೇ ದೇಶವನ್ನು ಎರಡು ಒಲಿಂಪಿಕ್ ಕ್ರೀಡಾಕೂಟದಲ್ಲಿ ಪ್ರತಿನಿಧಿಸಿದ್ದರು.
ಆಸ್ಟ್ರೇಲಿಯಾದ ಗೋಲ್ಡ್ ಕೋಸ್ಟ್‌ನಲ್ಲಿ ನಡೆದ ಕಾಮನ್‌ವೆಲ್ತ್ ಗೇಮ್ಸ್‌ನಿಂದಲೂ ಸರ್ದಾರ್ ಅವರನ್ನು ಕೈಬಿಡಲಾಗಿತ್ತು. ಬಳಿಕ ತಮ್ಮ ಫಿಟ್ನೆಸ್‌ನತ್ತ ಗಮನ ಹರಿಸಿದ ಅವರು ರಾಷ್ಟ್ರೀಯ ತಂಡವನ್ನು ಸೇರಿಕೊಂಡಿದ್ದರಲ್ಲದೆ ಚಾಂಪಿಯನ್ಸ್ ಟ್ರೋಫಿಯಲ್ಲಿ ಬೆಳ್ಳಿ ಪದಕ ಗೆಲ್ಲಲು ನೆರವಾಗಿದ್ದರು.
''ನನ್ನ ನಿರ್ಧಾರದ ಹಿಂದೆ ದೈಹಿಕ ಸಾಮರ್ಥ್ಯ ಮಟ್ಟ ಕಾರಣವಲ್ಲ. ಇನ್ನು ಕೆಲವು ವರ್ಷಗಳಷ್ಟು ಕಾಲ ಆಡಲು ನಾನು ಸದೃಢನಾಗಿದ್ದೇನೆ. ಆದರೆ ಎಲ್ಲದಕ್ಕೂ ಒಂದು ಕಾಲ ಪರಿಮಿತಿಯಿರುತ್ತದೆ. ಇದೀಗ ಹಾಕಿ ಬಿಟ್ಟು ಜೀವನದಲ್ಲಿ ಮುಂದಕ್ಕೆ ಹೋಗುವ ಸಮಯ'' ಎಂದು ಮಾತನ್ನು ಕೊನೆಗೊಳಿಸಿದರು.


ಅತಿ ಹೆಚ್ಚು ಗ್ರೀನ್ ಟೀ ಸೇವನೆಯಿಂದ ಉಂಟಾಗುವ ಸೈಡ್ ಎಫೆಕ್ಟ್ ಗಳು
October 8, 2019
Facebook Twitter Google+ LinkedIn Pinterest WhatsApp
ಗ್ರೀನ್ ಟೀ ಆರೋಗ್ಯಕರ ಪಾನೀಯಗಳಲ್ಲಿ ಒಂದಾಗಿದೆ. ಇದನ್ನು ಕ್ಯಾಮೆಲಿಯಾ ಸಿನೆನ್ಸಿಸ್ ಸಸ್ಯದಿಂದ ತಯಾರಿಸಲಾಗುತ್ತದೆ. ಗ್ರೀನ್ ಟೀಯಲ್ಲಿ ಇಜಿಸಿಜಿ ಎಂಬ ಆಂಟಿ ಆಕ್ಸಿಡೆಂಟ್ ಇದ್ದು, ಇದು ಕ್ಯಾನ್ಸರ್, ಹೃದ್ರೋಗ ಮತ್ತು ಬೊಜ್ಜುವಿನಂತಹ ವಿವಿಧ ಕಾಯಿಲೆಗಳ ವಿರುದ್ಧ ಹೋರಾಡಲು ಸಹಾಯ ಮಾಡುತ್ತದೆ. ಆದರೆ ಹೊಸ ಸಂಶೋಧನೆ ಪ್ರಕಾರ ಪ್ರತಿದಿನ ಹೆಚ್ಚು ಗ್ರೀನ್ ಟೀ ಕುಡಿಯುವುದರಿಂದ ಅಡ್ಡಪರಿಣಾಮಗಳು ಉಂಟಾಗುತ್ತದೆಯಂತೆ.
ಅಂದಹಾಗೆ ಇಲ್ಲಿ ಗ್ರೀನ್ ಟೀ ಕುಡಿಯುವುದರಿಂದ ಆಗುವ ಅಡ್ಡಪರಿಣಾಮಗಳನ್ನು ತಿಳಿಸಿದ್ದೇವೆ ಓದಿ ಮುನ್ನೆಚ್ಚರಿಕೆಗಳನ್ನು ತೆಗೆದುಕೊಳ್ಳಿ…
ರಕ್ತಹೀನತೆ
ಸಂಶೋಧನಾ ಅಧ್ಯಯನಗಳು ಪ್ರತಿದಿನ ಹೆಚ್ಚು ಗ್ರೀನ್ ಟೀ ಕುಡಿಯುವುದರಿಂದ ಕಬ್ಬಿಣದ ಕೊರತೆಗೆ ಕಾರಣವಾಗಬಹುದು ಎಂದು ಹೇಳಿವೆ.
ಔಷಧಿಗಳಿಗೆ ಅಡ್ಡಿಪಡಿಸುತ್ತದೆ
ಗ್ರೀನ್ ಟೀಯಲ್ಲಿ ಕೆಫಿನ್ ಇರುತ್ತದೆ. ಕೆಫಿನ್ ಸಿಎನ್ಎಸ್ (ಕೇಂದ್ರ ನರಮಂಡಲ) ಉತ್ತೇಜಕವಾಗಿದೆ. ಅದಕ್ಕಾಗಿಯೇ ಒಂದು ಕಪ್ ಗ್ರೀನ್ ಟೀ ನಿಮಗೆ ಮರು ಚೈತನ್ಯವನ್ನು ನೀಡುತ್ತದೆ. ಔಷಧಿಗಳನ್ನು ಸೇವಿಸುವವರು ಹೆಚ್ಚಿನ ಪ್ರಮಾಣದಲ್ಲಿ ಗ್ರೀನ್ ಟೀ ಸೇವಿಸುವುದರಿಂದ ಅಡ್ಡಪರಿಣಾಮಗಳು ಉಂಟಾಗಬಹುದು ಎಂದು ವಿಜ್ಞಾನಿಗಳು ಹೇಳಿದ್ದಾರೆ.
ಗರ್ಭಿಣಿಯರಿಗೆ ಎಫೆಕ್ಟ್
ಗರ್ಭಾವಸ್ಥೆ ಸಮಯದಲ್ಲಿ ಹೆಚ್ಚು ಗ್ರೀನ್ ಟೀ ಕುಡಿಯುವುದರಿಂದ ತಾಯಿ ಮತ್ತು ನವಜಾತ ಶಿಶುವಿನ ಮೇಲೆ ನಕಾರಾತ್ಮಕ ಪರಿಣಾಮ ಬೀರಬಹುದು ಎಂದು ಹಲವಾರು ಅಧ್ಯಯನಗಳು ಹೇಳಿವೆ. ದಿನಕ್ಕೆ 300 ಮಿಗ್ರಾಂಗಿಂತ ಹೆಚ್ಚು ಕೆಫೀನ್ ಸೇವಿಸುವುದರಿಂದ ಗರ್ಭಾವಸ್ಥೆ ಸಮಯದಲ್ಲಿ ಅಧಿಕ ರಕ್ತದೊತ್ತಡ ಉಂಟಾಗಿ ಅಪಾಯ ಎದುರಾಗುತ್ತದೆ.
ಆದ್ದರಿಂದ ಗರ್ಭಿಣಿಯರು ಗ್ರೀನ್ ಟೀ ಸೇವಿಸುವ ಮೊದಲು ನಿಮ್ಮ ವೈದ್ಯರನ್ನು ಸಂಪರ್ಕಿಸಿ.
ಮೂಳೆ ಸವೆತ
ವಿಪರೀತ ಕೆಫಿನ್ ಕ್ಯಾಲ್ಸಿಯಂ ಹೀರಿಕೊಳ್ಳುವಿಕೆಯನ್ನು ತಡೆಯಬಹುದು ಎಂದು ನ್ಯಾಷನಲ್ ಆಸ್ಟಿಯೊಪೊರೋಸಿಸ್ ಫೌಂಡೇಶನ್ ಎಚ್ಚರಿಸಿದೆ.
ಹೆಚ್ಚಿನ ಗ್ರೀನ್ ಟೀ ಸೇವನೆಯು ಮೂಳೆ ಸವೆತ ಹೆಚ್ಚು ಮಾಡುತ್ತದೆ. ಮೂಳೆಯ ಬೆಳವಣಿಗೆಯನ್ನು ತಡೆಯಬಹುದು. ಗ್ರೀನ್ ಟೀ ಫ್ಲೇವನಾಯ್ಡ್ ಗಳು ಮೂಳೆಗಳಿಗೆ ಹೆಚ್ಚು ಪ್ರಯೋಜನಕಾರಿ ಎಂದು ತೋರಿಸುವ ಹಲವಾರು ಅಧ್ಯಯನಗಳಿವೆ. ಆದಾಗ್ಯೂ, ಈ ಟೀ  ಮೂಳೆಯ ಬೆಳವಣಿಗೆ ಮತ್ತು ಸಾಂದ್ರತೆಗೆ ಹಾನಿಯುಂಟು ಮಾಡಬಹುದು.
ಹೊಟ್ಟೆ ನೋವು
ಸಂಶೋಧನೆಗಳ ಪ್ರಕಾರ ದಿನಕ್ಕೆ 3 ಕಪ್ ಗಿಂತ ಹೆಚ್ಚು ಗ್ರೀನ್ ಟೀ ಸೇವಿಸುವುದರಿಂದ ಅತಿಸಾರ ಉಂಟಾಗುತ್ತದೆ. ವಾಸ್ತವವಾಗಿ, ಹೆಚ್ಚಿನ ಪ್ರಮಾಣದ ಕೆಫಿನ್ ಹೊಂದಿರುವ ಗ್ರೀನ್ ಟೀ ಹೊಟ್ಟೆ ನೋವು, ಕಾಮಾಲೆ ಮತ್ತು ಕಪ್ಪು ಮೂತ್ರಕ್ಕೆ ಕಾರಣವಾಗುತ್ತದೆ.
#balkaninews #greentea #health #side effects
Tags


ಯಾವಾಗ ಟೀ ಕುಡಿಯಬಾರದು? ಸಕ್ಕರೆ ಹಾಕಿದ ಟೀ ಒಳ್ಳೆಯದಾ?
October 2, 2018
Facebook Twitter Google+ LinkedIn StumbleUpon Tumblr Pinterest Reddit VKontakte Odnoklassniki Pocket WhatsApp
ಬೆಂಗಳೂರು, ಅ.01: ಕೆಲವರಿಗೆ ಟೀ ಎಂದರೆ ಇಷ್ಟ, ಇನ್ನೂ ಕೆಲವರಿಗೆ ಫಿಲ್ಟರ್ ಕಾಫಿ ಎಂದರೆ ಸಾಕು ಊಟ ಸಹ ಬಿಡುವವರಿದ್ದಾರೆ. ಬೆಳಗಿನ ಚಳಿಗೆ ಕಾಫಿ, ಟೀ ಉತ್ತಮ ಪಾನೀಯ. ಆದರೆ ಕಾಫಿ, ಟೀಗಳನ್ನು ಸೇವಿಸುವುದರಿಂದ ಕೆಫೀನ್ ಅಂಶ ಹೆಚ್ಚಾಗಿದ್ದು,  ಹಲವಾರು ಅನಾರೋಗ್ಯ ಸಮಸ್ಯೆಗಳನ್ನು ತಂದೊಡ್ಡುತ್ತದೆ. ಟೀ ಯಾವಾಗ ಕುಡಿಯಬೇಕು, ಸಕ್ಕರೆ ಬೆರೆಸಿ ಕುಡಿದರೆ ಒಳಿತಾ? ಎಂಬ ಸಮಸ್ಯೆಗಳಿಗೆ ಇಲ್ಲಿದೆ ಉತ್ತರ.
ಕೆಲವರಿಗಂತೂ ಅವರ ದಿನಚರಿ ಪ್ರಾರಂಭವಾಗುವುದೇ ಒಂದು ಲೋಟ ಟೀಯಿಂದ. ಟೀ ಗೂ, ತೂಕ ಹೆಚ್ಚು-ಕಮ್ಮಿ ಆಗುವುದಕ್ಕೆ ಸಂಬಂಧವಿದೆಯೇ? ಇಲ್ಲ ಅಂತಾರೆ ಫೇಮಸ್ ಸೆಲೆಬ್ರಿಟಿ ಡಯಟಿಷಿಯನ್ ರುಜುತಾ ದಿವೇಕರ್. ಬಾಲಿವುಡ್ ನಟಿ ಕರೀನಾ ಕಪೂರ್ ಅವರ ಡಯಟಿಷಿಯನ್ ಇವರು.
ಆದರೆ ಯಾವಾಗ ಟೀ ಕುಡಿಯಬಾರದು? ದಿನಕ್ಕೆ ಎಷ್ಟು ಕಪ್ ಟೀ ಕುಡಿದರೆ ಆರೋಗ್ಯಕ್ಕೆ ಒಳ್ಳೆಯದು ಎಂಬ ಬಗ್ಗೆ ಮಾಹಿತಿ ನೀಡಿದ್ದಾರೆ ನೋಡಿ:
ಯಾವಾಗ ಟೀ ಕುಡಿಯಬಾರದು
*ಬೆಳಗ್ಗೆ ಎದ್ದ ತಕ್ಷಣ
* ಮಲಗುವ ಸ್ವಲ್ಪ ಹೊತ್ತು ಮುಂಚೆ
*ಊಟದ ಜತೆ
ದಿನಕ್ಕೆ ಎಷ್ಟು ಲೋಟ ಟೀ ಒಳ್ಳೆಯದು
2-3 ಕಪ್ ಟೀ ಕುಡಿಯಬಹುದು.
ಗ್ರೀನ್ ಟೀ ಹಾಗೂ ಗ್ರೀನ್ ಕಾಫಿಯಲ್ಲಿ ಯಾವುದು ಒಳ್ಳೆಯದು?
ಇವೆಲ್ಲಾ ಕಂಪನಿ ಲಾಭದ ತಂತ್ರಗಳಷ್ಟೇ. ಆದರೆ ಭಾರತೀಯರು ಮಾಡುವ ಮಸಾಲ ಟೀಯಲ್ಲಿ ಕೂಡ ಆ್ಯಂಟಿಆಕ್ಸಿಡೆಂಟ್ ಅಂಶವಿದೆ.
ಸಕ್ಕರೆ ಹಾಕಿದ ಟೀ ಒಳ್ಳೆಯದಾ?
ವಿಶ್ವ ಆರೋಗ್ಯ ಸಂಸ್ಥೆ ಪ್ರಕಾರ ದಿನದಲ್ಲಿ 6-9 ಚಮಚ ಸಕ್ಕರೆ ದೇಹವನ್ನು ಸೇರಿದರೆ ಏನೂ ತೊಂದರೆಯಿಲ್ಲ. ಆದರೆ ಪ್ಯಾಕ್ ಮಾಡಿದ ಸಿಹಿ ಪದಾರ್ಥಗಳು ಒಳ್ಳೆಯದಲ್ಲ.
ಮದುವೆಯ ನಂತರ ಅತಿಯಾದ ತೂಕದಿಂದ ಮುಕ್ತರಾಗಲು ಇರುವುದು ಒಂದೇ ಮಾರ್ಗ. ನಿಯಮಿತ ವ್ಯಾಯಾಮ ಮತ್ತು ಕಟ್ಟುನಿಟ್ಟಾದ ಆಹಾರ ಕ್ರಮವನ್ನು ಪಾಲಿಸಿದಲ್ಲಿ ತೂಕವನ್ನು ಸುಲಭವಾಗಿ ನಿಯಂತ್ರಿಸಬಹುದು.
Tags


ರಗಡ್ ಲುಕ್‍ನಲ್ಲಿ ಕಿಚ್ಚನ ಮಿಂಚು: Watch
Team Udayavani,  Jan 15, 2019, 11:53 AM IST
ಅ
ಅ
ಅ
ಈಗಾಗಲೇ ವಿಭಿನ್ನ ಲುಕ್ಗಳ ಮೂಲಕ ಸಿನಿಪ್ರಿಯರಿಗೆ ಸಿಕ್ಕಾಪಟ್ಟೆ ಕ್ಯೂರಿಯಾಸಿಟಿ ಹುಟ್ಟಿಸಿರುವ, ಸ್ಯಾಂಡಲ್‍ವುಡ್‍ನ ಆರಡಿ ಕಟೌಟ್, ಬಾದ್‍ಷಾ, ಕಿಚ್ಚ ಸುದೀಪ್ ಅಭಿನಯದ ಬಹು ನಿರೀಕ್ಷಿತ “ಪೈಲ್ವಾನ್’ ಚಿತ್ರದ ಟೀಸರ್ ಬಿಡುಗಡೆಯಾಗಿದ್ದು, ಈ ಮೂಲಕ ಸಂಕ್ರಾಂತಿ ಹಬ್ಬಕ್ಕೆ ಅಭಿಮಾನಿಗಳಿಗೆ ಟೀಸರನ್ನು ಚಿತ್ರತಂಡ ಉಡುಗೊರೆಯಾಗಿ ನೀಡಿದೆ.
ಟೀಸರ್ನಲ್ಲಿ ಕಿಚ್ಚ ಸುದೀಪ್ ಪಕ್ಕಾ “ಪೈಲ್ವಾನ್’ ಗೆಟಪ್ನಲ್ಲಿ ದರ್ಶನ ಕೊಟ್ಟಿದ್ದು, ಪೊಗರ್ದಸ್ತ್ ಲುಕ್ನಲ್ಲಿ ಬಾದ್‍ಷಾ ಮಿಂಚಿದ್ದಾರೆ. ಜೊತೆಗೆ ಮೇಕಿಂಗ್ ಸ್ಟೈಲ್ ಶಿಳ್ಳೆ, ಚಪ್ಪಾಳೆ ಗಿಟ್ಟಿಸುವಂತಿದ್ದು, ಚಿತ್ರದ ಮೇಲೆ ಸಿನಿಪ್ರಿಯರ ನಿರೀಕ್ಷೆ ಇನ್ನಷ್ಟು ಹೆಚ್ಚಾಗಿದೆ.
“ಪೈಲ್ವಾನ್’ ಚಿತ್ರ ಕನ್ನಡ ಸೇರಿದಂತೆ ಹಿಂದಿ, ತಮಿಳು, ತೆಲುಗು, ಮಲಯಾಳಂ, ಮರಾಠಿ, ಪಂಜಾಬಿ, ಭೋಜ್ಪುರಿ ಹಾಗೂ ಬಂಗಾಳಿ ಭಾಷೆಗಳಲ್ಲಿ ಬಿಡುಗಡೆಯಾಗಲಿದ್ದು, ಸದ್ಯ ಚಿತ್ರದ ಡಬ್ಬಿಂಗ್ ಹಕ್ಕು ಖರೀದಿಗೂ ಸಿಕ್ಕಾಪಟ್ಟೆ ಡಿಮ್ಯಾಂಡ್ ಇದೆಯಂತೆ. ಇನ್ನು “ಪೈಲ್ವಾನ್’ ಚಿತ್ರವು ಬಾಕ್ಸಿಂಗ್ ಮತ್ತು ಕುಸ್ತಿ ಕುರಿತಾದ ಚಿತ್ರವಾಗಿದ್ದು, ಈ ಹಿಂದೆ ಚಿತ್ರದ ಮೊದಲ ಲುಕ್ ಸಖತ್ ವೈರಲ್ ಆಗಿತ್ತು.
ಚಿತ್ರದಲ್ಲಿ ಬಾಲಿವುಡ್ ನಟ ಸುನೀಲ್ ಶೆಟ್ಟಿ ಅವರು ನಟಿಸುತ್ತಿದ್ದು, ಸುದೀಪ್ ಎದುರಿಗೆ ನಾಯಕಿಯಾಗಿ ಮುಂಬೈ ಮೂಲದ ಆಕಾಂಕ್ಷಾ ಸಿಂಗ್ ತೆರೆ ಹಂಚಿಕೊಳ್ಳುತ್ತಿದ್ದು, ಕಬೀರ್ ಸಿಂಗ್ ದುಹಾನ್ ಪ್ರಮುಖ ಪಾತ್ರ ಮಾಡಿದ್ದಾರೆ. ಅಲ್ಲದೇ ಆರ್.ಆರ್.ಆರ್. ಮೋಷನ್ ಪಿಕ್ಚರ್ ಬ್ಯಾನರ್‌ನಡಿ ಸ್ವಪ್ನ ಕೃಷ್ಣ ಮತ್ತು ಕೃಷ್ಣ ಚಿತ್ರವನ್ನು ನಿರ್ಮಿಸಿದ್ದಾರೆ.
ನಿರ್ದೇಶನದ ಜೊತೆಗೆ ಕಥೆ ಹಾಗೂ ಚಿತ್ರಕಥೆಯನ್ನು ಕೃಷ್ಣ ಅವರೇ ರಚಿಸಿದ್ದಾರೆ. ಚಿತ್ರಕ್ಕೆ ಅರ್ಜುನ್ ಜನ್ಯ ಸಂಗೀತ ನಿರ್ದೇಶನ ಮಾಡಿದರೆ, ಕರುಣಾಕರನ್ ಅವರು ಛಾಯಾಗ್ರಹಣ ಮಾಡಿದ್ದಾರೆ. ಉಳಿದಂತೆ ಶರತ್ ಲೋಹಿತಾಶ್ವ, ಸಾಧುಕೋಕಿಲ, ಚಿಕ್ಕಣ್ಣ ಸೇರಿದಂತೆ ಅನೇಕರ ತಾರಾಬಳಗವಿದೆ.
ಇನ್ನೂ ವಿವಾಹವಾಗಿಲ್ಲವೇ? ಇಂದೇ ಕನ್ನಡ ಮ್ಯಾಟ್ರಿಮನಿಯಲ್ಲಿ ನೋಂದಾಯಿಸಿ - ನೋಂದಣಿ ಉಚಿತ!
Disclaimer:The views expressed in comments section published on Udayavani.com are those of comment writers alone. They do not represent the views or opinions of Udayavani.com, its staff or The Manipal Group, or any entity associated with The Manipal Group. Udayavani.com reserves rights to remove a comment or all the comments any time.
To report any comment you can email us at udayavani.response@manipalgroup.info . We will review the request and delete the comments.


ಮೌತ್ ವಾಶ್ ಬಳಸಿದರೆ ಮಧುಮೇಹ ರೋಗ ಖಚಿತ!
Diabetes
|
Updated: Monday, November 27, 2017, 13:11 [IST]
ಬಾಯಿಯಿಂದ ದುರ್ಗಂಧ ಬರುತ್ತಿದೆ. ಅದರಿಂದ ಜನರ ಮುಂದೆ ಹೋಗಲು ತುಂಬಾ ಮುಜುಗರವಾಗುತ್ತಿದೆ ಎಂದು ಭಾವಿಸಿಕೊಂಡು ಮೆಡಿಕಲ್ ಗೆ ಹೋಗಿ ಒಂದು ಮೌಥ್ ವಾಶ್ ತೆಗೆದುಕೊಂಡು ಬರುತ್ತೀರಿ. ಅದನ್ನು ಪ್ರತಿನಿತ್ಯ ಎರಡು ಸಲ ಬಳಸುತ್ತೀರಿ. ಮೂರು ವರ್ಷ ಇದೇ ರೀತಿಯಲ್ಲಿ ನೀವು ಮೌಥ್ ವಾಶ್ ಬಳಸಿಕೊಂಡರೆ ಅದರಿಂದ ನಿಮಗೆ ಮಧುಮೇಹ ಬರುವುದು ಎಂದು ಅಧ್ಯಯನಗಳು ಹೇಳಿವೆ. ಮೌತ್‌ವಾಶ್‌ನಲ್ಲಿರುವ ಬ್ಯಾಕ್ಟೀರಿಯಾ ವಿರೋಧಿಗಳು ಬಾಯಿಯಲ್ಲಿ ಇರುವ ಮಧುಮೇಹ ಮತ್ತು ಬೊಜ್ಜಿಗೆ ನೆರವಾಗುವಂತಹ ಸೂಕ್ಷ್ಮಾಣುಜೀವಿಗಳನ್ನು ಕೂಡ ಕೊಂದು ಹಾಕುತ್ತದೆ ಎಂದು ಅಮೆರಿಕಾದ ಹಾವರ್ಡ್ ಯೂನಿವರ್ಸಿಟಿ ನಡೆಸಿರುವ ಅಧ್ಯಯನವು ಹೇಳಿದೆ.
ದಿನದಲ್ಲಿ ಎರಡು ಸಲ ಮೌತ್‌ವಾಶ್ ಬಳಸಿದರೆ ಅಂತಹ ಜನರಲ್ಲಿ ಮಧುಮೇಹ ಅಥವಾ ರಕ್ತದಲ್ಲಿ ಸಕ್ಕರೆ ಮಟ್ಟವು ಹೆಚ್ಚಾಗುವಂತಹ ಸಾಧ್ಯತೆಯು ಶೇ. 55ರಷ್ಟು ಇರುವುದು. ಇದರಲ್ಲಿ ಇರುವಂತಹ ಕೆಲವೊಂದು ಬ್ಯಾಕ್ಟೀರಿಯಾ ವಿರೋಧಿ ಅಂಶಗಳು ಒಳ್ಳೆಯ ರೀತಿಯದ್ದಲ್ಲ ಎಂದು ಹಾವರ್ಡ್ ಸ್ಕೂಲ್ ಆಫ್ ಪಬ್ಲಿಕ್ ಹೆಲ್ತ್ ನ ಪ್ರಾಧ್ಯಾಪಕ ಕೌಮುದಿ ಜೋಶಿಪುರ ತಿಳಿಸಿದ್ದಾರೆ.
ಬಾಯಿ ವಾಸನೆ? ಇಲ್ಲಿದೆ ನೈಸರ್ಗಿಕ ಮೌತ್ ವಾಶ್
ಮೌತ್‌ವಾಶ್‌ನಲ್ಲಿ ಇರುವ ಬ್ಯಾಕ್ಟೀರಿಯ ವಿರೋಧಿ ಗುಣಗಳು ಯಾವುದೇ ನಿರ್ದಿಷ್ಟ ಬ್ಯಾಕ್ಟೀರಿಯಾ ಮೇಲೆ ದಾಳಿ ಮಾಡಲ್ಲ ಮತ್ತು ಇದು ಸಂಪೂರ್ಣ ಬ್ಯಾಕ್ಟೀರಿಯಾ ಸಮೂಹದ ಮೇಲೆ ದಾಳಿ ಮಾಡುವುದು ಎಂದು ಜೋಶಿಪುರ ತಿಳಿಸಿದ್ದಾರೆ. ಅಧ್ಯಯನಕ್ಕಾಗಿ 40-65 ವರ್ಷ ವಯಸ್ಸಿನ ಸುಮಾರು 1,206 ಜನರನ್ನು ಪರೀಕ್ಷೆಗೆ ಒಳಪಡಿಸಲಾಯಿತು. ಅಧ್ಯಯನ ಪ್ರಕಾರ ಶೇ.17ರಷ್ಟು ಜನರಿಗೆ ಮಧುಮೇಹ ಅಥವಾ ಮಧುಮೇಹದ ಲಕ್ಷಣಗಳು ಕಾಣಿಸಿಕೊಂಡಿವೆ.
ದಿನದಲ್ಲಿ ಒಂದು ಸಲ ಇದನ್ನು ಬಳಕೆ ಮಾಡುವವರಲ್ಲಿ ಇದು ಶೇ. 20ರಷ್ಟು ಮತ್ತು ಎರಡು ಸಲ ಬಳಕೆ ಮಾಡುವವರಲ್ಲಿ ಶೇ. 30ರಷ್ಟು ಮಧುಮೇಹ ಬರುವ ಸಾಧ್ಯತೆಗಳು ಇವೆ ಎಂದು ಅಧ್ಯಯನವು ಕಂಡುಕೊಂಡಿದೆ. ಬಾಯಿಯಲ್ಲಿರುವ ಕೆಲವೊಂದು ಬ್ಯಾಕ್ಟೀರಿಯಾಗಳು ಮಧುಮೇಹ ಮತ್ತು ಬೊಜ್ಜು ಬರದಂತೆ ತಡೆಯುವ ಸಾಮರ್ಥ್ಯ ಹೊಂದಿವೆ. ಕೆಲವೊಂದು ಸೂಕ್ಷ್ಮಾಣು ಜೀವಿಗಳು ನೈಟ್ರಿಕ್ ಆಕ್ಸೈಡ್ ಬಿಡುಗಡೆ ಮಾಡುವುದು. ಇದು ಇನ್ಸುಲಿನ್ ಮಟ್ಟವನ್ನು ಕಾಪಾಡುತ್ತದೆ.
ನೈಟ್ರಿಕ್ ಆಕ್ಸೈಡ್ ಚಯಾಪಚಯ, ಶಕ್ತಿಯ ಸಮತೋಲನ ಮತ್ತು ರಕ್ತದಲ್ಲಿನ ಸಕ್ಕರೆ ಮಟ್ಟ ಕಾಯ್ದುಕೊಳ್ಳಲು ಅತೀ ಅಗತ್ಯವಾಗಿರುವುದು. ಇದರ ಬಗ್ಗೆ ನೈಟ್ರಿಕ್ ಆಕ್ಸೈಡ್ ಜರ್ನಲ್ ನಲ್ಲಿ ವರದಿಯೊಂದು ಪ್ರಕಟಗೊಂಡಿದೆ. ರಾಸಾಯನಿಕಯುಕ್ತ ಮೌತ್‌ವಾಶ್ ಬಳಕೆ ಮಾಡುವ ಬದಲು ನೀವು ಮನೆಯಲ್ಲಿ ತಯಾರಿಸಿದ ಮೌಥ್ ವಾಶ್ ಬಳಸಿದರೆ ಬಾಯಿ ದುರ್ಗಂಧ ಹೋಗಲಾಡಿಸಬಹುದು....
ಜೀರಿಗೆ
ಜೀರಿಗೆಯಲ್ಲಿ ಸೂಕ್ಷ್ಮಾಣುಜೀವಿ ವಿರೋಧಿ ಗುಣಗಳು ಇವೆ. ಇದು ಬಾಯಿಯಲ್ಲಿರುವ ಬ್ಯಾಕ್ಟೀರಿಯಾ ವಿರುದ್ಧ ಹೋರಾಡುವುದು. ಸ್ವಲ್ಪ ಜೀರಿಗೆ ತೆಗೆದುಕೊಂಡು ಬಾಯಿಗೆ ಹಾಕಿ ಜಗಿಯಿರಿ. ಇದು ಬಾಯಿಯ ದುರ್ವಾಸನೆ ನಿವಾರಣೆ ಮಾಡುವ ಜತೆಗೆ ಜೊಲ್ಲುರಸ ಬಿಡುಗಡೆ ಹೆಚ್ಚಿಸುವುದು. ಜೀರಿಗೆ ಚಹಾ ಮಾಡಿಕೊಂಡು ಅದನ್ನು ದಿನದಲ್ಲಿ 2-3 ಸಲ ಕುಡಿಯಬಹುದು. ಬಿಸಿ ನೀರಿನ ಕಪ್‌ಗೆ ಒಂದು ಚಮಚ ಜೀರಿಗೆ ಹಾಖಿ. ಐದು ನಿಮಿಷ ಹಾಗೆ ಬಿಟ್ಟು ಬಳಿಕ ಸೋಸಿಕೊಂಡು ನೀರು ಕುಡಿಯಿರಿ.
ಲವಂಗ
ಲವಂಗದಲ್ಲಿ ಬ್ಯಾಕ್ಟೀರಿಯಾ ವಿರೋಧಿ ಗುಣಗಳು ಇವೆ. ನೀವು ಎರಡು ಮೂರು ಲವಂಗವನ್ನು ಬಾಯಿಗೆ ಹಾಕಿಕೊಂಡು ಜಗಿದರೆ ಅದು ಬಾಯಿಯಲ್ಲಿರುವ ಬ್ಯಾಕ್ಟೀರಿಯಾ ಮತ್ತು ಕೆಟ್ಟ ದುರ್ವಾಸನೆ ವಿರುದ್ಧ ಹೋರಾಡುವುದು.
ದಾಲ್ಚಿನ್ನಿ
ದಾಲ್ಚಿನ್ನಿ ಚಕ್ಕೆಯಲ್ಲಿ ಸಿನ್ನಾಮಿಕ್ ಅಲ್ಡಿಹೈಡ್ ಎನ್ನುವ ಅಂಶವಿದೆ. ಇದು ಬಾಯಿಯಲ್ಲಿ ದುರ್ಗಂಧ ಮತ್ತು ಬ್ಯಾಕ್ಟೀರಿಯಾ ವಿರುದ್ಧ ಹೋರಾಡುವುದು. ಒಂದು ಲೋಟ ನೀರು ಬಿಸಿ ಮಾಡಿ ಅದಕ್ಕೆ ಒಂದು ಚಮಚ ದಾಲ್ಚಿನಿ ಚಕ್ಕೆ ಹುಡಿ ಬೆರೆಸಿ. ಇದು ತಣ್ಣಗಾದ ಬಳಿಕ ಅದರಿಂದ ಬಾಯಿ ಮುಕ್ಕಳಿಸಿಕೊಳ್ಳಿ.
ಲಿಂಬೆರಸ
ಲಿಂಬೆಯಲ್ಲಿ ಇರುವಂತಹ ಆಮ್ಲೀಯ ಗುಣವು ಬಾಯಿಯಲ್ಲಿ ಇರುವಂತಹ ಬ್ಯಾಕ್ಟೀರಿಯಾಗಳು ಬೆಳೆಯದಂತೆ ನೋಡಿಕೊಳ್ಳುವುದು. ಒಂದು ಚಮಚ ಲಿಂಬೆರಸವನ್ನು ಒಂದು ಲೋಟ ನೀರಿಗೆ ಹಾಕಿಕೊಳ್ಳಿ. ಇದನ್ನು ಬಾಯಿ ಮುಕ್ಕಳಿಸಿಕೊಳ್ಳಲು ಬಳಸಿ.
ಅಲೊವೇರಾ, ಬೇಕಿಂಗ್ ಸೋಡಾ, ಪುದೀನಾ ಎಣ್ಣೆ ಮತ್ತು ನೀರು
ಈ ಮಿಶ್ರಣವು ನಿಮ್ಮ ಹಲ್ಲುಗಳನ್ನು ಸ್ವಚ್ಛವಾಗಿಸುತ್ತದೆ ಮತ್ತು ಹಾನಿಕಾರಕ ಮೈಕ್ರೊಬ್ಸ್ಗಳನ್ನು ನಿವಾರಿಸುತ್ತದೆ. ಉರಿಯೂತ ನಿವಾರಕ ಗುಣವನ್ನು ಹೊಂದಿರುವ ಅಲೊವೇರಾ ವಸಡುಗಳನ್ನು ಆರೋಗ್ಯವಾಗಿರಿಸುತ್ತದೆ ಅಂತೆಯೇ ಈ ದ್ರಾವಣದಲ್ಲಿರುವ ಪುದೀನಾ ಸುವಾಸನೆ ಬಾಯಿಯ ದುರ್ವಾಸನೆಯನ್ನು ಹೋಗಲಾಡಿಸುತ್ತದೆ.
ಮಾಡುವ ವಿಧಾನ
2 ಚಮಚದಷ್ಟು ಬೇಕಿಂಗ್ ಸೋಡಾವನ್ನು ತೆಗೆದುಕೊಳ್ಳಿ ಇದಕ್ಕೆ ಪುದೀನಾ ಎಣ್ಣೆ ಮತ್ತು ಅಲೊವೇರಾವನ್ನು ಸೇರಿಸಿ.
ಉಗರು ಬೆಚ್ಚನೆಯ ನೀರನ್ನು ಸೇರಿಸಿಕೊಂಡು ಚೆನ್ನಾಗಿ ಕಲಸಿ ನಿಮ್ಮ ಬಾಯಿಯನ್ನು ಈ ಮಿಶ್ರಣದೊಂದಿಗೆ ತೊಳೆದುಕೊಳ್ಳಿ ಮತ್ತು ಉತ್ತಮ ಫಲಿತಾಂಶಕ್ಕಾಗಿ ಇದನ್ನು ನಿತ್ಯವೂ ಬಳಸಿ.
ಬೇವಿನ ರಸ, ಪುದೀನಾ ಎಣ್ಣೆ ಮತ್ತು ನೀರು
ಬೇವಿನ ರಸ, ಪುದೀನಾ ಎಣ್ಣೆ ಮತ್ತು ನೀರು ಆಂಟಿಸೆಪ್ಟಿಕ್ ಮತ್ತು ಬ್ಯಾಕ್ಟೀರಿಯಾ ವಿರೋಧಿ ಅಂಶಗಳನ್ನು ಒಳಗೊಂಡಿರುವ ಬೇವು ಬಾಯಿಯಲ್ಲಿರುವ ಸೋಂಕು ಉಂಟುಮಾಡುವ ಬ್ಯಾಕ್ಟೀರಿಯಾವನ್ನು ತೊಡೆದು ಹಾಕುತ್ತದೆ. ಆದ್ದರಿಂದ ಈ ಮೌತ್ವಾಶ್ ಸೋಂಕು ನಿವಾರಕದಂತೆ ವರ್ತಿಸಿ, ನಿಮಗೆ ತಾಜಾ ಮತ್ತು ಪುದೀನಾ ಸುಗಂಧವನ್ನು ಒದಗಿಸುತ್ತದೆ.
ತಯಾರಿಸುವ ವಿಧಾನ
ಬೇವಿನ ಎಲೆಗಳನ್ನು ಮಿಕ್ಸರ್ನಲ್ಲಿ ಗ್ರೈಂಡ್ ಮಾಡಿಕೊಳ್ಳಿ.
ಎರಡು ಚಮಚದಷ್ಟು ಬೇವಿನ ರಸ, 2 ಚಮಚ ಪುದೀನಾ ಎಣ್ಣೆ ಮತ್ತು ಬೆಚ್ಚನೆಯ ನೀರನ್ನು ಕಪ್ನಲ್ಲಿ ಹಾಕಿ.
ಈ ಸಾಮಾಗ್ರಿಗಳನ್ನು ಚೆನ್ನಾಗಿ ಕಲಸಿಕೊಳ್ಳಿಮೌತ್ವಾಶ್ ಬಳಸಲು ಸಿದ್ಧವಾಗಿದೆ.
ಉತ್ತಮ ಫಲಿತಾಂಶಕ್ಕಾಗಿ ದಿನಕ್ಕೆರಡು ಬಾರಿ ಇದನ್ನು ಬಳಸಿ
ಲವಂಗದೆಣ್ಣೆ: ದಾಲ್ಚಿನ್ನಿ ಮತ್ತು ನೀರು
ಈ ನೈಸರ್ಗಿಕ ಮೌತ್ವಾಶ್ ಸುಗಂಧಿತ ಪರಿಮಳದೊಂದಿಗೆ ನಿಮ್ಮ ಬಾಯಿಯ ದುರ್ವಾಸನೆಯನ್ನು ಹೋಗಲಾಡಿಸುತ್ತದೆ. ಈ ಎಣ್ಣೆಗಳಲ್ಲಿರುವ ಬ್ಯಾಕ್ಟೀರಿಯಾ ವಿರೋಧಿ ಅಂಶಗಳು ಸೋಂಕುಗಳು ಮತ್ತು ಹುಳುಕನ್ನು ಬೇರಿನಿಂದಲೇ ಕಿತ್ತೊಗೆಯುತ್ತದೆ.
ತಯಾರಿಸುವ ವಿಧಾನ
ಉಗುರು ಬೆಚ್ಚನೆಯ ನೀರಿನಲ್ಲಿ 2 ಚಮಚದಷ್ಟು ಎಣ್ಣೆಗಳನ್ನು ಮಿಶ್ರ ಮಾಡಿಕೊಳ್ಳಿ ಕಪ್ನಲ್ಲಿ ಈ ದ್ರಾವಣವನ್ನು ತೆಗೆದುಕೊಂಡು ಚೆನ್ನಾಗಿ ಕಲಕಿ. ಬಳಸಲು ನಿಮ್ಮ ಮೌತ್ವಾಶ್ ಈಗ ಸಿದ್ಧವಾಗಿದೆ. ಹೆಚ್ಚಿನ ಪ್ರಮಾಣದಲ್ಲಿ ಈ ದ್ರಾವಣವನ್ನು ಸಿದ್ಧಪಡಿಸಿ ತಂಪಾದ, ಒಣ ಜಾಗದಲ್ಲಿ ಇದನ್ನು ಇರಿಸಿಕೊಳ್ಳಬಹುದಾಗಿದೆ.


|
Updated: Wednesday, July 31, 2019, 15:57 [IST]
ಮನೆಯ ಸ್ವಚ್ಛತೆಯನ್ನು ಪ್ರತಿಬಿಂಬಿಸುವಲ್ಲಿ ಶೌಚಾಲಯದ ಪಾತ್ರವೂ ಮಹತ್ತರವಾದದ್ದು. ಶುಚಿಯಿಲ್ಲದ ಶೌಚಾಲಯದಿಂದಲೂ ಕುಟುಂಬದವರಿಗೆ ಅನೇಕ ರೋಗಗಳು ಕಾಣಿಸಿಕೊಳ್ಳಬಹುದು. ಅತಿಥಿಗಳು ಬಂದ ತಕ್ಷಣ ಶುಚಿಯಿಲ್ಲದ ಶೌಚಾಲಯವನ್ನು ನೋಡಿ ಅಸಹ್ಯ ಪಡುವ ಸಂಭವವೂ ಇರುತ್ತದೆ.
ಈ ನಿಟ್ಟಿನಲ್ಲಿ ಕೆಲವರು ಶೌಚಾಲಯದ ವಾಸನೆ ಮರೆಮಾಚಲು ಅನೇಕ ಸುಗಂಧ ಭರಿತ ವಸ್ತುಗಳನ್ನು ಇಡುತ್ತಾರೆ. ಇದರಿಂದ ಸ್ನಾನ ಗೃಹ ಮತ್ತು ಶೌಚಾಲಯಗಳು ಸದಾ ಫ್ರೆಶ್ ಅನುಭವ ನೀಡಬಲ್ಲವು. ಈ ರೀತಿ ವಾಸನೆ ಮರೆಮಾಚಲು ಇರುವ ವಸ್ತುಗಳು ನಿಧಾನವಾಗಿ ಆರೋಗ್ಯದ ಮೇಲೆ ಕೆಟ್ಟ ಪರಿಣಾಮ ಬೀರಬಹುದು.
ಶೌಚಾಲಯದಲ್ಲಿ ಬಳಸುವ 'ಟಾಯ್ಲೆಟ್ ಪೇಪರ್' ತುಂಬಾನೇ ಡೇಂಜರ್!
ಅದರಲ್ಲೂ ಶೌಚಾಲಯದ ಉಪಯೋಗಕ್ಕೆ ಎಂದು ಬಳಸುವ ಬಣ್ಣ ಬಣ್ಣದ ಟಾಯ್ಲೆಟ್ ಪೇಪರ್‌ಗಳು ಹೆಚ್ಚು ಅಪಾಯಕಾರಿ ಎಂದು ಸಂಶೋಧಿಸಲಾಗಿದೆ. ಇವುಗಳ ಉಪಯೋಗದಿಂದ ಕೆಲವು ಆರೋಗ್ಯ ಸಮಸ್ಯೆ ಸಂಭವಿಸಬಹುದು. ಅವುಗಳ ಬಗ್ಗೆ ಕಿರು ಮಾಹಿತಿ ಇಲ್ಲಿದೆ ನೋಡಿ....
ಮೂತ್ರಕೋಶಗಳಿಗೆ ಸೋಂಕು ಹರಡುವ ಸಾಧ್ಯತೆ ಹೆಚ್ಚು!
ಶೌಚಾಲಯದಲ್ಲಿ ಬಳಸಲ್ಪಡುವ ಬಣ್ಣದ ಟಾಯ್ಲೆಟ್ ಪೇಪರ್ ಬಳಕೆಯಿಂದ ಆರೋಗ್ಯ ಕೆಡಬಹುದು. ಅವುಗಳಲ್ಲಿರುವ ರಾಸಾಯನಿಕ ಅಂಶಗಳು ಮೂತ್ರಕೋಶಗಳಿಗೆ ಸೋಂಕು ಹರಡುವ ಸಾಧ್ಯತೆ ಇರುತ್ತದೆ. ಮೂತ್ರವಿಸರ್ಜನೆಯ ಸಮಯದಲ್ಲಿ ಉರಿಯೂತ ಕಾಣಿಸಿಕೊಳ್ಳಬಹುದು.
ಉಷ್ಣಕ್ಕೆ ಕಾಡುವ 'ಮೂತ್ರಕೋಶದ ಸೋಂಕು'! ಇಲ್ಲಿದೆ ನೋಡಿ ಪರಿಹಾರ
ಕಿಣ್ವಗಳ (ಯೀಸ್ಟ್) ಸೋಂಕು
ಮಹಿಳೆಯರಿಗೆ ಹೆಚ್ಚು ಅಪಾಯಕಾರಿ ಎಂದು ಹೇಳಬಹುದು. ಬಣ್ಣ ಮತ್ತು ಪರಿಮಳಯುಕ್ತ ಟಾಯ್ಲೆಟ್ ಕಾಗದದ ರಾಸಾಯನಿಕಗಳು ಯೋನಿಗಳಲ್ಲಿ ಶಿಲೀಂಧ್ರಗಳು ಹುಟ್ಟುವಂತೆ ಮಾಡುತ್ತದೆ. ಇದರಿಂದ ಯೋನಿಯಲ್ಲಿ ನೋವಿನ ಸೆಳೆತ, ತುರಿಕೆ ಹಾಗೂ ವಾಸನೆಯುಕ್ತ ವಿಸರ್ಜನೆ ಉಂಟಾಗುವುದು.
ಗುದನಾಳದ ಸೋಂಕು
ಬಣ್ಣ ಮತ್ತು ಸುವಾಸನೆ ಭರಿತ ಕಾಗದಗಳಿಂದ ಗುದನಾಳವನ್ನು ಶುಚಿಗೊಳಿಸುವುದರಿಂದ ಗುದನಾಳಗಳಲ್ಲಿ ಸೋಂಕು ಪ್ರವೇಶಿಸುತ್ತದೆ. ಇವು ಸೂಕ್ಷ್ಮ ಪ್ರದೇಶಗಳನ್ನು ಪ್ರವೇಶಿಸಿ ವಿವಿಧ ಬಗೆಯ ರೋಗಗಳು ಕಾಣಿಸಿಕೊಳ್ಳುವವು.
ಗರ್ಭಕೋಶದ ಕ್ಯಾನ್ಸರ್!
ಕೆಲವು ಸಂಶೋಧನೆ ಮತ್ತು ಅಧ್ಯಯನಗಳ ಪ್ರಕಾರ ಬಣ್ಣ ಮತ್ತು ಪರಿಮಳಯುಕ್ತ ಟಾಯ್ಲೆಟ್ ಪೇಪರ್‌ಗಳ ಬಳಕೆಯಿಂದ ಗರ್ಭಕೋಶದ ಕ್ಯಾನ್ಸರ್ ಬರುತ್ತದೆ ಎಂದು ಹೇಳಲಾಗಿದೆ.
ಟಾಯ್ಲೆಟ್‌ನ ಪೇಪರ್‌ನಲ್ಲಿಯೇ ಬ್ಯಾಕ್ಟೀರಿಯಾಗಳು ಹೆಚ್ಚಿರುತ್ತವೆ!
ಟಾಯ್ಲೆಟ್‌ನ ಪೇಪರ್‌ನಲ್ಲಿ ಬ್ಯಾಕ್ಟೀರಿಯಾಗಳು ನೆಲೆನಿಲ್ಲುತ್ತದೆ. ಇದರಿಂದ ಟಾಯ್ಲೆಟ್ ಪೇಪರ್ ಅನ್ನು ಮುಖ, ಮೂಗು ಅಥವಾ ದೇಹದ ಬೇರೆ ಭಾಗವನ್ನು ಒರೆಸಲು ಬಳಸಿಕೊಳ್ಳಬಾರದು. ಹೀಗೆ ಮಾಡಿದರೆ ಬ್ಯಾಕ್ಟೀರಿಯಾಗಳು ದೇಹದೊಳಗೆ ಪ್ರವೇಶಿಸಬಹುದು.


#Gomonster Samsung M30s: ಹೊಸ ಸ್ಮಾರ್ಟ್‌ಫೋನ್ ನ ವಿಶೇಷತೆಗಳೇನು ನೋಡಿ! WATCH LIVE TV
ಲಕ್ಷ್ಮಣ್ ಜಾಗಕ್ಕೆ ಬದರಿನಾಥ್
ಅಂತಾರಾಷ್ಟ್ರೀಯ ಕ್ರಿಕೆಟ್‌ಗೆ ಶನಿವಾರವಷ್ಟೇ ವಿವಿಎಸ್ ಲಕ್ಷ್ಮಣ್ ನಿವೃತ್ತಿ ಘೋಷಿಸಿದ  ಬೆನ್ನಲ್ಲೇ ಆ.23ರಿಂದ ಹೈದರಾಬಾದ್‌ನಲ್ಲಿ ಆರಂಭವಾಗಲಿರುವ ನ್ಯೂಜಿಲೆಂಡ್ ವಿರುದ್ಧದ  ಟೆಸ್ಟ್ ಸರಣಿಗೆ ಭಾರತ ತಂಡದಲ್ಲಿ ಅವರ ಸ್ಥಾನದಲ್ಲಿ ಆಡಲು ತಮಿಳುನಾಡಿನ ಅನುಭವಿ  ಬ್ಯಾಟ್ಸ್‌ಮನ್ ಎಸ್. ಬದರಿನಾಥ್‌ರನ್ನು ಆಯ್ಕೆ ಮಾಡಲಾಗಿದೆ.
ಏಜೆನ್ಸೀಸ್ | Updated:
Aug 20, 2012, 04:28AM IST
ಹೊಸದಿಲ್ಲಿ: ಅಂತಾರಾಷ್ಟ್ರೀಯ ಕ್ರಿಕೆಟ್‌ಗೆ ಶನಿವಾರವಷ್ಟೇ ವಿವಿಎಸ್ ಲಕ್ಷ್ಮಣ್ ನಿವೃತ್ತಿ ಘೋಷಿಸಿದ ಬೆನ್ನಲ್ಲೇ ಆ.23ರಿಂದ ಹೈದರಾಬಾದ್‌ನಲ್ಲಿ ಆರಂಭವಾಗಲಿರುವ ನ್ಯೂಜಿಲೆಂಡ್ ವಿರುದ್ಧದ ಟೆಸ್ಟ್ ಸರಣಿಗೆ ಭಾರತ ತಂಡದಲ್ಲಿ ಅವರ ಸ್ಥಾನದಲ್ಲಿ ಆಡಲು ತಮಿಳುನಾಡಿನ ಅನುಭವಿ ಬ್ಯಾಟ್ಸ್‌ಮನ್ ಎಸ್. ಬದರಿನಾಥ್‌ರನ್ನು ಆಯ್ಕೆ ಮಾಡಲಾಗಿದೆ.
ಅಖಿಲ ಭಾರತ ಹಿರಿಯರ ಆಯ್ಕೆ ಸಮಿತಿ ಭಾರತ ತಂಡಕ್ಕೆ ಈಗ ಎಸ್. ಬದರಿನಾಥ್‌ರನ್ನು ಆಯ್ಕೆ ಮಾಡಿದೆ’ ಎಂದು ಬಿಸಿಸಿಐ ಕಾರ‌್ಯದರ್ಶಿ ಸಂಜಯ್ ಜಗದಾಳೆ ಹೇಳಿದ್ದಾರೆ ಎಂದು ಉಲ್ಲೇಖಿಸಿ ಬಿಸಿಸಿಐ ತನ್ನ ಪತ್ರಿಕಾ ಪ್ರಕಟಣೆಯಲ್ಲಿ ತಿಳಿಸಿದೆ.
ತಮಿಳುನಾಡಿನ ಸುಬ್ರಹ್ಮಣ್ಯಂ ಬದರಿನಾಥ್ ಅವರು 32ನೇ ವಸಂತಕ್ಕೆ ಕಾಲಿಡಲು ಕೇವಲ 10 ದಿನ ಬಾಕಿಯಿದೆ. ಮಧ್ಯಮ ಕ್ರಮಾಂಕದ ಬಲಗೈ ಬ್ಯಾಟ್ಸ್‌ಮನ್ ಆಗಿರುವ ಬದರಿನಾಥ್ ಅವರು 2010ರಲ್ಲಿ ದಕ್ಷಿಣ ಆಫ್ರಿಕಾ ವಿರುದ್ಧ ಎರಡು ಟೆಸ್ಟ್ ಪಂದ್ಯಗಳಲ್ಲಿ ಆಡಿದ್ದು ಚೊಚ್ಚಲ ಪಂದ್ಯದಲ್ಲಿ ಗಳಿಸಿದ 56 ರನ್ ಟೆಸ್ಟ್‌ನಲ್ಲಿ ಗಳಿಸಿದ ಅವರ ಅತ್ಯಧಿಕ ಮೊತ್ತವಾಗಿದೆ.
ಕಳೆದ ವರ್ಷ ಆಂಟಿಗುವಾದಲ್ಲಿ ವೆಸ್ಟ್ ಇಂಡಿಸ್ ವಿರುದ್ಧ ಆಡಿದ ಪಂದ್ಯ ಭಾರತದ ಪರ ಅವರು ಆಡಿದ ಕೊನೆಯ ಏಕದಿನ ಪಂದ್ಯವಾಗಿದೆ.
ದೇಶೀಯ ಕ್ರಿಕೆಟ್‌ನಲ್ಲಿ ಬದರಿನಾಥ್ ಅತ್ಯುತ್ತಮ ರನ್ ಗಳಿಕೆ ದಾಖಲೆ ಹೊಂದಿದ್ದಾರೆ. 28 ಶತಕ ಸಹಿತ 60.74ರ ಸರಾಸರಿಯಲ್ಲಿ ಅವರು ಒಟ್ಟು 7836 ರನ್ ಕಲೆಹಾಕಿದ್ದಾರೆ.
ಬದರಿನಾಥ್ ಅವರು ಭಾರತ ತಂಡವನ್ನು ಶೀಘ್ರವೇ ಕೂಡಿಕೊಳ್ಳುವರು.


ಹಾವು-ಅಳಿಲಿನ ನಡುವೆ ನಡೆದ ಭೀಕರ ಕಾಳಗವನ್ನು ನೋಡಿದ್ದೀರಾ..?
Highlights
ಹಾವು-ಅಳಿಲಿನ ನಡುವಿನ ಕಾದಾಟವನ್ನು ಸಾಮಾಜಿಕ ಜಾಲತಾಣದಲ್ಲಿ ಸಾಕಷ್ಟು ವೈರಲ್ ಆಗುತ್ತಿದೆ.
ಸಾಮಾನ್ಯವಾಗಿ ಹಾವು-ಮುಂಗುಸಿಗಳ ನಡುವಿನ ಕಾಳಗವನ್ನೂ ನೀವೆಲ್ಲಾ ನೋಡೇ ಇರುತ್ತೀರಾ. ಆದರೆ ಎಂದಾದರೂ ಹಾವು-ಅಳಿಲಿನ ನಡುವಿನ ಕಾದಾಟವನ್ನು ನೀವು ಊಹಿಸಿಕೊಳ್ಳಲೂ ಸಾಧ್ಯವಿಲ್ಲ. ಆದರೆ ಇಂಥಹದ್ದೊಂದು ಕಾಳಗವೀಗ ಸಾಮಾಜಿಕ ಜಾಲತಾಣದಲ್ಲಿ ಸಾಕಷ್ಟು ವೈರಲ್ ಆಗುತ್ತಿದೆ. ಈ ಇಬ್ಬರ ನಡುವಿನ ಕಾಳಗದಲ್ಲಿ ಕೊನೆಗೂ ಗೆದ್ದೋರು ಯಾರು ಅಂತ ನೀವೇ ನಿರ್ಧರಿಸಿ....


Chennai, First Published 11, Apr 2019, 5:36 PM IST
Highlights
ಬರೋಬ್ಬರಿ 10 ವರ್ಷಗಳ ಬಳಿಕ ಐಪಿಎಲ್ ಟೂರ್ನಿಯಲ್ಲೊಂದು ಅಪರೂಪದ ದಾಖಲೆ ನಿರ್ಮಾಣವಾಗಿದೆ. ಚೆನ್ನೈ ಸೂಪರ್’ಕಿಂಗ್ಸ್ ತಂಡದ ವೇಗಿ ದೀಪಕ್ ಚಾಹಲ್ ಹೊಡಿಬಡಿಯಾಟದಲ್ಲೊಂದು ಅಪರೂಪದ ದಾಖಲೆ ಬರೆದಿದ್ದಾರೆ. ಅಷ್ಟಕ್ಕೂ ಏನದು ದಾಖಲೆ ನೀವೇ ನೋಡಿ...
ನವದೆಹಲಿ[ಏ.11]: ಚೆನ್ನೈ ಸೂಪರ್ ಕಿಂಗ್ಸ್ ತಂಡದ ವೇಗಿ ದೀಪಕ್ ಚಾಹರ್ ಐಪಿಎಲ್‌ನಲ್ಲಿ ಹೀಗೂ ಒಂದು ಹೊಸ ಇತಿಹಾಸ ಬರೆದಿದ್ದಾರೆ. ಐಪಿಎಲ್ ಇತಿಹಾಸದಲ್ಲಿಯೇ ಇನಿಂಗ್ಸ್‌ವೊಂದರಲ್ಲಿ ಅತಿ ಹೆಚ್ಚು ಡಾಟ್ ಬಾಲ್ ಹಾಕುವ ಮೂಲಕ ಈ ದಾಖಲೆ ಮಾಡಿದ್ದಾರೆ.
ಮಂಗಳವಾರ ನಡೆದ ಕೋಲ್ಕತಾ ವಿರುದ್ಧದ ಪಂದ್ಯದಲ್ಲಿ ದೀಪಕ್ ಚಾಹರ್ 20 ರನ್ ನೀಡಿ ಮೂರು ವಿಕೆಟ್ ಗಳಿಸುವುದರ ಜೊತೆಗೆ 20 ಡಾಟ್ ಬಾಲ್‌ಗಳನ್ನು ಹಾಕಿ ಇಂಥದ್ದೊಂದು ಅಪರೂಪದ ದಾಖಲೆ ಬರೆದಿದ್ದಾರೆ.
ಸೋತರೂ ಡೆಲ್ಲಿ ಜತೆಗೆ ನಂ.1 ಸ್ಥಾನ ಹಂಚಿಕೊಂಡ RCB..!
ಈ ಹಿಂದೆ 2009ರಲ್ಲಿ ಪಂಜಾಬ್ ವಿರುದ್ಧ ಡೆಲ್ಲಿ ಡೇರ್ ಡೆವಿಲ್ಸ್ ತಂಡದ ಆಶಿಶ್ ನೆಹ್ರಾ ಹಾಗೂ ಕೋಲ್ಕತಾ ನೈಟ್’ರೈಡರ್ಸ್ ವಿರುದ್ಧ ರಾಜಸ್ಥಾನ ರಾಯಲ್ಸ್ ವಿರುದ್ಧ 19 ಚುಕ್ಕೆ ಎಸೆತಗಳನ್ನು ಹಾಕಿದ್ದರು. ಇದೀಗ 10 ವರ್ಷಗಳ ಬಳಿಕ ಆ ದಾಖಲೆಯನ್ನು ದೀಪಕ್ ಅಳಿಸಿಹಾಕಿದ್ದಾರೆ.
ಮತದಾನ ನಮ್ಮ ಹಕ್ಕು... ಪ್ರಜಾಪ್ರಭುತ್ವದ ಉತ್ಸವವನ್ನು ಯಶಸ್ವಿಗೊಳಿಸೋಣ...


ವಾರ್ಧಾ ಚಂಡಮಾರುತದಿಂದ ಒದ್ದೆಯಾಗಿದ್ದ ಚೆನ್ನೈ ಪಿಚ್ ರೆಡಿ ಮಾಡಿದ್ದು ಹೇಗೆ ಗೊತ್ತಾ..?
Highlights
ಅತ್ಯಾಧುನಿಕ ಮೆಶಿನರಿ, ಹೆಲಿಕಾಪ್ಟರ್ ಏನೆಲ್ಲ ಬಳಸಿದರೂ ಒದ್ದೆ ಕಡಿಮೆಯಾಗದಾಗ ಪಿಚ್ ಮೇಲೆ ಬೆಂಕಿ ಹಚ್ಚಿ ಬಿಸಿ ಶಾಖ ನೀಡಿ ಪಿಚ್ ರೆಡಿ ಮಾಡಿದ್ಧಾರೆ. ಭಾರತ ವೆಸ್ಟ್ ಇಂಡೀಸ್ ಸೇರಿದಂತೆ ಕೆಲ ರಾಷ್ಟ್ರಗಳಲ್ಲಷ್ಟೇ ಇಂತಹ ತಾಂತ್ರಿಕತೆಯನ್ನ ಬಳಸಲಾಗುತ್ತೆ.
ಚೆನ್ನೈ(ಡಿ.16): ಕೆಲ ದಿನಗಳ ಹಿಮದಷ್ಟೇ ವಾರ್ಧಾ ಚಂಡಮಾರುತ ಚೆನ್ನೈ ನಗರಕ್ಕೆ ಅಪ್ಪಳಿಸಿತ್ತು. ಎಡೆಬಿಡದೇ ಸುರಿಯುತ್ತಿದ್ದ ಮಳೆಯಿಂದಾಗಿ ಶಾಲಾ-ಕಾಲೇಜು, ಕಚೇರಿಗಳಿಗೇ ರಜೆ ನೀಡಲಾಗಿತ್ತು. ಅಂತಹುದರಲ್ಲಿ ಭಾರತ-ಇಂಗ್ಲೆಂಡ್ ನಡುವಿನ ಟೆಸ್ಟ್ ಪಂದ್ಯ ಹೇಗೆ ನಡೆಯುತ್ತೆ ಹೇಳಿ. ಜಿಟ ಜಿಟಿ ಮಳೆಯಿಂದ ಮೈದಾನವೆಲ್ಲ ೊದ್ದೆಯಾಗಿತ್ತು. ಪಿಚ್ ಕೆಸರು ಗದ್ದೆಯಾಗಿತ್ತು. ಆದರೆ, ಎರಡೇ ದಿನದ ಸಮಯದಲ್ಲಿ ಮೈದಾನದ ಸಿಬ್ಬಂದಿ ಪಿಚ್ ರೆಡಿ ಮಾಡಿದ್ದಾರೆ.
ಅತ್ಯಾಧುನಿಕ ಮೆಶಿನರಿ, ಹೆಲಿಕಾಪ್ಟರ್ ಏನೆಲ್ಲ ಬಳಸಿದರೂ ಒದ್ದೆ ಕಡಿಮೆಯಾಗದಾಗ ಪಿಚ್ ಮೇಲೆ ಬೆಂಕಿ ಹಚ್ಚಿ ಬಿಸಿ ಶಾಖ ನೀಡಿ ಪಿಚ್ ರೆಡಿ ಮಾಡಿದ್ಧಾರೆ. ಭಾರತ ವೆಸ್ಟ್ ಇಂಡೀಸ್ ಸೇರಿದಂತೆ ಕೆಲ ರಾಷ್ಟ್ರಗಳಲ್ಲಷ್ಟೇ ಇಂತಹ ತಾಂತ್ರಿಕತೆಯನ್ನ ಬಳಸಲಾಗುತ್ತೆ.
ಇತ್ತ, ಪಿಚ್ ಒದ್ದೆಯಾಗಿದ್ದ ಹಿನ್ನೆಲೆಯಲ್ಲಿ ಇಂಗ್ಲೆಂಡ್ ತಂಡದ ಆಟಗಾರ ಜೋ ರೂಟ್  ಕ್ರೀಡಾಂಗಣದ ಸಿಮೆಂಟ್ ರಸ್ತೆ ಮೇಲೇ ಬ್ಯಾಟಿಂಗ್ ಅಭ್ಯಾಸ ನಡೆಸಿ ಗಮನ ಸೆಳೆದಿದ್ದರು.
Last Updated 11, Apr 2018, 1:06 PM IST
Download App


ಕೆಜಿಎಫ್ ಚಾಪ್ಟರ್-2 ಗೆ ತಮಿಳು ನಟ ಸರಣ್ ಎಂಟ್ರಿ
ಮೊದಲ ಸಲ ಕನ್ನಡಕ್ಕೆ ಬಂದ ಸರಣ್
Team Udayavani,  Aug 29, 2019, 3:03 AM IST
ಅ
ಅ
ಅ
ಭಾರತೀಯ ಚಿತ್ರರಂಗವೇ ಹಾಗೊಮ್ಮೆ ತಿರುಗಿ ನೋಡುವಂತೆ ಮಾಡಿದ್ದ “ಕೆಜಿಎಫ್’ ಚಿತ್ರ ಈಗ ಎರಡನೇ ಭಾಗದಲ್ಲಿ ಬರುತ್ತಿರುವುದು ಗೊತ್ತೇ ಇದೆ. “ಕೆಜಿಎಫ್ ಚಾಪ್ಟರ್-2′ ಈಗಾಗಲೇ ಜೋರು ಚಿತ್ರೀಕರಣದಲ್ಲಿದೆ. ಇತ್ತೀಚೆಗಷ್ಟೇ “ಕೆಜಿಎಫ್ ಚಾಪ್ಟರ್-2’ಗೆ ಬಾಲಿವುಡ್ ನಟ ಸಂಜಯ್‌ದತ್ ಎಂಟ್ರಿಕೊಟ್ಟಿದ್ದರು. ಈಗ ತಮಿಳು ನಟರೊಬ್ಬರು “ಕೆಜಿಎಫ್ ಚಾಪ್ಟರ್ 2’ಗೆ ಎಂಟ್ರಿಯಾಗಿದ್ದಾರೆ ಎನ್ನಲಾಗಿದೆ.
ಹೌದು, ಅವರು ಬೇರಾರೂ ಅಲ್ಲ, ತಮಿಳಿನ ನಟ ಸರಣ್. ಚಿತ್ರದ ಪ್ರಮುಖ ಪಾತ್ರದಲ್ಲಿ ಅದರಲ್ಲೂ ಖದರ್ ಇರುವ ಪಾತ್ರದಲ್ಲಿ ಸರಣ್ ಕಾಣಿಸಿಕೊಳ್ಳುತ್ತಿದ್ದಾರೆಂಬ ಸುದ್ದಿ ಹೊರಬಿದ್ದಿದೆ. ಅಂದಹಾಗೆ, ಸರಣ್ ಅವರು ಈಗಾಗಲೇ ತಮಿಳಿನಲ್ಲಿ “ಕಾದಲ್’, “ವಿಶ್ವರೂಪಂ’, “ವಡಾಚೆನ್ನೈ’ ಸೇರಿದಂತೆ ಹಲವು ಚಿತ್ರಗಳಲ್ಲಿ ಅಭಿನಯಿಸಿದ್ದಾರೆ. ಇದೇ ಮೊದಲ ಸಲ “ಕೆಜಿಎಫ್ ಚಾಪ್ಟರ್ -2′ ಮೂಲಕ ಕನ್ನಡ ಚಿತ್ರರಂಗಕ್ಕೆ ಬರುತ್ತಿದ್ದಾರೆ.
ಈ ಕುರಿತು ಸ್ವತಃ ಸರಣ್ ಅವರೇ ಸಾಮಾಜಿಕ ಜಾಲತಾಣದಲ್ಲಿ ಹೇಳಿಕೊಂಡಿದ್ದಾರೆ. “ತುಂಬ ವಿನಮ್ರ ಮತ್ತು ಅದ್ಭುತ ವ್ಯಕ್ತಿಯೊಂದಿಗೆ ಕೆಲಸ ಮಾಡಲು ಸಂತೋಷವಾಗುತ್ತಿದೆ. ಯಶ್ ತೆರೆ ಮೇಲೆ ಮಾತ್ರ ಸ್ಫೂರ್ತಿ ಅಲ್ಲದೆ, ಪರದೆ ಹಿಂದೆಯೂ ಸ್ಫೂರ್ತಿಯಾಗಲಿದ್ದಾರೆ. “ಕೆಜಿಎಫ್-2′ ತಂಡದ ಜೊತೆ ಕೆಲಸ ಮಾಡಲು ಸಖತ್ ಎಕ್ಸೈಟ್ ಆಗಿದ್ದೀನಿ’ ಎಂದು ಹೇಳಿಕೊಂಡಿದ್ದಾರೆ.
ಇನ್ನೂ ವಿವಾಹವಾಗಿಲ್ಲವೇ? ಇಂದೇ ಕನ್ನಡ ಮ್ಯಾಟ್ರಿಮನಿಯಲ್ಲಿ ನೋಂದಾಯಿಸಿ - ನೋಂದಣಿ ಉಚಿತ!
Disclaimer:The views expressed in comments section published on Udayavani.com are those of comment writers alone. They do not represent the views or opinions of Udayavani.com, its staff or The Manipal Group, or any entity associated with The Manipal Group. Udayavani.com reserves rights to remove a comment or all the comments any time.
To report any comment you can email us at udayavani.response@manipalgroup.info . We will review the request and delete the comments.


#Gomonster Samsung M30s: ಹೊಸ ಸ್ಮಾರ್ಟ್‌ಫೋನ್ ನ ವಿಶೇಷತೆಗಳೇನು ನೋಡಿ! WATCH LIVE TV
ಡಿಯರ್ ಕಾಮ್ರೇಡ್ ಹೊಸ ಹಾಡು ರಿಲೀಸ್, ಇಲ್ಲೂ ಉಂಟು ಚುಂಬನ ದೃಶ್ಯ
ಕಡಲಂತೆ ಕಾದ ಕಣ್ಣು, ನದಿಯಂತೆ ಓಡುವ ಕನಸು ಎಂಬ ಹಾಡು ರಿಲೀಸ್ ಆಗಿದ್ದು ಸಿಧ್ ಶ್ರೀರಾಮ್ ಮತ್ತು ಐಶ್ವರ್ಯಾ ರವಿಚಂದ್ರನ್ ಕಂಠಸಿರಿಯಲ್ಲಿ ಮೂಡಿಬಂದಿದೆ. ಜಸ್ಟಿನ್ ಪ್ರಭಾಕರನ್ ಸಂಗೀತ ಸಂಯೋಜಿಸಿದ ಸಿನಿಮಾವನ್ನು ಮೈತ್ರಿ ಮೂವಿ ಮೇಕರ್ಸ್, ಬಿಗ್ ಬೆನ್ ಲಾಂಛನಲ್ಲಿ ನಿರ್ಮಿಸಲಾಗಿದೆ. ಜುಲೈ 26ಕ್ಕೆ ಸಿನಿಮಾ ಪ್ರೇಕ್ಷಕರ ಮುಂದೆ ಬರಲಿದೆ.
ವಿಜಯ ಕರ್ನಾಟಕ | Updated:
May 15, 2019, 08:32PM IST
X
ಗಣೇಶನ ಮುಂದೆ ಡಾನ್ಸ್ ಮಾಡಿ 'ಪ...
ವಿಜಯ್ ದೇವರಕೊಂಡ ಹಾಗೂ ರಶ್ಮಿಕಾ ಮಂದಣ್ಣ ಜೋಡಿ ಮತ್ತೆ ಡಿಯರ್ ಕಾಮ್ರೇಡ್ ಸಿನಿಮಾ ಮೂಲಕ ಪ್ರೇಕ್ಷಕರ ಮುಂದೆ ಬರುತ್ತಿದೆ. ಭರತ್ ಕಮ್ಮಾ ನಿರ್ದೇಶನ ಈ ಸಿನಿಮಾದ ಇನ್ನೊಂದು ರೊಮ್ಯಾಂಟಿಕ್ ಹಾಡು ಬಿಡುಗಡೆಯಾಗಿದ್ದು ಪ್ರೇಕ್ಷಕರು ಫಿದಾ ಆಗಿದೆ.
ಕಡಲಂತೆ ಕಾದ ಕಣ್ಣು, ನದಿಯಂತೆ ಓಡುವ ಕನಸು ಎಂಬ ಹಾಡು ರಿಲೀಸ್ ಆಗಿದ್ದು ಸಿಧ್ ಶ್ರೀರಾಮ್ ಮತ್ತು ಐಶ್ವರ್ಯಾ ರವಿಚಂದ್ರನ್ ಕಂಠಸಿರಿಯಲ್ಲಿ ಮೂಡಿಬಂದಿದೆ. ಜಸ್ಟಿನ್ ಪ್ರಭಾಕರನ್ ಸಂಗೀತ ಸಂಯೋಜಿಸಿದ ಸಿನಿಮಾವನ್ನು ಮೈತ್ರಿ ಮೂವಿ ಮೇಕರ್ಸ್, ಬಿಗ್ ಬೆನ್ ಲಾಂಛನಲ್ಲಿ ನಿರ್ಮಿಸಲಾಗಿದೆ. ಜುಲೈ 26ಕ್ಕೆ ಸಿನಿಮಾ ಪ್ರೇಕ್ಷಕರ ಮುಂದೆ ಬರಲಿದೆ.
ಈ ಸಿನಿಮಾ ಕನ್ನಡ ಸೇರಿದಂತೆ ತೆಲುಗು, ತಮಿಳು ಮತ್ತು ಮಲಯಾಳಂನಲ್ಲೂ ರಿಲೀಸ್ ಆಗುತ್ತಿದೆ. ಈ ಮೊದಲು ರಿಲೀಸ್ ಆಗಿರುವ ಟೀಸರ್‌ನಲ್ಲಿ ಲಿಪ್‍ಲಾಕ್ ಸೀನ್ ಒಂದಿದ್ದು ಭಾರಿ ವೈರಲ್ ಆಗಿತ್ತು. ಇದೀಗ ರಿಲೀಸ್ ಆಗಿರುವ ಕಡಲಂತೆ ಕಾದ ಕಣ್ಣು ಹಾಡಿನಲ್ಲೂ ಅಂತಹದ್ದೇ ಒಂದು ಚುಂಬನ ಸನ್ನಿವೇಶವಿದೆ.
ಇನ್ನು ಡಿಯರ್ ಕಾಮ್ರೇಡ್ ಸಿನಿಮಾ ಕಾಲೇಜು ಹಿನ್ನೆಲೆಯಲ್ಲಿ ಸಾಗುವ ಪೊಲಿಟಿಕಲ್ ಡ್ರಾಮಾ ಸಿನಿಮಾ. ದೇವರಕೊಂಡ, ರಶ್ಮಿಕಾ ಈ ಸಿನಿಮಾದಲ್ಲಿ ವಿದ್ಯಾರ್ಥಿ ಮುಖಂಡರಾಗಿ ಮುಖ್ಯ ಪಾತ್ರಗಳನ್ನು ಪೋಷಿಸಿದ್ದಾರೆ.


‘ಮುಟ್ಟಿನ ನೋವು’ ಹೆಚ್ಚಾಗಲು ಇದೂ ಕಾರಣ
  14-07-2019 6:40AM IST    /     No Comments    /     Posted In: Latest News , Health
ಮುಟ್ಟು ಒಂದು ನೈಸರ್ಗಿಕ ಕ್ರಿಯೆ. ಮಹಿಳೆಯಾದವಳು ಪ್ರತಿ ತಿಂಗಳು ಮೂರ್ನಾಲ್ಕು ದಿನ ಯಮ ಯಾತನೆ ಅನುಭವಿಸಲೇಬೇಕು. ಕೆಲವರನ್ನು ಮುಟ್ಟು ಅತಿಯಾಗಿ ಕಾಡುತ್ತದೆ. ಕಾಲು-ಸೊಂಟ ನೋವು, ರಕ್ತಸ್ರಾವ, ಮಾನಸಿಕ ಕಿರಿಕಿರಿ ಸಾಕಪ್ಪ ಸಾಕು ಎನ್ನುವಂತೆ ಮಾಡುತ್ತದೆ. ಮುಟ್ಟಿನ ನೋವು ಹೆಚ್ಚಾಗಲು ನಮ್ಮ ಜೀವನ ಶೈಲಿ ಕೂಡ ಕಾರಣ. ನಾವು ತಿನ್ನುವ ಆಹಾರ ಹಾಗೂ ಜೀವನಾಭ್ಯಾಸಗಳು ಮುಟ್ಟಿನ ನೋವನ್ನು ಹೆಚ್ಚು ಮಾಡುತ್ತವೆ.
ನಿದ್ರೆ ಕೊರತೆ : ದೇಹದಲ್ಲಿ ಹಾರ್ಮೋನುಗಳ ಸಮತೋಲನಕ್ಕೆ ನಿದ್ರೆ ಬೇಕೇಬೇಕು. ಅಗತ್ಯವಿರುವಷ್ಟು ನಿದ್ರೆ ದೇಹಕ್ಕೆ ಸಿಕ್ಕಿಲ್ಲವೆಂದಾದ್ರೆ ಮುಟ್ಟಿನ ಅವಧಿಯಲ್ಲಿ ನೋವು ತಿನ್ನಬೇಕಾಗುತ್ತದೆ.
ಕಾಫಿ ಚಟ : ಹೆಚ್ಚಿನ ಪ್ರಮಾಣದಲ್ಲಿ ಕಾಫಿ ಕುಡಿಯುವುದ್ರಿಂದ ಮುಟ್ಟಿನ ಸಮಯದಲ್ಲಿ ಹೆಚ್ಚಿನ ನೋವು ಕಾಣಿಸಿಕೊಳ್ಳುತ್ತದೆ. ಕಾಫಿಯಲ್ಲಿರುವ ಕೆಫೆನ್ ಇದಕ್ಕೆ ಕಾರಣ. ಕಾಫಿ ಕುಡಿಯುವುದ್ರಿಂದ ಆಗಾಗ ಮೂತ್ರವಿಸರ್ಜನೆಗೆ ಹೋಗಬೇಕಾಗುತ್ತದೆ. ಇದು ರಕ್ತನಾಳ ಕಿರಿದಾಗಿ ನೋವು ಹೆಚ್ಚಾಗಲು ಕಾರಣವಾಗುತ್ತದೆ.
ಧೂಮಪಾನ-ಆಲ್ಕೋಹಾಲ್ : ಧೂಮಪಾನ ಹಾಗೂ ಮದ್ಯಪಾನ ಆರೋಗ್ಯಕ್ಕೆ ಹಾನಿಕರ. ಇದು ಎಲ್ಲರಿಗೂ ತಿಳಿದಿರುವ ವಿಷ್ಯ. ಆದ್ರೆ ಇದು ಮುಟ್ಟಿನ ಮೇಲೂ ಪ್ರಭಾವ ಬೀರುತ್ತದೆ. ಅನೇಕ ಅಧ್ಯಯನಗಳಿಂದ ಈ ವಿಷ್ಯ ಬಹಿರಂಗವಾಗಿದೆ. ಧೂಮಪಾನ ಹಾಗೂ ಮದ್ಯಪಾನ ಮಾಡುವ ಮಹಿಳೆಯರಲ್ಲಿ ಮುಟ್ಟಿನ ವೇಳೆ ಹೆಚ್ಚು ನೋವಾಗುತ್ತದೆ.
ವ್ಯಾಯಾಮ : ದೇಹದಲ್ಲಿ ರಕ್ತ ಪರಿಚಲನೆ ಉತ್ತಮವಾಗಬೇಕೆಂದ್ರೆ ವ್ಯಾಯಾಮ ಮಾಡಬೇಕು. ವ್ಯಾಯಾಮ ಆರೋಗ್ಯ ವೃದ್ಧಿಗೆ ಒಳ್ಳೆಯದು. ಆದ್ರೆ ಬಹುತೇಕ ಮಹಿಳೆಯರು ಮುಟ್ಟಿನ ವೇಳೆ ಮೂರು ಹೊತ್ತು ಹಾಸಿಗೆ ಮೇಲಿರುತ್ತಾರೆ. ಇದು ನೋವು ಇನ್ನಷ್ಟು ದಿನ ಕಾಡಲು ಕಾರಣವಾಗುತ್ತದೆ.
ಸಿಹಿ ಹಾಗೂ ಉಪ್ಪಿನ ಆಹಾರ : ಸಕ್ಕರೆ ಪ್ರಮಾಣ ದೇಹದಲ್ಲಿ ಹೆಚ್ಚಾದ್ರೆ ಉರಿಯೂತ ಕಾಡುತ್ತದೆ. ಉಪ್ಪು ಕೂಡ ಮುಟ್ಟಿನ ನೋವನ್ನು ಹೆಚ್ಚು ಮಾಡುತ್ತದೆ. ಹಾಗಾಗಿ ಮುಟ್ಟಿನ ವೇಳೆ ಸಕ್ಕರೆ ಹಾಗೂ ಉಪ್ಪಿನಿಂದ ದೂರವಿರುವುದು ಒಳ್ಳೆಯದು.


ಮಾಸ
ಮೇಷ ಸೋದರ ಸಂಬಂಧಿಗಳ ಆಗಮನದಿಂದ ಹಬ್ಬದ ವಾತಾವರಣ. ಮಕ್ಕಳ ಮದುವೆ ಕಾರ್ಯಕ್ಕೆ ಹೊಸ ತಿರುವು. ಅಚ್ಚರಿಯಿಂದ ಕೂಡಿದ ದಿನವಾಗಿ ಪರಿಣಮಿಸುವುದು. ಸಮಾಧಾನ ಚಿತ್ತ ಕಾಪಾಡಿಕೊಳ್ಳಿ.
ವೃಷಭ ಸ್ವತ್ತು ವಿವಾದಗಳಲ್ಲಿ ಬಂಧುಗಳೊಡನೆ ಸೌಹಾರ್ದ ಮಾತುಕತೆಯಿಂದ ಲಾಭಕರ ನಿರ್ಧಾರ. ಪಿತ್ರಾರ್ಜಿತ ಆಸ್ತಿ ದೊರಕುವುದು. ಬಂಧುಗಳ ಜತೆಗಿನ ವಿರಸ ಶಮನವಾಗಿ ತಿಳಿ ವಾತಾವರಣ ಮೂಡುವುದು.
ಮಿಥುನ ಪ್ರತಿಭಾ ಪ್ರದರ್ಶನದ ಅವಕಾಶದೊಂದಿಗೆ ಉತ್ತಮ ಆದಾಯ ಮತ್ತು ಗೌರವ ಪ್ರಾಪ್ತಿ. ಮುಂದಿನ ದಿನಗಳಲ್ಲಿ ಉತ್ತಮ ಅವಕಾಶ. ಪ್ರಯಾಣದಲ್ಲಿ ಸುಖಾನುಭವ. ಉತ್ತಮ ಆರೋಗ್ಯ.
ಕಟಕ ಸನ್ನಡತೆಯಿಂದ ಜನಪ್ರಿಯತೆ ಹೆಚ್ಚಿಸಿಕೊಳ್ಳುವಿರಿ. ಸಮಾಜ ಸೇವೆಯು ಹೆಚ್ಚಿನ ಕೆಲಸ ಕಾರ್ಯಗಳೊಂದಿಗೆ ಗೌರವ ತಂದುಕೊಡಲಿದೆ. ಆರೋಗ್ಯದ ಬಗ್ಗೆ ಗಮನವಿರಲಿ. ವಿದ್ಯಾರ್ಥಿಗಳಿಗೆ ಶುಭ ಫಲ.
ಸಿಂಹ ವ್ಯವಹಾರದಲ್ಲಿ ಕೌಶಲ್ಯದಿಂದ  ಹೆಚ್ಚಿನ ಲಾಭ. ಹೊಸ ಉದ್ಯಮದ ಆರಂಭದ ಬಗ್ಗೆ ಚಿಂತನೆಗಳು ಸಾಕಾರಗೊಳ್ಳುವವು. ಇಚ್ಛೆಯಂತೆ ಭೂಮಿ ಅಥವಾ ಮನೆ ಖರೀದಿ ಭಾಗ್ಯ ನಿಮ್ಮದಾಗಲಿದೆ.
ಕನ್ಯಾ ಸತ್ಕಾರ್ಯಗಳಿಗೆ ಸಹಾಯ ಕೋರಿ ಬರುವವರಿಗೆ ಸಹಾಯ ಹಸ್ತ ಚಾಚುವಿರಿ. ಹೋಟೇಲ್, ದರ್ಶಿನಿ, ಮುಂತಾದವುಗಳ ವ್ಯವಹಾರದಲ್ಲಿ ಹಿನ್ನಡೆ. ಹಿತೈಷಿಗಳ ಸಹಕಾರದ ಭರವಸೆ ಪಡೆದುಕೊಳ್ಳುವಿರಿ.
ತುಲಾ ಬೃಹತ್ ಯೋಜನೆಗಳಿಗೆ ಸನ್ನಿವೇಶಗಳು ಅನುಕೂಲಕರವಾಗಿ ಪರಿಣಮಿಸಲಿವೆ. ಹೊಸ ಅವಕಾಶ ಅರಸಿ ಬರಲಿವೆ. ವಿವಾಹಾಕಾಂಕ್ಷಿಗಳಿಗೆ ಮಾತುಕತೆಯಿಂದ ತೃಪ್ತಿಕರ ಸಮಾಚಾರ ಕೇಳಿಬರಲಿದೆ.
ವೃಶ್ಚಿಕ ಹೊಸ ಉದ್ಯಮ ನಡೆಸುವ ಯೋಜನೆ ಕೈಗೂಡುವ ಸಾಧ್ಯತೆ. ಆರೋಗ್ಯದಲ್ಲಿ ಹಿನ್ನಡೆ ಸಾಧ್ಯತೆ. ನಡೆಸಲಿಚ್ಛಿಸುವ ವ್ಯವಹಾರಗಳ ವಿಚಾರದಲ್ಲಿ ಸ್ಪಷ್ಟ ಚಿತ್ರಣ ಮೂಡಿಬರಲಿದೆ.
ಧನು ಪ್ರಯೋಗಶೀಲರಿಗೆ ಅನಿರೀಕ್ಷಿತ ಫಲಿತಾಂಶ. ಉನ್ನತ ಅಧಿಕಾರಿಗಳಿಗೆ ಅಚ್ಚರಿ ಮೂಡಿಸುವ ಕಾರ್ಯ ಮಾಡಲಿದ್ದೀರಿ. ಉದ್ಯಮಿಗಳಿಗೆ ಶ್ರಮಕ್ಕೆ ತಕ್ಕ ಪ್ರತಿಫಲ ದೊರಕುವುದು.
ಮಕರ ವ್ಯಾಪಾರದಲ್ಲಿ ಹಣದ ಹರಿವು ಸುಗಮವಾಗಿ ವ್ಯವಹಾರದಲ್ಲಿ ಉನ್ನತಿಯತ್ತ ಸಾಗಲಿದ್ದೀರಿ. ಯಾಂತ್ರೀಕೃತ ವಾಹನ, ಯಂತ್ರೋಪಕರಣಗಳ ವ್ಯಾಪಾರಿಗಳಿಗೆ ಉತ್ತಮ ವ್ಯವಹಾರದಿಂದಾಗಿ ಲಾಭ.
ಕುಂಭ ಹೊಸ ಉದ್ಯಮಕ್ಕೆ ಕಾಲಿಡುವ ಧಾವಂತದಿಂದ ಕೆಲಸ ಮಾಡಲಿದ್ದೀರಿ. ಗುರಿ ತಲುಪುವ ಹಾದಿಯಲ್ಲಿ ಸ್ನೇಹಿತರ ಸಹಕಾರ ದೊರಕಲಿದೆ. ಯಶಸ್ಸಿನ ದಿನ. ಸಂಗಾತಿಯಿಂದ ಸಂತಸದ ವಿಚಾರ ಕೇಳಲಿದ್ದೀರಿ.
ಮೀನ ವೈಯಕ್ತಿಕ ಜೀವನದಲ್ಲಿನ ವಿಚಾರ ಸ್ಪಷ್ಟಪಡಿಸಿಕೊಳ್ಳುವ ದಿಕ್ಕಿನಲ್ಲಿ ಗಣ್ಯರೊಂದಿಗೆ ಮುಖಾಮುಖಿ ಸಂಭಾಷಣೆ. ದುಡುಕು ಸ್ವಭಾವದಿಂದ ತೊಂದರೆ. ವಾತ ಸಂಬಂಧಿ ಕಾಯಿಲೆ ಉಲ್ಬಣವಾದೀತು.
ಮೇಷ ಅಶ್ವಿನಿ, ಭರಣಿ, ಕೃತ್ತಿಕಾ 1ನೇ ಪಾದ:  ಅಪರಿಚಿತ ವ್ಯಕ್ತಿಗಳ ಮಾತಿಗೆ ಮರುಳಾಗದಿರಿ. ಅವರ ಮಾತುಗಳನ್ನು ಕೇಳಿ ಹೆಚ್ಚಿನ ಮೊತ್ತದ ಹಣವನ್ನು ಹೂಡಿಕೆ ಮಾಡದಿರಿ. ಹಿರಿಯರ ಸಲಹೆ ಮತ್ತು ಮಾರ್ಗದರ್ಶನಗಳು ನಿಮ್ಮ ವ್ಯವಹಾರಗಳಿಗೆ ನೆರವಾಗುವುವು. ಯಾರನ್ನೇ ಆಗಲಿ ತಿರಸ್ಕಾರದಿಂದ ಕಾಣದಿರಿ ಅಥವಾ ಹಂಗಿಸಲು ಹೋಗಬೇಡಿರಿ. ಹೊಸ ಸ್ನೇಹಿತರ ಪರಿಚಯ ದೊರೆತು ಸಂತಸವಾಗುವುದು. ಅನಿರೀಕ್ಷಿತವಾಗಿ ಸ್ವಲ್ಪ ಧನ ಹರಿದು ಬಂದು ನಿಮಗೆ ಅತೀವ ಸಂತಸವಾಗಬಹುದು. ಕೆಲವರಿಗೆ ಸ್ಥಿರಾಸ್ಥಿಯನ್ನು ಹೊಂದುವ ಯೋಗವಿದೆ.
ವೃಷಭ ಕೃತ್ತಿಕಾ 2,3,4, ರೋಹಿಣಿ, ಮೃಗಶಿರಾ 1,2:  ವಿದ್ಯಾರ್ಥಿಗಳು ಸ್ಪರ್ಧಾತ್ಮಕ ಪರೀಕ್ಷೆಗಳನ್ನು ತೆಗೆದುಕೊಂಡು ಉತ್ತಮ ಫಲಿತಾಂಶವನ್ನು ಪಡೆಯಬಹುದು. ನಿಮ್ಮ ಕೆಲವು ಉತ್ತಮ ಕೆಲಸಗಳು ಈಗ ಬೆಳಕಿಗೆ ಬಂದು ಅದು ನಿಮ್ಮ ಯೋಜನೆಗಳಿಗೆ ಸಹಾಯವಾಗುತ್ತದೆ. ಗಳಿಸಿದ ಸಂಪತ್ತು ಹಲವಾರು ಹೂಡಿಕೆಗಳಿಂದ ದುಪ್ಪಟ್ಟಾಗುವ ಸಾಧ್ಯತೆಗಳಿವೆ. ಆತ್ಮೀಯರ ಭೇಟಿಯಿಂದ ಸಂತಸವಾಗುತ್ತದೆ ಹಾಗೂ ಹಳೆಯ ನೆನಪುಗಳನ್ನು ಮೆಲುಕು ಹಾಕುವರು. ಅನಿರೀಕ್ಷಿತ ಧನಾಗಮನದಿಂದ ನಿಮಗೇ ಅಚ್ಚರಿಯಾಗುವುದು.
ಮಿಥುನ ಮೃಗಶಿರಾ 3,4, ಆರಿದ್ರಾ, ಪುನರ್ವಸು 1,2,3: ಆಹಾರ ದೋಷಗಳಿಂದ ಅನಾರೋಗ್ಯ ಉಂಟಾಗುತ್ತದೆ. ಇದಕ್ಕೆ ವೈದ್ಯಕೀಯ ಸಲಹೆ ಬಹಳ ಮುಖ್ಯ. ವೃತ್ತೀಯ ಸ್ಥಳಗಳಲ್ಲಿ ಪ್ರೇಮಾಂಕುರವಾಗುತ್ತದೆ. ಕೋರ್ಟ್ ಕಚೇರಿ ಕೆಲಸಗಳಲ್ಲಿ ಸ್ವಲ್ಪ ಇದ್ದ ಹಿನ್ನಡೆ ಈಗ ಸರಿಯಾಗುವುದು. ನಿಮ್ಮ ಒಳ್ಳೆಯ ಗುಣಗಳಿಂದ ಸಾರ್ವಜನಿಕವಾಗಿ ಮನ್ನಣೆಯನ್ನು ಗಳಿಸುವಿರಿ. ಆರ್ಥಿಕ ಸ್ಥಿತಿಯಲ್ಲಿ ಸ್ವಲ್ಪ ಸುಧಾರಣೆಯನ್ನು ಕಾಣಬಹುದು. ನೀವು ತೀರಿಸಬೇಕೆಂದಿರುವ ಸಾಲಗಳನ್ನು ಪಟ್ಟಿ ತಯಾರಿಸಿ ತೀರಿಸುವ ಬಗ್ಗೆ ಯೋಚಿಸಿರಿ. ಸಂಸಾರದಲ್ಲಿ ಬಂದಿದ್ದ ಸ್ವಲ್ಪ ಬಿಗುಮಾನಗಳು ಈಗ ದೂರವಾಗುತ್ತವೆ.
ಕಟಕ ಪುನರ್ವಸು 4, ಪುಷ್ಯ, ಆಶ್ಲೇಷ:  ಧನಾದಾಯ ಸ್ವಲ್ಪ ವೃದ್ಧಿಯಾಗಿರುತ್ತದೆ. ಸರ್ಕಾರಿ ಮಟ್ಟದ ಕೆಲಸದಲ್ಲಿ ಜಯವಿರುತ್ತದೆ. ವಿದ್ಯುತ್ ಇಲಾಖೆಯಲ್ಲಿ ಕೆಲಸ ಮಾಡುವವರಿಗೆ ಉತ್ತಮ ಆದಾಯವಿರುತ್ತದೆ. ಬೆಳ್ಳಿಯ ಸಗಟು ವ್ಯಾಪಾರಿಗಳಿಗೆ ವ್ಯಾಪಾರ ವೃದ್ಧಿಯಾಗಿ ಲಾಭಾಂಷ ಹೆಚ್ಚಾಗುವುದು. ವೃತ್ತಿಯಲ್ಲಿ ಅವಧಿ ಮೀರಿ ಮಾಡಿದ್ದ ಕೆಲಸಕ್ಕೆ ಈಗ ಧನಲಾಭವಾಗುತ್ತದೆ. ನಿರುದ್ಯೋಗಿಗಳಿಗೆ ಅನಿರೀಕ್ಷಿತವಾಗಿ ಉದ್ಯೋಗವಿರುತ್ತದೆ. ಲೇವಾದೇವಿ ವ್ಯವಹಾರ ಮಾಡುವುದು ಈಗ ಸಾಧುವಲ್ಲ.
ಸಿಂಹ ಮಖ, ಪೂರ್ವ ಫಲ್ಗುಣಿ, ಉತ್ತರ ಫಲ್ಗುಣಿ 1: ಮನೆಯಲ್ಲಿ ಚಿಕ್ಕ ಪುಟ್ಟ ವಿವಾದಗಳು ಕಂಡು ಬರುತ್ತವೆ. ನಿಮ್ಮ ವ್ಯವಹಾರ ಅಭಿವೃದ್ಧಿಗೆ ಚಿಂತನೆಯನ್ನು ನಡೆಸುವಿರಿ. ವಿದ್ಯಾರ್ಥಿಗಳಿಗೆ ಸಾಮಾಜಿಕ ಮನ್ನಣೆ ಮತ್ತು ತರಬೇತಿಗಳು ದೊರೆಯುವುವು. ನೀವು ಆತ್ಮವಿಶ್ವಾಸದಿಂದ ಈ ಹಿಂದೆ ಮಾಡಿದ್ದ ಕೆಲಸಗಳು ಈಗ ಫಲವನ್ನು ಕೊಡುವುವು. ಸಂಗಾತಿಯ ಆರೋಗ್ಯದ ಕಡೆ ಸ್ವಲ್ಪ ನಿಗಾ ವಹಿಸುವುದು ಒಳ್ಳೆಯದು. ವ್ಯವಹಾರಿಕ ಒತ್ತಡಗಳು ನಿಮ್ಮನ್ನು ಗೊಂದಲಕ್ಕೆ ದೂಡುವುವು. ಆದ್ದರಿಂದ ಸಮಚಿತ್ತದಿಂದ ಅಲೋಚಿಸಿರಿ.
ಕನ್ಯಾ ಉತ್ತರ ಫಲ್ಗುಣಿ 2,3,4, ಹಸ್ತ, ಚಿತ್ತಾ 1,2: ಮನೆಯಲ್ಲಿ ಅತಿಥಿ ಸತ್ಕಾರ ನಡೆಯುವ ಸಂದರ್ಭವಿದೆ. ನ್ಯಾಯಾಲಯದ ವ್ಯಾಜ್ಯಗಳು ನಿಮ್ಮ ಕೈಮೀರಿದಂತೆ ಕಂಡರೂ ಅಂತಿಮ ಜಯ ನಿಮ್ಮದಾಗಿರುತ್ತದೆ. ಹಮ್ಮಿಕೊಂಡ ಕಾರ್ಯಗಳಲ್ಲಿ ಸ್ವಲ್ಪ ನಿಧಾನಗತಿಯ ಪ್ರಗತಿ ಇರುತ್ತದೆ. ಆರ್ಥಿಕ ಸ್ಥಿತಿಯು ಚೇತರಿಕೆಯ ಹಾದಿಯಲ್ಲಿರುತ್ತದೆ. ಆದರೆ ಸಾಲ ಮಾಡುವಾಗ ಸ್ವಲ್ಪ ಎಚ್ಚರವಿರಲಿ. ಅತಿಯಾಗಿ ಸಾಲ ಮಾಡುವುದು ಬೇಡ. ಈ ಹಿಂದೆ ಹೂಡಿದ ಹಣಗಳು ಈಗ ಇಡಿಗಂಟಾಗಿ ಒದಗಿ ಬರುತ್ತವೆ ಮತ್ತು ನಿಮ್ಮ ಅವಶ್ಯಕತೆಯನ್ನು ಪೂರೈಸುತ್ತವೆ.
ತುಲಾ ಚಿತ್ತಾ 3,4, ಸ್ವಾತಿ, ವಿಶಾಖೆ 1,2,3: ಬೇರೆಯವರ ವಿಷಯದಲ್ಲಿ ಮಧ್ಯಸ್ಥಿಕೆಯನ್ನು ವಹಿಸಲು ಹೋಗಿ ನೀವು ತೊಂದರೆಗೆ ಸಿಲುಕಬೇಡಿರಿ ಮತ್ತು ನೆಮ್ಮದಿಯನ್ನು ಕಳೆದುಕೊಳ್ಳಬೇಡಿರಿ. ನಿಮ್ಮ ತಾಳ್ಮೆಯ ನಡೆಯು ಸಂಗಾತಿ ಮತ್ತು ಅವರ ಬಂಧುಗಳಲ್ಲಿ ಸಂತಸವನ್ನು ತರುತ್ತದೆ. ದಿನಸಿ ಸಗಟು ಮತ್ತು ಚಿಲ್ಲರೆಯ ವ್ಯಾಪಾರಿಗಳಿಗೆ ವ್ಯವಹಾರ ವೃದ್ಧಿಸುತ್ತದೆ. ಕೈಗಾರಿಕಾ ವಲಯದಲ್ಲಿ ಸ್ವಂತ ಉದ್ದಿಮೆಯನ್ನು ಸ್ಥಾಪಿಸಬೇಕೆನ್ನುವವರಿಗೆ ಉತ್ತಮ ಅವಕಾಶಗಳಿವೆ. ವಾಹನಗಳನ್ನು ಖರೀದಿಸಬೇಕೆನ್ನುವವರಿಗೆ ಸಾಕಷ್ಟು ಸೌಕರ್ಯವಿರುತ್ತದೆ.
ವೃಶ್ಚಿಕ ವಿಶಾಖ 4, ಅನುರಾಧ, ಜ್ಯೇಷ್ಠ : ಹಠ ಹಿಡಿದು ಕೆಲಸ ಮಾಡಿದರೂ ಆದಾಯದಲ್ಲಿ ಸ್ವಲ್ಪ ಏರಿಕೆ ಇರುತ್ತದೆ. ಎಲ್ಲಾ ಕೆಲಸವನ್ನೂ ಬೇರೆಯವರಿಗೆ ವಹಿಸುವುದು ತರವಲ್ಲ. ನೀವು ಅವುಗಳ ಮೇಲ್ವಿಚಾರಣೆಯನ್ನು ಸರಿಯಾಗಿ ಮಾಡಿರಿ. ಆಗ ಹಣ ಸೋರಿಕೆಯನ್ನು ತಡೆಗಟ್ಟಬಹುದು. ವಿದ್ಯಾರ್ಥಿಗಳು ಅವರ ಓದಿನಲ್ಲಿ ಹೆಚ್ಚು ಶ್ರಮವಹಿಸಬೇಕಾದ ಅನಿವಾರ್ಯತೆಯಿದೆ ಎಚ್ಚರವಿರಲಿ. ವೃತ್ತಿಯಲ್ಲಿ ಬೆಳವಣಿಗೆಯು ಬರುವ ಸಾಧ್ಯತೆಗಳಿವೆ. ಅನಿರೀಕ್ಷಿತವಾದ ಒತ್ತಡಗಳು ಎದುರಾದರೂ ಅದನ್ನು ನಿಭಾಯಿಸುವ ಶಕ್ತಿ ಇರುತ್ತದೆ.
ಧನು ಮೂಲ, ಪೂರ್ವಾಷಾಢ, ಉತ್ತರಾಷಾಡ 1: ಧಾರ್ಮಿಕ ಚಟುವಟಿಕೆಗಳನ್ನು ನಡೆಸುವವರಿಗೆ ಸಾಕಷ್ಠು ವಂತಿಕೆ ದೊರೆಯುವುದು. ಸಭೆ ಸಮಾರಂಭಗಳಲ್ಲಿ ಗೌರವ ದೊರೆಯುವ ಸಾಧ್ಯತೆಗಳಿರುತ್ತವೆ. ಬಂಧುಗಳಿಗೆ ವಾಗ್ದಾನ ನೀಡುವಾಗ ಎಚ್ಚರವಿರಲಿ. ಇಲ್ಲವಾದಲ್ಲಿ ಅವರ ಸಾಲವನ್ನು ನೀವೇ ಕಟ್ಟಬೇಕಾದ ಸ್ಥಿತಿ ಬರಬಹುದು. ಆರ್ಥಿಕ ಸ್ಥಿತಿಯು ಸಾಮಾನ್ಯವಾಗಿರುತ್ತದೆ. ಲೇವಾದೇವಿ ವ್ಯವಹಾರವು ಕಠಿಣ ಪರಿಸ್ಥಿತಿಯನ್ನು ತರಬಹುದು. ವಿದೇಶಗಳಲ್ಲಿ ಓದಬೇಕೆನ್ನುವವರ ಆಸೆ ಪೂರೈಸುತ್ತದೆ.
ಮಕರ ಉತ್ತರಾಷಾಡ 2,3,4, ಶ್ರವಣ, ಧನಿಷ್ಠ 1, 2: ಕಲಾವಿದರಿಗೆ ಉತ್ತಮ ಸಂಭಾವನೆ ದೊರೆಯುವ ಎಲ್ಲಾ ಸಾಧ್ಯತೆಗಳಿವೆ. ಹೋಟೆಲ್ ಉದ್ಯಮಿಗಳು ಮತ್ತು ಆಹಾರ ವಸ್ತುಗಳನ್ನು ಮಾರುವವರು ತಮ್ಮ ಮೇಲಿರುವ ವ್ಯಾಜ್ಯಗಳಲ್ಲಿ ಸ್ವಲ್ಪ ಶಾಂತವಾಗಿರುವುದು ಒಳ್ಳೆಯದು. ಮಹಿಳಾ ಉದ್ಯಮಿಗಳಿಗೆ ಸಹೋದ್ಯೋಗಿಗಳಿಂದ ಅಸಹಕಾರ ದೊರೆತು ಸ್ವಲ್ಪ ವಿಚಲಿತರಾಗುವರು. ಆದರೆ ನಂತರ ಸರಿಯಾಗುವುದು. ಆರ್ಥಿಕ ಸ್ಥಿತಿಯು ಉತ್ತಮವಾಗುವುದು. ಹಲವಾರು ಮೂಲಗಳಿಂದ ಹಣ ಹರಿದು ಬರುತ್ತದೆ.
ಕುಂಭ ಧನಿಷ್ಠ 3,4, ಶತಭಿಷ, ಪೂರ್ವಾಭಾದ್ರ 1,2,3: ಯಶಸ್ವಿಯಾಗಿ ಮಾಡಿದ ಸಂಕಲ್ಪದಿಂದಲೇ ನಿಮ್ಮ ಕಾರ್ಯದಲ್ಲಿ ಅರ್ಧ ಯಶಸ್ಸನ್ನು ಸಾಧಿಸುವಿರಿ. ನಿಮ್ಮ ಮೇಲಧಿಕಾರಿಗಳ ಸಹಾಯದಿಂದ ಕ್ಲಷ್ಠಿ ಸಮಸ್ಯೆಗಳು ಸರಾಗವಾಗಿ ಪರಿಹಾರವಾಗುವುದು. ಹಣಕಾಸಿನ ಸ್ಥಿತಿಯು ಉತ್ತಮವಾಗಿರುತ್ತದೆ. ವಿಪರೀತ ಕೆಲಸದ ಒತ್ತಡದಿಂದ ಸ್ವಲ್ಪ ದೇಹಾಲಸ್ಯವಾಗುವುದು. ಸ್ವಲ್ಪ ವಿಶ್ರಾಂತಿ ಸಹ ಅಗತ್ಯ. ನಿಮ್ಮ ಒಳ್ಳೆಯ ತನವನ್ನು ಕೆಲವರು ಬಳಸಿಕೊಂಡು ಮುಜುಗರಕ್ಕೆ ಒಳಗಾಗುವಂತೆ ಮಾಡುವರು. ಅತೀ ಶೀಘ್ರದಲ್ಲಿ ಕುಟುಂಬದಲ್ಲಿ ಶುಭ ಸಮಾಚಾರಗಳು ಕೇಳಿ ಬರುತ್ತವೆ.
ಮೀನ ಪೂರ್ವಾಭಾದ್ರ 4, ಉತ್ತರಾಭಾದ್ರ, ರೇವತಿ : ವೃತ್ತಿಯಲ್ಲಿ ಸ್ವಲ್ಪ ಉತ್ತಮ ಪರಿಶ್ರಮ ಅಗತ್ಯ. ನಿಮ್ಮ ಸಹೋದ್ಯೋಗಿಗಳೊಂದಿಗೆ ತಾಳ್ಮೆಯಿಂದ ವ್ಯವಹರಿಸುವುದು ಮುಖ್ಯ. ಪ್ರವಾಸದ ವೇಳೆ ಕೆಲವು ವಸ್ತುಗಳು ಕಳುವಾಗುವ ಸಾಧ್ಯತೆಗಳಿವೆ. ಉನ್ನತ ಅಧಿಕಾರಿಗಳ ಕೃಪೆಯಿಂದ ವೃತ್ತಿಯಲ್ಲಿ ಅನುಕೂಲವಾಗುವುದು. ನಿಮ್ಮ ಮಕ್ಕಳಿಗಾಗಿ ಸಾಕಷ್ಠು ಹಣ ಖರ್ಚಾಗುವ ಸಾಧ್ಯತೆ ಇದೆ. ಆರೋಗ್ಯದ ಬಗ್ಗೆ ಸ್ವಲ್ಪ ಗಮನವಿರಲಿ. ಆಸ್ಥಿ ವಿವಾದಗಳನ್ನು ಮಾತಿನಿಂದ ಬಗೆಹರಿಸಿಕೊಳ್ಳುವುದೇ ಒಳ್ಳೆಯದು. ಈಗ ಹಳೇ ಸ್ನೇಹಿತರಿಂದ ನಿಮಗೆ ಸ್ವಲ್ಪ ಅನುಕೂಲ ಒದಗುತ್ತದೆ.
ಮೇಷ ಮಂದಮಾರುತದಂತೆ ನಿಮ್ಮೊಡಲೊಳಗೆ ಅವಿತು ಕುಳಿತ ಅಶುಭಗಳೆಲ್ಲಾ ಹೊರಬೀಳಲಿವೆ. ವಿಚಲಿತರಾಗದಿರಿ. ವಾತಾವರಣದ ಬದಲಾವಣೆಯಿಂದ ಮನೆಯಲ್ಲಿ ಪ್ರಗತಿಯಾಗಲಿದೆ. ನಿಧಾನವಾಗಿ ಗುರಿ ತಲುಪುವುದು ಕ್ಷೇಮ. ಶುಭ: 1, 12, 11    ಅಶುಭ: 6, 8, 18
ವೃಷಭ ಕ್ರಮಿಸದೇ ಇರಲು ಬಯಸಿದ ದಾರಿಯನ್ನು ಕ್ರಮಿಸಬೇಕಾದ ಪ್ರಸಂಗ ಬಂದೊದಗಬಹುದು. ನಿರಾಸಕ್ತಿ ಯಾವುದಕ್ಕೂ ಪರಿಹಾರವಲ್ಲ. ಕಣ್ಣಿನ ತೊಂದರೆಯನ್ನು ನಿರ್ಲಕ್ಷಿಸದಿರಿ. ಮಂಗಳಕಾರ್ಯವನ್ನು ಮುಂದೆ ಹಾಕಿ. ಶುಭ: 3, 16, 19   ಅಶುಭ: 12, 21, 23
ಮಿಥುನ ಬಯಕೆಯೂ, ಕಾಲವೂ ಸರಿಯಾಗಿ ಮೇಳೈಸಿದೆ. ಆಸೆಗಳ ಶುಭಾರಂಭ ಮಾಡಿ. ಪ್ರಚಾರಕ್ಕಿಂತ ಮೊದಲು ಕೆಲಸಕ್ಕೆ ಆದ್ಯತೆ ಕೊಡಿ. ತಿಂಗಳಾಂತ್ಯದಲ್ಲಿ ಶುಭ ಫಲಗಳಿವೆ. ಸಂಗಾತಿಯೊಡನೆ ಹೆಚ್ಚಿನ ಕಾಲ ಕಳೆಯಿರಿ. ಕುಟುಂಬದಲಿ ಸಂತಸ. ಶುಭ : 13, 23, 6   ಅಶುಭ: 4, 7, 24
ಕಟಕ ದೈವಾರಾಧನೆಯ ಅಗತ್ಯ ಮುಂದುವರೆಯಲಿದೆ. ಕುಟುಂಬ, ಸಂಪತ್ತು ಮತ್ತು ಮನೆಯ ರಕ್ಷಣೆಯ ಜವಾಬ್ದಾರಿ ನಿಮ್ಮ ಮೇಲಿದೆ. ವ್ಯಾವಹಾರಿಕವಾಗಿ ಲಾಭವೂ ಇಲ್ಲ, ನಷ್ಟವೂ ಇಲ್ಲ. ತಾಳ್ಮೆ ಇರಲಿ. ದೇವರ ಸ್ಮರಣೆ ಮಾಡಿ. ಶುಭ: 4, 8, 12  ಅಶುಭ: 14, 9, 20
ಸಿಂಹ ಶುಭಫಲಗಳು ಬಾಗಿಲಲ್ಲಿ ನಿಂತಿವೆ. ನೀವೇ ಧೈರ್ಯದಿಂದ ಕರೆತನ್ನಿ. ಇಲ್ಲದಿರುವುದರ ಕುರಿತ ಬೇಸರಕ್ಕಿಂತ ಮುಂದೆ ಇರುವುದರ ಬಗ್ಗೆ ಸಂತಸವಿರಲಿ. ಪ್ರಾತಃಕಾಲದಲ್ಲಿ ಬೇಗನೆದ್ದು ಇಷ್ಟದೇವರನ್ನು ನೆನೆಯಿರಿ. ಶುಭ: 5, 20, 10  ಅಶುಭ: 4, 12, 13, 24
ಕನ್ಯಾ ಲಾಭ ನಷ್ಟಗಳ ಬಗ್ಗೆ ತಲೆಕೆಡಿಸಿಕೊಳ್ಳದೇ ಮುಂದಿರುವ ಆಪತ್ತಿನಿಂದ ಪಾರಾಗುವುದು ಹೇಗೆಂದು ವಿಚಾರ ಮಾಡಿ. ಸದ್ಯಕ್ಕೆ ನಿಮ್ಮ ಎಣಿಕೆಯಂತೆ ಯಾವುದೂ ನಡೆಯದು. ಪ್ರವಾಹದ ವಿರುದ್ಧ ಈಜು ಬೇಡ. ಶುಭ: 6, 18, 24    ಅಶುಭ: 5, 11, 21
ತುಲಾ ವ್ಯಾವಹಾರಿಕ ಪರಾಮರ್ಶೆಗೆ ಸುಸಮಯ. ಹೊಸ ವ್ಯವಹಾರವನ್ನು ಪ್ರಾರಂಭಿಸಲು ಇದು ಸರಿಯಾದ ಸಮಯ. ಇದರಿಂದ ಸಮಾಜದಲ್ಲಿ ಹೆಚ್ಚಿನ ಮನ್ನಣೆಯನ್ನೂ, ಗೌರವವನ್ನೂ ಗಳಿಸಬಲ್ಲಿರಿ. ಶುಭ: 7, 13, 21   ಅಶುಭ: 6, 14, 19
ವೃಶ್ಚಿಕ ಸರ್ವಮಂಗಳೆಯ ಆರಾಧನೆ ನಿಮಗೆ ಶುಭ ತರಲಿದೆ. ಜೀವನದ ಪ್ರಮುಖ ನಿರ್ಧಾರಗಳನ್ನು ಒಬ್ಬಂಟಿಯಾಗಿ ತೆಗೆದುಕೊಳ್ಳುವ ಪ್ರಸಂಗ ಬರಬಹುದು. ಸಂಗಾತಿಯ ಅಭಿಪ್ರಾಯಕ್ಕೆ ಕಾಯಬೇಡಿ. ಶುಭ: 8, 16, 24   ಅಶುಭ: 6, 17, 21
ಧನು ಅದೃಷ್ಟದೇವತೆಯ ಕೃಪಾದೃಷ್ಟಿಯ ಅಗತ್ಯ ನಿಮಗೆ ತುಂಬಾ ಇದೆ. ಆಸ್ತಿಗಳಿಕೆಗಾಗಿ ನೀವು ಮಾಡಿಕೊಂಡ ಸಾಲ- ಶೂಲವಾಗುವ ಸಾಧ್ಯತೆಯಿದೆ. ಖರ್ಚು ಗಣನೀಯವಾಗಿ ಕಡಿಮೆ ಮಾಡಿ. ಆರೋಗ್ಯವನ್ನು ಕಾಪಾಡಿಕೊಳ್ಳಿ. ಶುಭ: 9, 18, 27   ಅಶುಭ: 3, 13, 21
ಮಕರ ದಿನವೂ, ಜನರೂ, ಕಾಲವೂ ನಿಮ್ಮದೇ ಆಗಿರುವಾಗ ಹೆದರಿಕೆಯ ಮಾತೆಲ್ಲಿ. ಸ್ವಾತಂತ್ರ್ಯವನ್ನು ಅತಿಯಾಗಿ ಬಳಸಿಕೊಳ್ಳದೇ ಆತ್ಮವಿಶ್ವಾಸದಲ್ಲಿ ನಂಬಿಕೆಯಿಟ್ಟು ನಡೆಯಿರಿ. ಒಳ್ಳೆಯವರಾಗಲು ಹೋಗಿ ಎಡವದಿರಿ. ಶುಭ ಸಂಖ್ಯೆ: 11, 1, 20    ಅಶುಭ ಸಂಖ್ಯೆ : 8, 6, 13, 22
ಕುಂಭ ಮಿತ್ರರ ಉಪಟಳಗಳು ಕುಟುಂಬವನ್ನೇ ಬಾಧಿಸಬಹುದು. ಕೆಲ ದಿನಗಳ ಮಟ್ಟಿಗೆ ಏಕಾಂತದ ಅಗತ್ಯ. ದೇವತೆಯ ಆರಾಧನೆಯಿಂದ ಶುಭಫಲವಿದೆ. ಮಾಡದ ತಪ್ಪುಗಳನ್ನು ನಿಮ್ಮ ಹೆಗಲಿಗೆ ಹಾಕಿಕೊಳ್ಳಬೇಡಿ. ಶುಭ : 10, 21, 28  ಅಶುಭ: 8, 3, 21
ಮೀನ ನಿಮ್ಮ ಒಳ್ಳೆಯತನವನ್ನು ಸಮಾಜಕ್ಕೂ ಹಂಚಿ. ಸಹಾಯ ಕೇಳಿ ಬರುವವರ ಬಗ್ಗೆ ಹೆಚ್ಚಿನ ಎಚ್ಚರಿಕೆ ವಹಿಸಿ. ಈಗಷ್ಟೇ ಹೊಸ ಹೊಸ ಆಲೋಚನೆಗಳನ್ನು ಜಾರಿಗೆ ತರುತ್ತಿದ್ದೀರಿ. ಹೆಚ್ಚು ನಿಧಾನ ಮಾಡಬೇಡಿ. ಶುಭ: 12, 22, 3, 6   ಅಶುಭ: 8, 13, 21
ಮೇಷ ವರ್ಷಾರಂಭದಲ್ಲಿ ಕಳೆದ ಸಂವತ್ಸರದಂತೆ ಸಿಹಿ ಫಲಗಳನ್ನೇ ಕಾಣುವಿರಿ. ಅಭೀಷ್ಟಾರ್ಥಾಗಮನದಿಂದಲೂ ಸ್ನೇಹ, ಸಹಾಯ, ಸೌಭಾಗ್ಯ ವರ್ಧನೆಯಿಂದಲೂ ಜೀವನ ಆಶಾದಾಯಕವಾಗಲಿದೆ. ವರ್ಷದ ಉತ್ತರಾರ್ಧದಲ್ಲಿ ಅಷ್ಟಮಕ್ಕೆ ಹೋಗುವ ಗುರುವಿನ ಪ್ರಭಾವದಿಂದಾಗಿ ಖರ್ಚು, ದುಃಖ, ನೋವುಗಳನ್ನು ಎದುರಿಸ ಬೇಕಾದರೂ ಭಾಗ್ಯದ ಶನಿಯಿಂದ ಸುಖ-ದುಃಖಗಳ ಮಿಶ್ರಫಲವನ್ನು ಹೊಂದುವಿರಿ. ತಂದೆ-ತಾಯಿ ಅಥವಾ ಪೋಷಕರ ಶುಶ್ರೂಷೆ, ಚಿಕಿತ್ಸೆ ಸಂಭವದಿಂದ ಆರ್ಥಿಕ ಸ್ಥಿತಿಯಲ್ಲಿ ಏರು– ಪೇರು ಕಾಣುವಿರಿ. ರಾಜಕೀಯ ಧುರೀಣರಿಗೆ ಬಿಡುವಿಲ್ಲದ ಕೆಲಸ ಕಾರ್ಯಗಳು ಅನಾರೋಗ್ಯಕ್ಕೆ ಕಾರಣವಾದೀತು. ಕಾರ್ಯಕ್ಷೇತ್ರದಲ್ಲಿ ಏನನ್ನೋ ಸಾಧಿಸಿದ ಹೆಮ್ಮೆ ನಿಮ್ಮದಾಗಲಿದೆ. ಮಹಾಗಣಪತಿಯನ್ನು ಅನನ್ಯ ಭಾವದಿಂದ ಆರಾಧಿಸಿ.
ವೃಷಭ ಹಲವು ಬಗೆಯ ಆರ್ಥಿಕ ಒತ್ತಡಗಳಿಂದ, ಅನಾರೋಗ್ಯ ಮತ್ತು ಶತ್ರು ಪೀಡೆಗಳಿಂದ ಬೇಸತ್ತಿರುವ ನಿಮಗೆ ವರ್ಷದ ಉತ್ತರಾರ್ಧದಲ್ಲಿ ಸತ್ಫಲಗಳನ್ನು ಅನುಭವಿಸುವ ಯೋಗವಿದೆ. ಅಕ್ಟೋಬರ್ ನಂತರ ಅವಿವಾಹಿತರಿಗೆ ವಿವಾಹ ಭಾಗ್ಯ. ಪಿತ್ರಾರ್ಜಿತವಾಗಿ ಬಂದ ಸಮಸ್ಯೆಗಳಿಗೆ ಪರಿಹಾರ ಸಿಗಲಿದೆ. ಕೃಷಿ ಕ್ಷೇತ್ರದಲ್ಲಿ ಇರುವವರಿಗೆ ಅಧಿಕ ಲಾಭ, ತರಕಾರಿ ಮಾರಾಟಗಾರರಿಗೆ ಕುಬೇರನ ಅನುಗ್ರಹವು ಸಿಗಲಿದೆ. ಶೀತ– ಕಫದಂತಹ ಬೇನೆಯನ್ನು ನಿರ್ಲಕ್ಷಿಸಬೇಡಿ. ಮಿತ್ರ-ಶತ್ರು, ಬಂಧು-ಬಾಂಧವರಲ್ಲಿ ಯಾವುದೇ ವಿಚಾರದಲ್ಲೂ ವಿರೋಧವನ್ನು ವ್ಯಕ್ತಪಡಿಸಬೇಡಿ. ಕಾರ್ಯ ಕ್ಷೇತ್ರದಲ್ಲಿ ಶಾಂತ ಚಿತ್ತದಿಂದ ಕಾರ್ಮಿಕರ ಮಾತುಗಳನ್ನು ಆಲಿಸಿ ಸೂಕ್ತ ಕ್ರಮ ಕೈಗೊಳ್ಳುವುದು ಒಳ್ಳೆಯದು. ಮನೆಯಲ್ಲಿ ಧಾರ್ಮಿಕ ಕಾರ್ಯಕ್ರಮ ಮಾಡಲು ತೀರ್ಮಾನಿಸುವಿರಿ. ತಾಯಿ ರಾಜರಾಜೇಶ್ವರಿಯ ದರ್ಶನ, ಸೇವೆಯನ್ನು ಮಾಡುವುದರಿಂದ ಯಶಸ್ಸಿದೆ.
ಮಿಥುನ ಕಳೆದ ವರ್ಷವಿಡೀ ಸುಖದ ಸಾಗರದಲ್ಲಿ ಪ್ರಯಾಣಿಸಿದ ನೀವು ಈ ವರ್ಷವೂ ಪ್ರಯಾಣವನ್ನು ಮುಂದುವರಿಸುವಿರಿ. ಪಂಚಮದ ಗುರುವಿನ ಅನುಗ್ರಹದಿಂದಾಗಿ ಅಪೇಕ್ಷಿತ ದಂಪತಿಗಳಿಗೆ ಪುತ್ರಲಾಭ, ಇತರರಿಗೆ ಧಾರ್ವಿಕ ಕೃತ್ಯಗಳಿಂದ ಪುಣ್ಯ ಸಂಪಾದನೆ. ಎಣಿಕೆಯ ಕಾರ್ಯಗಳೆಲ್ಲ ದೈಹಿಕ ಶ್ರಮವಿಲ್ಲದೆ ಪೂರ್ಣಗೊಳ್ಳುವುದರಿಂದ ವರ್ಷದ ಮೊದಲ ಮೂರು ತಿಂಗಳು ಬಹು ಸಂತೋಷದಿಂದ ಕಳೆಯಲಿದ್ದೀರಿ. ಧನಾಗಮನಕ್ಕೇನೂ ಕೊರತೆಯಿರದು. ಆದರೆ ಸಂಗ್ರಹ ಪೂರ್ತಿ ಸೋರಿ ಹೋಗಬಹುದು. ಎಚ್ಚರಿಕೆ ಹೆಜ್ಜೆ ಹೆಜ್ಜೆಗೂ ಅಗತ್ಯವಿದೆ. ವಿದ್ಯಾರ್ಥಿಗಳಿಗೆ ವಿದ್ಯಾಭ್ಯಾಸದಲ್ಲಿ ಉತ್ತಮ ಪ್ರಗತಿಯಿದೆ. ಗಣಿತ ಶಿಕ್ಷಕರಿಗೆ, ಸಂಗೀತ ಸಾಧಕರಿಗೆ, ಕ್ರೀಡಾಪಟುಗಳಿಗೆ, ಚಿತ್ರಕಾರರಿಗೆ, ಪತ್ರಿಕೋದ್ಯಮಿಗಳಿಗೆ ಪುರಸ್ಕಾರಗಳನ್ನು ಪಡೆಯುವ ಕಾಲ ಒದಗಿ ಬರಲಿದೆ. ಸುಬ್ರಹ್ಮಣ್ಯನ ಕೃಪೆಗೆ ಪಾತ್ರರಾಗಿ ಇಷ್ಟಾರ್ಥಗಳನ್ನು ಸಂಪಾದಿಸಿಕೊಳ್ಳಿರಿ.
ಕಟಕ ತ್ತಲೆಯ ಪ್ರಪಂಚದಲ್ಲಿರುವ ನಿಮ್ಮ ಜೀವನಕ್ಕೆ ದೂರದಲ್ಲೊಂದು ಸುಜ್ಯೋತಿ ಕಾಣಲಿದೆ. ಮೇಲಧಿಕಾರಿಗಳ ಕಿರುಕುಳದಿಂದ ಹೊರಬರುವ ಕಾಲ ಸಮೀಪದಲ್ಲಿದೆ. ವಿದ್ಯಾರ್ಥಿಗಳಿಗೆ ಪರಿಶ್ರಮಕ್ಕೆ ತಕ್ಕ ಫಲ ಸಿಗದಿದ್ದಲ್ಲಿ ದುಡುಕು ನಿರ್ಧಾರ ತೆಗೆದುಕೊಳ್ಳಬೇಡಿ. ಆಗಸ್ಟ್ ತಿಂಗಳಲ್ಲಿ ಪಿತ್ರಾರ್ಜಿತ ಆಸ್ತಿಗಳು ಅಥವಾ ಆರ್ಥಿಕ ಲಾಭಗಳು ದೊರಕಲಿವೆ. ಅಕ್ಟೋಬರ್ ತಿಂಗಳ ಕೊನೆಯಲ್ಲಿ ನೇತ್ರ ತಪಾಸಣೆ ಮಾಡಿಸಬೇಕಾದೀತು. ರೈತಾಪಿ ವರ್ಗದವರಿಗೆ, ಚಾಲಕ ವೃತ್ತಿಯವರಿಗೆ ಮತ್ತು ಕೈಗಾರಿಕೋದ್ಯಮಿಗಳಿಗೆ ದುಪ್ಪಟ್ಟು ಲಾಭ ಪಡೆಯುವ ಅವಕಾಶವಿದೆ. ತಂದೆ– ತಾಯಿಗೆ ತೀರ್ಥ ಯಾತ್ರೆ ಯೋಗವಿದೆ. ನಿಮ್ಮ ಚಾಣಾಕ್ಷತನದ ನಿರ್ಧಾರಗಳು ನಿಮ್ಮನ್ನು ಊರಿನ ತೂಕದ ವ್ಯಕ್ತಿಯನ್ನಾಗಿ ಮಾಡಲಿದೆ. ದುರ್ಗಾಪರಮೇಶ್ವರಿಯನ್ನು ಆರಾಧಿಸಿ ಶುಭ ಫಲಗಳನ್ನು ಪಡೆಯುವಿರಿ.
ಸಿಂಹ ಪಂಚಮದ ಶನಿಯಿಂದಾಗಿ ಕಷ್ಟ ಕಾರ್ಪಣ್ಯಗಳನ್ನು ಎದುರಿಸುತ್ತಿರುವ ನಿಮಗೆ ಈ ವರ್ಷವು ಮಿಶ್ರ ಫಲವನ್ನು ಕೊಡಲಿದೆ. ಆನುವಂಶಿಕವಾದ ಬಹುಕಾಲದ ಬೇಡಿಕೆಯೊಂದು ಈಡೇರುವುದರಿಂದ ಕೊಂಚ ನೆಮ್ಮದಿ ಸಿಗಲಿದೆ. ಪ್ರವಾಸ, ಪುಣ್ಯಕ್ಷೇತ್ರ ದರ್ಶನಗಳು ಜರುಗಲಿವೆ. ಪ್ರಯಾಣದಲ್ಲಿ ವಂಚನೆ, ಚೌರ್ಯ, ನಷ್ಟದ ಪ್ರಸಂಗಗಳಿದ್ದು ಎಚ್ಚರಿಕೆಯಿಂದಿರಿ. ಕಿರಾಣಿ ಅಂಗಡಿ, ಇಟ್ಟಿಗೆ, ಕಬ್ಬಿಣ, ಯಂತ್ರಸಾಮಗ್ರಿಗಳ ಮಾರಾಟ ಏರುಗತಿಯಲ್ಲಿ ನಡೆದೀತು. ವಾಹನ ಖರೀದಿಯ ನಿಮ್ಮ ಆಲೋಚನೆ ನೆರವೇರಲಿದೆ. ನೀವು ಹಿಂದೆ ಮಾಡಿದ ತಪ್ಪುಗಳು ಪುನರಾವರ್ತನೆಯಾಗದಂತೆ ಎಚ್ಚರ ವಹಿಸಿದರೆ ಲೇಸು. ವರ್ಷದ ಕೊನೆಯ ತನಕ ಭಾಗ್ಯ ವೃದ್ಧಿಯಿದ್ದರೂ ರಕ್ತಸಂಬಂಧಿ ಕಾಯಿಲೆಯ ಲಕ್ಷಣ ಕಾಣಿಸೀತು. ದಾಂಪತ್ಯದಲ್ಲಿ ನೆಮ್ಮದಿ ಕಾಪಾಡಿಕೊಳ್ಳಿ. ದೈವಚಿಂತನೆಯನ್ನು ಬಿಡದಿರಿ.
ಕನ್ಯಾ ಈ ವರ್ಷದ ಮೊದಲಾರ್ಧದಲ್ಲಿ ನೀವು ಮಾಡಿದ ಕೆಲಸಕ್ಕೆ ದುಪ್ಪಟ್ಟು ಸಂಪಾದನೆಯಾಗುವ ಯೋಗವಿದೆ. ಮಾತುಗಾರರಿಗೆ, ವಾಗ್ಮಿಗಳಿಗೆ, ಬೋಧಕ ವರ್ಗದವರಿಗೆ ವೃತ್ತಿಯಲ್ಲಿ ಮುಂಬಡ್ತಿ ಅಥವಾ ಸನ್ಮಾನಗಳು ದೊರಕಲಿದೆ. ಕೈತಪ್ಪಿ ಹೋದ ಹಣ ಕೈ ಸೇರುವುದು. ವಾತ-ಪಿತ್ಥಗಳ ವಿಚಾರದಲ್ಲಿ ನಿರ್ಲಕ್ಷ್ಯ ಬೇಡ. ಕರ-ಕುಶಲ ವಸ್ತುಗಳ ತಯಾರಿಕೆಯಲ್ಲಿ ಆಸಕ್ತಿ ಹೆಚ್ಚುವುದು, ಜೊತೆಗೆ ಲಾಭವೂ ಇದೆ. ತಂದೆ-ತಾಯಿಯ ಆರೋಗ್ಯದ ಕಡೆಗೆ ಗಮನ ಕೊಡುವುದು ಅನಿವಾರ್ಯವಾಗುವುದು. ವಿದ್ಯಾರ್ಥಿಗಳಿಗೆ ಶ್ರೇಯಸ್ಸು, ಮೇಧಾಶಕ್ತಿ ಹೆಚ್ಚಲಿದೆ. ಉನ್ನತ ವ್ಯಾಸಂಗಕ್ಕೆ ವಿದೇಶಯಾನದ ಅವಕಾಶವಿದೆ. ನಿಮ್ಮ ಸರ್ವತೋಮುಖ ಅಭಿವೃದ್ಧಿಗೆ ಸೋದರ ವರ್ಗದವರ ಬೆಂಬಲ ಸಿಗಲಿದೆ. ಹನುಮ ಸಮೇತನಾದ ಶ್ರೀರಾಮನ ಪರಿವಾರವನ್ನು ಆರಾಧಿಸಿ ಶ್ರೇಯೋವಂತರಾಗಿರಿ.
ತುಲಾ ಕಳೆದ ವರ್ಷದಲ್ಲಿ ನೀವು ಅನುಭವಿಸಿದ ಸಮಸ್ತ ಸಮಸ್ಯೆಗಳಿಗೆ ಮುಕ್ತಿ ಸಿಗಲಿದೆ. ಖರ್ಚು, ವೆಚ್ಚಗಳು ವರ್ಷದ ಮೊದಲಾರ್ಧದವರೆಗೆ ಹಿಂದಿನಂತೆಯೇ ನಡೆಯಲಿವೆ. ಅಪವಾದದ ಆರೋಪ ಹೊತ್ತಿರುವ ನಿಮಗೆ ನ್ಯಾಯ ಸಿಗಲಿದೆ. ಮನೆಯಲ್ಲಿ ಮಂಗಳ ಕಾರ್ಯ ಜರುಗುವುದು. ವ್ಯಾಪಾರಿಗಳಿಗೆ ಲಾಭದಾಯಕ ಬೆಳವಣಿಗೆ. ಸೇವಕ ವರ್ಗದವರಿಗೆ, ಆರಕ್ಷಕರಿಗೆ, ತಾಂತ್ರಿಕರಿಗೆ ಉದ್ಯೋಗದಲ್ಲಿ ಸನ್ಮಾನ ಅಥವಾ ಮುಂಬಡ್ತಿ ದೊರಕಲಿದೆ. ಬಂಧು-ಬಾಂಧವರಲ್ಲಿ ತಾಳ್ಮೆಯಿಂದ ವರ್ತಿಸಿ. ಧಾರ್ಮಿಕ ವಿಚಾರದಲ್ಲಿ ಆಸಕ್ತಿ ತೋರಿದಷ್ಟೂ ಸುಖ-ಶಾಂತಿ ಹೆಚ್ಚುವುದು. ಋಣ ಬಾಧೆಯು ಕಾಡಬಹುದು. ಗೃಹ ನಿರ್ಮಾಣ ಆಲೋಚನೆಯು  ಕಾರ್ಯರೂಪಕ್ಕೆ ಬರುವುದು. ಮಹಾಗಣಪತಿಯನ್ನು ಭಾವ ಪೂರ್ವಕವಾಗಿ ಪೂಜಿಸಿ ಪುಣ್ಯ ಸಂಪಾದನೆ ಮಾಡಿ.
ವೃಶ್ಚಿಕ ಶನಿಯ ಪ್ರಭಾವದಿಂದ ಜೀವನದಲ್ಲಿ ಬೇಸರಗೊಂಡಿರುವ ನಿಮಗೆ ಹಂತ ಹಂತವಾಗಿ ಜೀವನೋಲ್ಲಾಸ ಬರಲಿದೆ. ಮನದಾಳದಲ್ಲಿ ಅಡಗಿರುವ ನಿಮ್ಮ ಚಿಂತೆಯೊಂದಕ್ಕೆ ಉತ್ತರ ದೊರಕಲಿದೆ. ಅಧಿಕಾರ ವರ್ಗಕ್ಕೆ ಕೈ ಕೆಳಗಿನವರ ಸಹಕಾರವಿಲ್ಲದೆ ಕಾರ್ಯಸಾಧನೆಯಲ್ಲಿ ತಲೆತಗ್ಗಿಸುವಂತಾದೀತು. ವ್ಯಯದ ಗುರು ಶತ್ರುಗಳನ್ನು ಉಂಟು ಮಾಡಿಯಾನು. ಒಂದು ಹೆಜ್ಜೆ ಇಡಬೇಕಾದರೇ ಹತ್ತು ಬಾರಿ ಯೋಚನೆ ಮಾಡುವುದು ಒಳ್ಳೆಯದು. ಸಹೋದರರ ಅಥವಾ ದಾಯಾದಿಗಳ ಭಿನ್ನಾಭಿಪ್ರಾಯದಿಂದ ನ್ಯಾಯಾಲಯದ ಮೆಟ್ಟಿಲು ಹತ್ತ ಬೇಕಾಗುವುದು. ಮಡದಿ ಮಕ್ಕಳ ಆರೋಗ್ಯದಲ್ಲಿ ಗಮನ ಹರಿಸುವುದು ಅಗತ್ಯ. ಚಿನ್ನಾಭರಣ, ಮುತ್ತು-ರತ್ನಗಳ ಮಾರಾಟ ಮಾಡುವವರಿಗೆ ಬಿಡುವಿಲ್ಲದ ವ್ಯಾಪಾರವಾಗಲಿದೆ. ಆಂಜನೇಯನನ್ನು ಧ್ಯಾನಿಸಿ. ಮಾನಸಿಕ ಧೈರ್ಯ ಮೂಡುವುದು.
ಧನು ಸಾಡೇಸಾತಿನ ಬೇನೆಯಿಂದ ಬಳಲಿರುವ ನಿಮಗೆ ವರ್ಷದ ಮೊದಲಾರ್ಧದಲ್ಲಿ ಗುರುವಿನ ಅನುಗ್ರಹ ಸಿಗಲಿದೆ. ಲಾಭದ ಗುರು ಸರ್ವ ಕ್ಷೇತ್ರದಲ್ಲಿಯೂ ನಿಮ್ಮನ್ನು ವಿಜಯರನ್ನಾಗಿ ಮಾಡುತ್ತಾನೆ. ಮೀನುಗಾರರು, ಹೈನುಗಾರಿಕೆಯವರು, ಪಶು ಸಂಗೋಪನೆಯವರು ವೃತ್ತಿಯಲ್ಲಿ ಕಾಳಜಿ ವಹಿಸುವುದು ಒಳಿತು. ಧಾರ್ಮಿಕ ಕಾರ್ಯಗಳಲ್ಲಿ ಹಣ ವ್ಯಯವಾಗುವುದು. ವೈದ್ಯಕೀಯ ವೃತ್ತಿಯನ್ನು ಅನುಸರಿಸುವವರಿಗೆ ಆಯ-ವ್ಯಯ ಸಮತೋಲನದಲ್ಲಿದ್ದರೂ ಅಪವಾದದ ಭೀತಿ ಎದುರಾಗುವುದು. ಆನುವಂಶಿಕ ಆಸ್ತಿಯನ್ನು ಅನುಭವಿಸುವ ಯೋಗ ಬರಲಿದೆ. ಶತ್ರುಗಳು ಮಿತ್ರರಾಗಲು ಬಯಸಿ ಬರುತ್ತಾರೆ. ಲಾಟರಿಯಂತಹ ಯೋಜನೆಗಳು ಕಣ್ಣಾ-ಮುಚ್ಚಾಲೆಯಾಟ ನಡೆಸಿದರೂ ನಿಮಗೆ ಜಯವಿದೆ. ‘ಸತ್ಯ ವಾಕ್ಯಕೆ ತಪ್ಪಿ ನಡೆದರೆ ಮೆಚ್ಚನಾ ಪರಮಾತ್ಮನು’ ಎಂಬ ಮಾತನ್ನು ನೆನಪಿನಲ್ಲಿ ಇಟ್ಟುಕೊಳ್ಳುವುದು ಒಳ್ಳೆಯದು
ಮಕರ ಕಳೆದ ಸಂವತ್ಸರದಂತೆಯೇ ಈ ಸಂವತ್ಸರದಲ್ಲೂ ಕೂಡ ಸುಖ-ದುಃಖದ ಸಮ ಫಲವನ್ನು ಹೊಂದುವಿರಿ. ಉದ್ಯೋಗಾನ್ವೇಷಿಗಳಿಗೆ ವಿದ್ಯೆಗೆ ತಕ್ಕಂತೆ ಉದ್ಯೋಗಗಳು ದೊರಕಲಿವೆ. ಉದ್ಯೋಗಸ್ಥರಿಗೆ ವಿದೇಶ ಪ್ರವಾಸದ ಯೋಗವಿದೆ. ಉಪಾಹಾರ ಮಂದಿರ, ತಂಪುಪಾನೀಯದ ಅಂಗಡಿಯವರಿಗೆ ಈ ಸಂವತ್ಸರವು ಸುಗ್ಗಿ ಹಬ್ಬದಂತಾಗುವುದು. ಗುತ್ತಿಗೆದಾರರಿಗೆ ಬಿಡುವಿಲ್ಲದಂತಾದೀತು. ಜೂನ್– ಜುಲೈನಲ್ಲಿ ಕನ್ಯಾನ್ವೇಷಿಗಳಿಗೆ ಸುಸಮಯವಿದ್ದು ವಿವಾಹ ನಿಶ್ಚಿತಾರ್ಥ ನಡೆಯುವುದು. ಬಂಧುಗಳ ಸಲಹೆ-ಸಹಕಾರ ನೂತನ ಕಾರ್ಯಗಳಿಗೆ ಉತ್ತಮ ಫಲ ಕೊಡುವುದು. ಶ್ರಮ ಜೀವಿಗಳಾದ ನಿಮಗೆ ಗುರು-ಹಿರಿಯರ ಆಶೀರ್ವಾದವಿದ್ದರೆ ಶ್ರಮಕ್ಕೆ ತಕ್ಕ ಪ್ರತಿಫಲವನ್ನು ಅಪೇಕ್ಷಿಸಬಹುದು. ರಾಜಕೀಯ ವ್ಯಕ್ತಿಗಳಿಗೆ ಜನ ಬೆಂಬಲ ಸಿಗುವುದು. ದಾನ ಧರ್ಮದ ಮಾರ್ಗದಲ್ಲಿ ನಡೆಯುವುದರಿಂದ ಗುರಿ ತಲುಪಬಹುದು.
ಕುಂಭ ನಿಮಗೀವರ್ಷ ಸ್ವರ್ಗಕ್ಕೆ ಮೂರೇ ಗೇಣು ಎಂಬುವ ಅನುಭವ ಸಿಗಲಿದೆ. ಸಾಹಿತಿಗಳಿಗೆ, ಸಂಶೋಧಕರಿಗೆ ರಾಜ್ಯ-ರಾಷ್ಟ್ರ ಮಟ್ಟದಲ್ಲಿ ಗೌರವ ಸಿಗಲಿದೆ. ಕಟ್ಟಡ ರಚನೆಯಂತಹ ಕಾರ್ಯಗಳು ಭರದಿಂದ ಸಾಗಲಿವೆ. ವ್ಯವಹಾರದಲ್ಲಿ ಲಾಭವಿದ್ದು  ಶತ್ರುಗಳ ಕಾಟದಿಂದ ಬಂದ ಲಾಭ ಲಂಚಕೋರರ ಪಾಲಾಗಲಿದೆ. ಸಿನಿಮಾ ನಟರಿಗೆ ಈ ವರ್ಷವು ಹಲವು ಪಾಠವನ್ನು ಕಲಿಸಿ ಗೌರವಾನ್ವಿತ ವ್ಯಕ್ತಿಯನ್ನಾಗಿ, ಕೀರ್ತಿವಂತನನ್ನಾಗಿ, ಧನವಂತನನ್ನಾಗಿ ಮಾಡುವುದು. ಚಿನ್ನಾಭರಣ, ಭೂಮಿ, ವಾಹನ ಖರೀದಿಗೆ ಈ ವರ್ಷ ಸುಸಮಯ. ಹಿಂದಿನ ಕುಟುಂಬ ಕಲಹಗಳು ರಾಜಿಯಲ್ಲಿ ತೀರ್ಮಾನಗೊಳ್ಳಲಿವೆ. ಸ್ನೇಹಪರ ಸ್ವಭಾವದಿಂದಾಗಿ ವೈಯಕ್ತಿಕ ಸ್ಥಾನ– ಮಾನ ಲಭಿಸುವುದು. ಊರಿನ ಅಭಿವೃದ್ಧಿಗೆ ನಿಮ್ಮಿಂದ ಅಡಿಪಾಯ ಹಾಕುವಂತಹ ಕೆಲಸ ಕಾರ್ಯಗಳು ಜರುಗುವವು. ಸುಬ್ರಹ್ಮಣ್ಯನನ್ನು ಆರಾಧಿಸಿ ಇಷ್ಟಾರ್ಥಗಳನ್ನು ಪಡೆಯಿರಿ.
ಮೀನ ಸುಖದ ಅಂಗಳದಲ್ಲಿರುವ ನೀವು ಈ ವರ್ಷದ ಅರ್ಧದವರೆಗೆ ರಾಜಪುತ್ರರಂತೆ ಇರುವಿರಿ. ಗೃಹೋಪಯೋಗಿ ವಸ್ತುಗಳ ಮಾರಾಟಗಾರರಿಗೆ, ಶಿಲ್ಪಿಗಳಿಗೆ, ಸಮುದ್ರೋತ್ಪನ್ನಗಳ ಮಾರಾಟಗಾರರಿಗೆ ವೃತ್ತಿಯಲ್ಲಿ ಲಾಭ. ಸಂಘ– ಸಂಸ್ಥೆಗಳ ಪದಾಧಿಕಾರ ದೊರಕುವುದು. ಸುಖ ಸಂಪತ್ತಿನ ಜೊತೆಯಲ್ಲಿ ಚಿಂತೆಯು ನಿದ್ದೆಗೆಡಿಸುತ್ತದೆ. ಪಿತೃವರ್ಗದಲ್ಲಿ ಆರೋಗ್ಯ ನಷ್ಟದಿಂದಾಗಿ ಆಸ್ಪತ್ರೆಯ ತಿರುಗಾಟದ ಕ್ಲೇಶ. ಅವಿವಾಹಿತರಿಗೆ ಕಂಕಣ ಭಾಗ್ಯ. ಸೇವಕ ವರ್ಗದವರಿಗೆ ಆದಾಯ ಹೆಚ್ಚಿದಂತೆ ಕೆಲಸದ ವಿಸ್ತೀರ್ಣವೂ ಹೆಚ್ಚುವುದು. ಪರ್ವತಾರೋಹಿಗಳಿಗೆ, ಕ್ರೀಡಾಪಟುಗಳಿಗೆ, ಸಾಧನೆಯ ಅವಕಾಶ ಸಿಕ್ಕಿದರೂ ಅನಾರೋಗ್ಯ ಎದುರಾಗಬಹುದು. ವೃತ್ತಿಗಿಂತ ಪ್ರವೃತ್ತಿಯಲ್ಲಿ ಆಸಕ್ತಿ ಹೆಚ್ಚಲಿದೆ. ಮಕ್ಕಳ ವಿದ್ಯಾಭ್ಯಾಸದ ಪ್ರಗತಿಯಿಂದ ಹರ್ಷ. ಮಲ್ಲಿಕಾರ್ಜುನನ ಸೇವೆಯಿಂದ ಆರೋಗ್ಯ ಭಾಗ್ಯ ಮತ್ತು ನೆಮ್ಮದಿ.


ನೀವು ಈ ಚಿಹ್ನೆಗಳು-ರೋಗಲಕ್ಷಣಗಳನ್ನು ಹೊಂದಿದ್ದೀರಿ ಎಂದಾದರೆ ಸಕ್ಕರೆ ಕಾಯಿಲೆ ಬರುವ ಸಾಧ್ಯತೆಗಳಿರುತ್ತವೆ!
Diabetes
|
Updated: Monday, April 22, 2019, 11:30 [IST]
ಉತ್ತಮ ಆರೋಗ್ಯ ಯಾರಿಗೆ ಬೇಡ? ಎಲ್ಲರೂ ಒಳ್ಳೆಯ ಆರೋಗ್ಯ ಸ್ಥಿತಿಯನ್ನು ಹೊಂದಿರಬೇಕು ಎಂದು ಬಯಸುವುದು ಸಹಜ. ಆದರೆ ಪ್ರತಿಯೊಬ್ಬ ವ್ಯಕ್ತಿಯ ಆರೋಗ್ಯದಲ್ಲಿ ಕೆಲವೊಂದು ಅಡೆತಡೆಗಳು ಅಥವಾ ನ್ಯೂನತೆಗಳು ಇದ್ದೇ ಇರುತ್ತವೆ. ಪರಿಪೂರ್ಣವಾದ ಆರೋಗ್ಯ ಹೊಂದಿರುವ ವ್ಯಕ್ತಿಗಳು ಬೆರಳೆಣಿಕೆಯಷ್ಟು ವ್ಯಕ್ತಿಗಳು ಸಿಗಬಹುದು. ಅಂತಹ ಪರಿಪೂರ್ಣ ಅಥವಾ ಆರೋಗ್ಯಕರವಾದ ಆರೋಗ್ಯ ಸ್ಥಿತಿಯನ್ನು ಹೊಂದಿರುವ ವ್ಯಕ್ತಿಗಳು ಪ್ರಪಂಚದಲ್ಲಿಯೇ ಅತ್ಯಂತ ಅದೃಷ್ಟವಂತರು ಎಂದು ಹೇಳಬಹುದು. ಏಕೆಂದರೆ ಆರೋಗ್ಯ ಸಮಸ್ಯೆ ಇಲ್ಲದ ವ್ಯಕ್ತಿಗಳು ಎಂತಹ ಕೆಲಸವನ್ನಾದರೂ ಮಾಡಲು ಸಿದ್ಧರಾಗಿರುತ್ತಾರೆ. ಜೊತೆಗೆ ತಮ್ಮ ಆರೋಗ್ಯದ ಬಗ್ಗೆ ಯಾವುದೇ ಚಿಂತೆಯನ್ನು ಮಾಡದೆ, ಎಂತಹ ಆಹಾರವನ್ನಾದರೂ ಸೇವಿಸಬಹುದು.
ವ್ಯಕ್ತಿಗೆ ಅತ್ಯಂತ ಕಷ್ಟದ ಸಂಗತಿ ಎಂದರೆ ಕೆಲವು ತಿಂಡಿ ಹಾಗೂ ಊಟವನ್ನು ಸೇವಿಸದೆ ಇರುವುದು. ಮನಸ್ಸು ಬಯಸುತ್ತಿದ್ದರೂ ತಿನ್ನಲಾಗದ ಪರಿಸ್ಥಿತಿಯನ್ನು ಹೊಂದುವುದು. ಕೆಲವು ಆರೋಗ್ಯ ಸಮಸ್ಯೆಗಳು ಇಂತಹ ಇಕ್ಕಟ್ಟಿನ ಅಥವಾ ಕಷ್ಟದ ಸ್ಥಿತಿಯನ್ನು ತಂದೊಡ್ಡುತ್ತವೆ. ಹೌದು, ಪರಿಸರದಲ್ಲಿ ಇರುವ ಮಾಲಿನ್ಯ, ಆಹಾರ ವಸ್ತುಗಳಲ್ಲಿ ಕಲಬೆರಿಕೆ, ಅನುಚಿತವಾದ ಆಹಾರ ಪದ್ಧತಿ, ಅನಾರೋಗ್ಯಕರವಾದ ಜೀವನ ಶೈಲಿಗಳು ಸಾಕಷ್ಟು ಅನಾರೋಗ್ಯವನ್ನು ತಂದೊಡ್ಡುತ್ತವೆ. ಅನಾರೋಗ್ಯದ ಕಾರಣದಿಂದಾಗಿ ಆಹಾರ ಪದ್ಧತಿಯಲ್ಲಿ ಪತ್ಯವನ್ನು ಅನುಸರಿಸಬಬೇಕಾಗುವುದು...
ಯಾವುದಾದರೂ ಗಾಯಗಳಾದರೆ ಅಥವಾ ಸಣ್ಣ ಪುಟ್ಟ ಆರೋಗ್ಯ ಸಮಸ್ಯೆ ಎದುರಾದರೆ
ನಮ್ಮೊಡನೆ ಇರುವ ವ್ಯಕ್ತಿಗಳು ಅಥವಾ ಕುಟುಂಬದ ಸದಸ್ಯರೆಲ್ಲರೂ ವಿವಿಧ ಊಟ-ತಿಂಡಿಯನ್ನು ತಿನ್ನುತ್ತಿರುವಾಗ ನಾವೊಬ್ಬರೇ ಅನಾರೋಗ್ಯದ ಕಾರಣಕ್ಕೆ ಆ ಊಟ-ತಿಂಡಿಗಳಿಂದ ದೂರ ಇರಬೇಕು ಎಂದಾಗ ಮನಸ್ಸಿಗೆ ಸಾಕಷ್ಟು ನೋವುಂಟಾಗುವುದು. ಅಂತಹ ನೋವನ್ನು ನೀಡುವ ಹಾಗೂ ನಿಧಾನವಾಗಿ ಸಾವಿಗೆ ಹತ್ತಿರ ಕರೆದೊಯ್ಯುವ ಆರೋಗ್ಯ ಸಮಸ್ಯೆ ಅಥವಾ ಕಾಯಿಲೆ ಎಂದರೆ ಡಯಾಬಿಟಿಸ್. ಡಯಾಬಿಟಿಸ್/ಸಕ್ಕರೆ ಕಾಯಿಲೆ ಎನ್ನುವುದು ಆಕ್ಷಣಕ್ಕೆ ಸಾವನ್ನು ತರದಿದ್ದರೂ ನಿಧಾನವಾಗಿ ನಮ್ಮ ಸಾವಿನ ಅವಧಿಗೆ ಸಮೀಪ ಕರೆದೊಯ್ಯುತ್ತದೆ. ಸಕ್ಕರೆ ಕಾಯಿಲೆ ಇರುವ ವ್ಯಕ್ತಿಗಳಿಗೆ ಯಾವುದಾದರೂ ಗಾಯಗಳಾದರೆ ಅಥವಾ ಸಣ್ಣ ಪುಟ್ಟ ಆರೋಗ್ಯ ಸಮಸ್ಯೆ ಎದುರಾದರೂ ಅಷ್ಟು ಸುಲಭವಾಗಿ ಅವು ಗುಣಮುಖವಾಗಲಾರವು.
ಯಾವುದಾದರೂ ಗಾಯಗಳಾದರೆ ಅಥವಾ ಸಣ್ಣ ಪುಟ್ಟ ಆರೋಗ್ಯ ಸಮಸ್ಯೆ ಎದುರಾದರೆ
ಸಿಹಿ ತಿಂಡಿ, ಊಟ, ಉಪಹಾರ, ಹಣ್ಣು, ತರಕಾರಿ, ಕೆಲವು ಪೇಯಗಳನ್ನು ಕಟ್ಟು ನಿಟ್ಟಾಗಿ ನಿಷೇಧಿಸಬೇಕಾಗುವುದು. ಇದರೊಟ್ಟಿಗೆ ಮಧುಮೇಹದ ಪ್ರಮಾಣ ಅಥವಾ ಮಟ್ಟ ಆರೋಗ್ಯಕರ ಸ್ಥಿತಿಯಲ್ಲಿ ಇರುವಂತೆ ನೋಡಿಕೊಳ್ಳಬೇಕು. ಇಲ್ಲವಾದರೆ ವ್ಯಕ್ತಿಗೆ ಮಧುಮೇಹದ ಅನಾರೋಗ್ಯದ ಜೊತೆಗೆ ವಿವಿಧ ಆರೋಗ್ಯ ಸಮಸ್ಯೆಗಳು ಸೇರಿಕೊಳ್ಳುತ್ತಾ ಹೋಗುತ್ತದೆ. ಮಧುಮೇಹದ ಪ್ರಮಾಣ ಒಂದು ಮಿತಿಯನ್ನು ಮೀರಿ ಹೆಚ್ಚಾಗಿದೆ ಎಂದಾದರೆ ಮೂತ್ರ ಪಿಂಡದ ವೈಫಲ್ಯತೆ, ದೃಷ್ಟಿ ಹೀನತೆ, ಹೃದಯ ಸಮಸ್ಯೆ ಹೀಗೇ ಒಳಾಂಗ ವ್ಯವಸ್ಥೆಯಲ್ಲಿ ಅನಾರೋಗ್ಯವು ಹೆಚ್ಚುವುದರ ಜೊತೆಗೆ ಸಾವನ್ನು ಸಹ ತರಬಹುದು. ಹಾಗಾಗಿ ವ್ಯಕ್ತಿ ಮಧುಮೇಹ ಬಂದ ಮೇಲೆ ಎಚ್ಚೆತ್ತುಕೊಳ್ಳುವ ಬದಲು, ಬರುವ ಮೊದಲೇ ಹೆಚ್ಚಿನ ಕಾಳಜಿ ವಹಿಸಿದರೆ ಆರೋಗ್ಯದ ಸ್ಥಿತಿಯು ಉತ್ತಮವಾಗಿರುತ್ತದೆ.
ಯಾವುದಾದರೂ ಗಾಯಗಳಾದರೆ ಅಥವಾ ಸಣ್ಣ ಪುಟ್ಟ ಆರೋಗ್ಯ ಸಮಸ್ಯೆ ಎದುರಾದರೆ
ಆನುವಂಶಿಕವಾಗಿ ಹಾಗೂ ಜೀವನ ಶೈಲಿಯ ಕಾರಣದಿಂದಾಗಿ ಬರುವ ಈ ಆರೋಗ್ಯ ಸಮಸ್ಯೆಯು ಇಂದಿನ ದಿನದಲ್ಲಿ ಸಾಮಾನ್ಯವಾದ ಆರೋಗ್ಯ ಸಮಸ್ಯೆಗಳಲ್ಲಿ ಒಂದು ಎನ್ನುವ ರೀತಿಯಲ್ಲಿದೆ. ಇದರ ಪ್ರಮಾಣ ಎಷ್ಟರ ಮಟ್ಟಿಗೆ ಹೆಚ್ಚಿದೆ ಎಂದರೆ ಪ್ರಪಂಚದಾದ್ಯಂತೆ ಸುಮಾರು 200 ಮಿಲಿಯನ್ ಜನರು ಮಧುಮೇಹದಿಂದ ಬಳಲುತ್ತಿದ್ದಾರೆ. ಈ ಒಂದು ಅಂಕಿ ಸಂಶವನ್ನು ವಿಶ್ವ ಆರೋಗ್ಯ ಸಂಸ್ಥೆಯು ದೃಢೀಕರಿಸಿದೆ. ಅಂತಾರಾಷ್ಟ್ರೀಯ ಮಧುಮೇಹ ಒಕ್ಕೂಟದ ಅಂಕಿ ಅಂಶದ ಪ್ರಕಾರ ಅಥವಾ ಬಹಿರಂಗ ಪಡಿಸಿದ ಸಂಶೋಧನೆಯ ಪ್ರಕಾರ ಕೇವಲ ಭಾರತ ದೇಶವೊಂದರಲ್ಲಿಯೇ 50 ದಶಲಕ್ಷ ಮಧುಮೇಹಿಗಳು ಇದ್ದಾರೆ. ಹಾಗಾಗಿ ಭಾರತೀಯರಿಗೆ ಮಧುಮೇಹ ಆರೋಗ್ಯದ ಬಗ್ಗೆ ಅರಿವು ಹಾಗೂ ಚಿಕಿತ್ಸೆಯ ಬಗ್ಗೆ ಹೆಚ್ಚಿನ ಅರಿವು ಮತ್ತು ಜ್ಞಾನವನ್ನು ಹೊಂದಬೇಕಾದ ಅವಶ್ಯಕತೆ ಇದೆ ಎಂದು ಹೇಳಲಾಗುಗುವುದು.
ಯಾವುದಾದರೂ ಗಾಯಗಳಾದರೆ ಅಥವಾ ಸಣ್ಣ ಪುಟ್ಟ ಆರೋಗ್ಯ ಸಮಸ್ಯೆ ಎದುರಾದರೆ
ದುರ್ಬಲವಾದ ಗ್ಲೂಕೋಸ್ ಪ್ರಮಾಣವು ವ್ಯಕ್ತಿಯಲ್ಲಿ ಖಿನ್ನತೆಯನ್ನು ಮೂಡಿಸುವುದು. ಜೊತೆಗೆ ಹೃದಯದ ರಕ್ತನಾಳದ ಕಾಯಿಲೆಯನ್ನು ಅಭಿವೃದ್ಧಿ ಪಡಿಸುತ್ತದೆ. ಹಾಗಾಗಿ ಮಧುಮೇಹ ಮರುವ ಮುನ್ನ ದೇಹದಲ್ಲಿ ಉಂಟಾಗುವ ಕೆಲವು ಬದಲಾವಣೆ ಯನ್ನು ಪರಿಗಣಿಸಬೇಕು. ಕೆಲವು ಅನಾರೋಗ್ಯದ ಚಿಹ್ನೆಗಳು ನಮ್ಮ ಗಮನಕ್ಕೆ ಮರುತ್ತವೆ. ಅವುಗಳಲ್ಲಿ ಕೆಲವು ಭವಿಷ್ಯದಲ್ಲಿ ಮಧುಮೇಹ ಬರುವುದು ಎನ್ನುವುದನ್ನು ಸೂಚಿಸುವುದು. ಹಾಗಾದರೆ ಆ ಚಿಹ್ನೆಗಳು ಯಾವವು? ಅವು ನಮಗೆ ಮಧುಮೇಹದ ಚಿಹ್ನೆಯಾಗಿ ಏಕೆ ತೋರುತ್ತವೆ? ನಮ್ಮ ಅನಾರೋಗ್ಯ ಸ್ಥಿತಿಗೆ ಕಾರಣ ಏನು ಎನ್ನುವ ಸಂಗತಿಯನ್ನು ತಿಳಿಯಲು ಮುಂದಿರುವ ವಿವರಣೆಯನ್ನು ಪರಿಶೀಲಿಸಿ.
ಮಧುಮೇಹದ ಅಪಾಯ
ಕುಟುಂಬದಲ್ಲಿ ಪೂರ್ವಜರು ಅಥವಾ ಆನುವಂಶಿಕ ಹಿನ್ನೆಲೆಯಲ್ಲಿ ಮಧುಮೇಹೊಗಳು ಇದ್ದಾರೆ ಎಂದಾದರೆ ನಿಮ್ಮ ಭವಿಷ್ಯದಲ್ಲೂ ಮಧುಮೇಹ ಬರುವ ಸಾಧ್ಯತೆಗಳು ಹೆಚ್ಚಾಗಿರುತ್ತವೆ. ಮಹಿಳೆಯರು ಗರ್ಭಾವಸ್ಥೆಯಲ್ಲಿ ಇರುವಾಗಲೂ ಕೆಲವೊಮ್ಮೆ ಮಧುಮೇಹ ಬರುತ್ತದೆ. ಆದರೆ ನಂತರದ ಸಮಯದಲ್ಲಿ ಗುಣಮುಖವಾಗ ಬಹುದು. ಕೆಲವರಿಗೆ ಅಲ್ಲಿಂದಲೇ ಜೀವನ ಪೂರ್ತಿ ಅನುಭವಿಸ ಬೇಕಾದ ಸ್ಥಿತಿ ಎದುರಾಗುವ ಸ್ಥಿತಿಗಳು ಇರುತ್ತವೆ. ಗರ್ಭಾವಸ್ಥೆಯಲ್ಲಿ ಕಾಣಿಸಿಕೊಳ್ಳುವ ಮಧುಮೇಹವು ಮಗುವಿನ ಆರೋಗ್ಯ ಹಾಗೂ ಬೆಳವಣಿಗೆಯ ಮೇಲೆ ಗಂಭೀರ ಪ್ರಭಾವವನ್ನು ಬೀರುವುದು. 45ಕ್ಕೂ ಹೆಚ್ಚು ವಯಸ್ಸಾದವರಲ್ಲಿ ಮಧುಮೇಹ ಹೆಚ್ಚಾಗಿ ಕಾಣಿಸಿಕೊಳ್ಳುವುದು. ಮಧು ಮೇಹದಲ್ಲಿ ಎರಡು ವಿಧಗಳನ್ನು ಕಾಣಬಹುದು. ಒಂದು ಮಧುಮೇಹ ಟೈಪ್-1 ಮತ್ತು ಮಧುಮೇಹ ಟೈಪ್-2. ಮಧುಮೇಹ ಟೈಪ್-2 ಅತ್ಯಂತ ಅಪಾಯಕಾರಿ ಎಂದು ಹೇಳಲಾಗುವುದು.
ಇವು ಮಧುಮೇಹದ ಲಕ್ಷಣಗಳಾಗಿರುತ್ತವೆ
ಬಹುತೇಕ ಜನರು ಮಧುಮೇಹ ಹೊಂದುವ ಮೊದಲು ಸಾಕಷ್ಟು ದೈಹಿಕ ಬದಲಾವಣೆ ಹಾಗೂ ಮಾನಸಿಕ ಚಿಂತನೆಗಳಲ್ಲಿ ವ್ಯತ್ಯಾಸವನ್ನು ಹೊಂದಿರುತ್ತಾರೆ. ಅದರಲ್ಲಿ ಕೆಲವರು ಯಾವುದೇ ಪೂರ್ವ ಆರೋಗ್ಯ ಸಮಸ್ಯೆಯ ಚಿಂತನೆಯನ್ನು ಹೊಂದಿರು ವುದಿಲ್ಲ. ಮಧುಮೇಹ ಬರುವ ಮೊದಲು ಸಾಮಾನ್ಯವಾಗಿ ಕಾಡುವ ಚಿಹ್ನೆಗಳು ಎಂದರೆ, ಅತಿಯಾಗಿ ಬಾಯಾರಿಕೆ ಉಂಟಾಗುವುದು, ಪೇ ಪದೇ ನೀರನ್ನು ಕುಡಿಯಲು ಮನಸ್ಸು ಪ್ರೇರೇಪಿಸುವುದು, ಪದೇ ಪದೇ ಮೂತ್ರ ವಿಸರ್ಜನಕ್ಕೆ ಉತ್ತೇಜಿಸುವುದು, ತಲೆ ಸುತ್ತುವುದು, ಆಯಾಸದ ಮಟ್ಟ ಹೆಚ್ಚುವುದು, ಚರ್ಮದ ಮೇಲೆ ಕೆಲವು ಹಿಹ್ನೆಗಳು ಕಾಣಿಸಿಕೊಳ್ಳುವುದು. ಹೀಗೆ ವಿವಿಧ ಚಿಹ್ನೆಗಳು ಭವಿಷ್ಯದಲ್ಲಿ ಮಧುಮೇಹ ಸಮೀಪಿಸುತ್ತಿದೆ ಎನ್ನುವುದನ್ನು ತೋರಿಸುವುದು.
ನಿದ್ರಾಹೀನತೆ ಅನುಭವಿಸುವವರು
ಯಾರು ನಿತ್ಯ 6 ಗಂಟೆಗಿಂತಲೂ ಕಡಿಮೆ ನಿದ್ರೆಯನ್ನು ಹೊಂದುತ್ತಾರೆ ಅಂತಹವರು ಮಧುಮೇಹ ರೋಗವನ್ನು ಅನುಭವಿಸಬೇಕಾಗುವುದು. ಅನುಚಿತ ನಿದ್ರಾ ಕ್ರಮ ಅಥವಾ ನಿದ್ರಾ ಹೀನತೆ ಹೊಂದಿದ್ದರೆ ವ್ಯಕ್ತಿಯ ಆರೋಗ್ಯದಲ್ಲಿ ಬಹುಬೇಗ ಸಮಸ್ಯೆಗಳು ಕಾಣಿಸಿಕೊಳ್ಳುತ್ತವೆ. ನಿದ್ರಾ ಹೀನತೆಯ ಕಾರಣದಿಂದಾಗಿ ಹಾರ್ಮೋನ್‍ಗಳಲ್ಲಿ ವ್ಯತ್ಯಾಸ ಉಂಟಾಗುವುದು. ಜೊತೆಗೆ ಗ್ಲುಕೋಸ್ ಹೆಚ್ಚಳದಿಂದ ರಕ್ತದಲ್ಲಿಯೂ ಸಕ್ಕರೆ ಪ್ರಮಾಣ ಹೆಚ್ಚುವುದು. ಇವು ಮಧುಮೇಹ ರೋಗಕ್ಕೆ ಕಾರಣವಾಗುತ್ತದೆ ಎಂದು ಹೇಳಲಾಗುವುದು.
ಕೆಲವು ಆರೋಗ್ಯ ಸಮಸ್ಯೆಯು ಮಧುಮೇಹಕ್ಕೆ ಕಾರಣವಾಗುತ್ತವೆ
ನಿಮ್ಮ ರಕ್ತದಲ್ಲಿ ನಿಯಮಿತವಾದ ಅಥವಾ ಆರೋಗ್ಯಕರವಾದ ಸಕ್ಕರೆ ಮಟ್ಟವನ್ನು ಹೊಂದಿರಬೇಕು. ಅದರ ಪ್ರಮಾಣವು ಹೆಚ್ಚುತ್ತಾ ಹೋದರೆ ಅಥವಾ ತನ್ನ ಮಿತಿಯನ್ನು ಮೀರಿದರೆ ಮಧುಮೇಹ ಕಾಯಿಲೆ ಅಥವಾ ಆರೋಗ್ಯ ಸಮಸ್ಯೆ ಉಂಟಾಗುವುದು. ನಿಮ್ಮ ದೇಹದ ತೂಕವು ನಿಮ್ಮ ಎತ್ತರಕ್ಕೆ ಅನುಗುಣವಾಗಿ ಇರಬೇಕು. ನಿಮ್ಮ ಎತ್ತರಕ್ಕೆ ಅನುಗುಣವಾಗಿ ತೂಕವಿಲ್ಲ, ಅಧಿಕ ಪ್ರಮಾಣವನ್ನು ಪಡೆದುಕೊಂಡಿದೆ ಅಥವಾ ನೀವು ಬೊಜ್ಜುತನವನ್ನು ಅನುಭವಿಸುತ್ತಿದ್ದೀರಿ ಎಂದಾದರೆ ಮಧುಮೇಹ ಸಮಸ್ಯೆಯನ್ನು ಸೂಚಿಸುವುದು. ಅತಿಯಾದ ಕೊಲೆಸ್ಟ್ರಾಲ್ ಪ್ರಮಾಣ, ಹೃದಯ ಸಂಬಂಧಿ ಆರೋಗ್ಯ ಸಮಸ್ಯೆ, ಪಾಲಿಸಿಸ್ಟಿಕ್ ಓವೆರೆಸಿಯಂತಹ ಆರೋಗ್ಯ ಸಮಸ್ಯೆಗಳು ಸಹ ಭವಿಷ್ಯದಲ್ಲಿ ಮಧುಮೇಹದ ಆಗಮನವನ್ನು ಸೂಚಿಸುತ್ತವೆ.
ಚರ್ಮ ರೋಗದ ಸಮಸ್ಯೆ
ಅಕಂತೋಸಿಸ್ ನಿಗ್ರಿಸಿಸ್ ಎನ್ನುವ ಚರ್ಮದ ಅಸ್ವಸ್ಥತೆಯು ಸಹ ಮಧುಮೇಹ ಬರುವಿಕೆಯನ್ನು ತೋರುವುದು. ಈ ಸಮಸ್ಯೆಯು ಸಾಮಾನ್ಯವಾಗಿ ಚರ್ಮದ ಮೇಲೆ ಗಾಢವಾದ ಕಪ್ಪು ಕಲೆಯಂತೆ ಹಾಗೂ ತೇಪೆಯಂತೆ ಕಾಣಿಸಿಕೊಳ್ಳುತ್ತವೆ. ಕತ್ತಿನ ಸುತ್ತ, ಸಂಧುಗಳಲ್ಲಿ, ಗಂಟುಗಳಲ್ಲಿ ಹೀಗೆ ವಿವಿಧೆಡೆ ಕಾಣಿಸಿಕೊಳ್ಳುವುದು. ಅವು ಸಾಮಾನ್ಯವಾಗಿ ಚರ್ಮವು ಮಡಿಕೆಯಾಗುವಂತಹ ಸ್ಥಳಗಳಲ್ಲಿ ಹೆಚ್ಚಾಗಿ ಕಾಣಿಸಿಕೊಳ್ಳುವುದು. ಚರ್ಮವು ಸಹ ಬಹಬೇಗ ಸುಕ್ಕುಗಟ್ಟಿದಂತೆ ಅಥವಾ ಮಡಿಕೆ ಹೊಂದಿದಂತಹ ಸ್ಥಿತಿಯನ್ನು ಪಡೆದುಕೊಂಡರೆ ಸಕ್ಕರೆ ರೋಗವನ್ನು ಪ್ರತಿಬಿಂಬಿಸುತ್ತದೆ.
ಮನ್ನೆಚ್ಚರಿಕೆ ಕ್ರಮ ಏನು?
ಮಧುಮೇಹ ಬಂದ ಮೇಲೆ ಅದನ್ನು ನಿಯಂತ್ರಣದಲ್ಲಿ ಇಟ್ಟುಕೊಳ್ಳುವ ಪ್ರಯತ್ನವನ್ನು ಮಾಡಬಹುದೇ ಹೊರತು ಸಂಪೂರ್ಣವಾಗಿ ಗುಣಪಡಿಸಲು ಸಾಧ್ಯವಿಲ್ಲ. ಹಾಗಾಗಿ ಆರೋಗ್ಯ ಸಮಸ್ಯೆ ಎದುರಾಗುವ ಮುನ್ನವೇ ತಡೆಯುವ ಕೆಲವು ಕ್ರಮ ಅಥವಾ ಮುನ್ನೆಚ್ಚರಿಕೆ ವಹಿಸುವುದು ಸೂಕ್ತ. ಕುಟುಂಬದಲ್ಲಿ ಮಧುಮೇಹ ಹೊಂದಿರುವ ವ್ಯಕ್ತಿಗಳು ಇದ್ದರೆ ಅಥವಾ ಹಿನ್ನೆಲೆಯನ್ನು ಹೊಂದಿದ್ದೀರಿ ಎಂದಾದರೆ ನಿಮ್ಮ ಆರೋಗ್ಯ ಹಾಗೂ ಆಹಾರದ ಬಗ್ಗೆ ಹೆಚ್ಚಿನ ಕಾಳಜಿ ಹಾಗೂ ಆರೈಕೆಯನ್ನು ಹೊಂದಬೇಕು. ದೈಹಿಕವಾಗಿ ವ್ಯಾಯಾಮ ಮಾಡುವುದು, ದೇಹದ ತೂಕವನ್ನು ನಿಯಂತ್ರಣದಲ್ಲಿ ಇಟ್ಟುಕೊಳ್ಳುವುದು, ಆರೋಗ್ಯಕರ ಆಹಾರವನ್ನು ಹೊಂದುವುದು, ಉತ್ತಮ ಜೀವನ ಶೈಲಿಯನ್ನು ಪರಿಪಾಲಿಸುವುದರಿಂದಲೂ ಮಧುಮೇಹ ಆರೋಗ್ಯ ಸಮಸ್ಯೆಯನ್ನು ಸಾಕಷ್ಟು ದೂರ ಇಡಬಹುದು.


#Gomonster ಸವಾಲು ಸ್ವೀಕರಿಸಿದ ಅರ್ಜುನ್: Samsung Galaxy M30s ಜತೆ ಪರ್ವಾತಾರೋಹಣ WATCH LIVE TV
ಐಟಿಎಫ್ ಗುಲ್ಬರ್ಗ ಟೆನಿಸ್: ರಿಷಿಕಾಗೆ ವೈಷ್ಣವಿ ಸೆಡ್ಡು
ವೈಷ್ಣವಿ ಪೆಡ್ಡಿ ರೆಡ್ಡಿ ಐಟಿಎಫ್ ಗುಲ್ಬರ್ಗ ಮುಕ್ತ ಮಹಿಳೆಯರ ಪ್ಯೂಚರ್ಸ್ ಟೆನಿಸ್ ಚಾಂಪಿಯನ್‌ಷಿಪ್  ಸಿಂಗಲ್ಸ್‌ನ ಆರಂಭಿಕ ಸುತ್ತಿನಲ್ಲಿ ರಿಷಿಕಾ ಸುಂಕರರನ್ನು ಸೋಲಿಸಿ ಅಚ್ಚರಿ ಫಲಿತಾಂಶ ನೀಡಿದರು.
ಏಜೆನ್ಸೀಸ್ | Updated:
Sep 25, 2012, 04:44AM IST
ಗುಲ್ಬರ್ಗ: ವೈಲ್ಡ್ ಕಾರ್ಡ್ ಪ್ರವೇಶ ಗಿಟ್ಟಿಸಿದ್ದ ವೈಷ್ಣವಿ ಪೆಡ್ಡಿ ರೆಡ್ಡಿ ಅವರು ಇಲ್ಲಿ ಸೋಮವಾರ ಆರಂಭವಾದ ಐಟಿಎಫ್ ಗುಲ್ಬರ್ಗ ಮುಕ್ತ ಮಹಿಳೆಯರ ಪ್ಯೂಚರ್ಸ್ ಟೆನಿಸ್ ಚಾಂಪಿಯನ್‌ಷಿಪ್ ಸಿಂಗಲ್ಸ್‌ನ ಆರಂಭಿಕ ಸುತ್ತಿನಲ್ಲಿ ಐದನೇ ಶ್ರೇಯಾಂಕಿತೆ ರಿಷಿಕಾ ಸುಂಕರರನ್ನು 7-6 (6), 6-4ರ ನೇರ ಸೆಟ್‌ಗಳಲ್ಲಿ ಸೋಲಿಸಿ ಅಚ್ಚರಿ ಫಲಿತಾಂಶ ನೀಡಿದರು.
ಇಲ್ಲಿನ ಡಾ. ಚಂದ್ರಶೇಖರ್ ಪಾಟೀಲ್ ಟೆನಿಸ್ ಅಂಗಣದಲ್ಲಿ ಆರಂಭವಾದ 10 ಸಾವಿರ ಅಮೆರಿಕನ್ ಡಾಲರ್ ಬಹುಮಾನ ಧನದ ಚಾಂಪಿಯನ್‌ಷಿಪ್‌ನಲ್ಲಿ ವೈಷ್ಣವಿ ಅವರು ಗೆಲುವು ಸಾಧಿಸುವ ಮೂಲಕ ಎದುರಾಳಿಗೆ ಆಘಾತ ನೀಡಿದರು.
ಎರಡು ಗಂಟೆ ಮೂವತ್ತೈದು ನಿಮಿಷಗಳ ಕಾಲ ನಡೆದ ಮ್ಯಾರಥಾನ್ ಸೆಣಸಿನಲ್ಲಿ ವೈಷ್ಣವಿ ಅವರು ಗಟ್ಟಿತನದಿಂದ ಕೂಡ ಆಟವಾಡಿದರಲ್ಲದೆ ಫೇವರಿಟ್ ರಿಷಿಕಾ ವಿರುದ್ಧ ಪ್ರಾಬಲ್ಯ ಮೆರೆದರು.
ಚರ್ಮ ಸುಡುವ ಗುಲ್ಬರ್ಗ ಬಿಸಿಲಿನಲ್ಲಿ ಇದೊಂದು ಅತ್ಯುತ್ತಮ ಬೇಸ್‌ಲೈನ್ ಕಾದಾಟವಾಗಿತ್ತು. ಅಲ್ಲದೆ ಪಂದ್ಯ ಸುದೀರ್ಘ ರ‌್ಯಾಲಿಗಳು ಮತ್ತು ಆಗಾಗ್ಗೆ ತುಂಡರಿಸುತ್ತಿದ್ದ ಸರ್ವೀಸ್ ಬ್ರೇಕ್ ಆಟಕ್ಕೆ ಸಾಕ್ಷಿಯಾಯಿತು.
ಮೊದಲ ಸೆಟ್‌ನಲ್ಲಿ 6-5ರಿಂದ ಮುನ್ನಡೆ ಸಾಧಿಸಿದ್ದ ವೈಷ್ಣವಿ ಸರ್ವ್ ಮುಗಿಸಲು ವಿಫಲರಾಗಿ 12ನೇ ಗೇಮ್‌ನಲ್ಲಿ ಎರಡು ತಪ್ಪೆಸಗಿದ್ದರಿಂದ ಪಂದ್ಯ 6-6ರಿಂದ ಸಮವಾಯಿತು. ಹೀಗಾಗಿ ಸೆಟ್ ನಿರ್ಧರಿಸಲು ಟೈ ಬ್ರೇಕರ್‌ಗೆ ಕೊಂಡೊಯ್ಯಲಾಯಿತು.
ಟೈ ಬ್ರೇಕರ್‌ನಲ್ಲಿ ಕೂಡ ವೈಷ್ಣವಿ 6-1ರಿಂದ ಮುನ್ನಡೆ ಸಾಧಿಸಿದ್ದರಾದರೂ ಬಳಿಕ ಆಟಕ್ಕೆ ಕುದುರಿಕೊಂಡ ರಿಷಿಕಾ 6-6ರಿಂದ ಸಮನಾಗಿಸಿದರು. ಆದಾಗ್ಯೂ, ಬಳಿಕ ಎರಡು ಅಂಕ ಕಲೆಹಾಕಿದ ವೈಷ್ಣವಿ ಸೆಟ್ ಗೆದ್ದರು.
ಎರಡನೇ ಸೆಟ್‌ನಲ್ಲಿ ವೈಷ್ಣವಿ ಅವರು ಮಾಂಸಖಂಡದ ಸೆಳೆತಕ್ಕೆ ಸಿಲುಕಿ ಕೊಂಚ ಕಾಲ ಮೆಡಿಕಲ್ ಟೈಮ್ ಔಟ್ ಪಡೆದರೂ ಮತ್ತೆ ಚೇತರಿಸಿಕೊಂಡು ಎದುರಾಳಿ ವಿರುದ್ಧ ತೀವ್ರ ಹೋರಾಟ ತೋರಿ 6-4ರಿಂದ ಸೆಟ್ ಗೆದ್ದುಕೊಂಡು ವಿಜಯ ಸಾಧಿಸಿದರು.
ಕೈರಾ ಶ್ರಾಫ್‌ಗೆ ಜಯ
ಮತ್ತೊಂದು ಸಿಂಗಲ್ಸ್‌ನಲ್ಲಿ ಮೂರನೇ ಶ್ರೇಯಾಂಕಿತೆ ಕೈರಾ ಶ್ರಾಫ್ ಅವರಿಗೆ ವೈಲ್ಡ್ ಕಾರ್ಡ್ ಮೂಲಕ ಪ್ರವೇಶ ಪಡೆದಿರುವ ಮತ್ತೋರ್ವ ಆಟಗಾರ್ತಿ ಸಾಯಿ ಸಮ್ಹಿತ ಚಮರ್ಥಿ ಪ್ರತಿರೋಧ ಒಡ್ಡಿದರೂ ಅಂತಿಮವಾಗಿ ಶ್ರಾಫ್ 7-6 (2), 6-1ರಿಂದ ಗೆಲುವು ಸಾಧಿಸಿದರು.
ಮೂರನೇ ಸಿಂಗಲ್ಸ್‌ನಲ್ಲಿ ತೈಪೆಯ ಪೆಯಿ ಚಿ ಲೀ ಅವರು ಚೀನಾದ ಲಿಯು ಮಿನ್‌ರನ್ನು 6-3, 6-1ರಿಂದ ಪರಾಭವಗೊಳಿಸಿದರು.
ಉದ್ಘಾಟನೆ
ಇದಕ್ಕೂ ಮುನ್ನ ಗುಲ್ಬರ್ಗ ಜಿಲ್ಲಾಧಿಕಾರಿ ಪ್ರಸನ್ನ ಕುಮಾರ್ ಅವರು ಚಾಂಪಿಯನ್‌ಷಿಪ್ ಉದ್ಘಾಟಿಸಿದರು. ಗುಲ್ಬರ್ಗ ಎಸ್ಪಿ ಪ್ರವೀಣ್ ಪವಾರ್ ಗೌರವ ಅತಿಥಿಯಾಗಿ ಪಾಲ್ಗೊಂಡಿದ್ದರು.
ಸಿಂಗಲ್ಸ್ ಫಲಿತಾಂಶ
ವೈಷ್ಣವಿ ಪೆಡ್ಡಿ ರೆಡ್ಡಿಗೆ ರಿಷಿಕಾ ಸುಂಕರ (ಐದನೇ ಶ್ರೇಯಾಂಕಿತೆ )ವಿರುದ್ಧ 7-6 (6), 6-4ರಲ್ಲಿ ಜಯ,
ಕೈರಾ ಶ್ರಾಫ್‌ಗೆ ಸಾಯಿ ಸಮ್ಹಿತ ಚಮರ್ಥಿ ವಿರುದ್ಧ 7-6 (2), 6-1ರಿಂದ ಗೆಲುವು, ಪೆಯಿ ಚಿ ಲೀ (ತೈಪೆ)ಗೆ ಲಿಯು ಮಿನ್ (ಚೀನಾ) ವಿರುದ್ಧ 6-3, 6-1ರಿಂದ ಜಯ.


once again manish pandey not considered for icc world cup 2019
ಮಯಾಂಕ್ ಅಗರ್ವಾಲ್ ಓಕೆ; ಮನೀಶ್ ಪಾಂಡೆ ಏಕಿಲ್ಲ?
ಏಕದಿನ ವಿಶ್ವಕಪ್‌ನಲ್ಲಿ ಕರ್ನಾಟಕದ ಮನೀಷ್ ಪಾಂಡೆ ಅವರನ್ನು ಮಗದೊಮ್ಮೆ ಕಡೆಗಣಿಸಲಾಗಿದೆ. ಗಾಯಾಳು ವಿಜಯ್ ಶಂಕರ್ ವಿಶ್ವಕಪ್‌ನ ಉಳಿದಿರುವ ಪಂದ್ಯಗಳಿಗೆ ಅಲಭ್ಯವಾಗಿದ್ದಾರೆ. ಇವರ ಸ್ಥಾನಕ್ಕೆ ಕರ್ನಾಟಕದವರೇ ಆದ ಮಯಾಂಕ್ ಅಗರ್ವಾಲ್ ಆಯ್ಕೆಯನ್ನು ಪರಿಗಣಿಸಲಾಗಿದೆ.
ವಿಜಯ ಕರ್ನಾಟಕ | Updated:
Jul 2, 2019, 03:22PM IST
ಬರ್ಮಿಂಗ್‌ಹ್ಯಾಮ್: ಐಸಿಸಿ 2019 ಏಕದಿನ ವಿಶ್ವಕಪ್‌ನಲ್ಲಿ ಗಾಯಾಳು ವಿಜಯ್ ಶಂಕರ್ ಸ್ಥಾನಕ್ಕೆ ಕರ್ನಾಟಕದ ಮಯಾಂಕ್ ಅಗರ್ವಾಲ್‌ರನ್ನು ಆಯ್ಕೆ ಮಾಡಲಾಗಿದೆ.
ಈ ನಡುವೆ ಮನೀಶ್ ಪಾಂಡೆ ಅವರನ್ನು ಮಗದೊಮ್ಮೆ ಕಡೆಗಣಿಸಿರುವುದು ಹೆಚ್ಚಿನ ಆಕ್ರೋಶಕ್ಕೆ ಎಡೆ ಮಾಡಿಕೊಟ್ಟಿದೆ.
ಇಲ್ಲಿಯ ತನಕ ಭಾರತ ತಂಡದ ಪರ ಎರಡು ಟೆಸ್ಟ್‌ಗಳನ್ನು ಆಡಿರುವ ಮಯಾಂಕ್ ಇದುವರೆಗೆ ಏಕದಿನ ಪಂದ್ಯಗಳನ್ನು ಆಡಿಲ್ಲ. ಇನ್ನೊಂದೆಡೆ 23 ಏಕದಿನ ಪಂದ್ಯಗಳ ಅನುಭವ ಹೊಂದರುವ ಪಾಂಡೆ, 36.67ರ ಸರಾಸರಿಯಲ್ಲಿ 440 ರನ್ ಗಳಿಸಿದ್ದಾರೆ.
ಇತ್ತೀಚೆಗೆ ಇಂಗ್ಲೆಂಡ್‌ನಲ್ಲಿ ನಡೆದ ಭಾರತ ಎ, ವೆಸ್ಟ್ ಇಂಡೀಸ್ ಎ ಮತ್ತು ಇಂಗ್ಲೆಂಡ್ ಲಯನ್ಸ್ ತಂಡಗಳನ್ನೊಳಗೊಂಡ ತ್ರಿಕೋನ ಸರಣಿಯಲ್ಲಿ ಮಯಾಂಕ್ ಅಗರ್ವಾಲ್ ಆಡಿದ್ದರು. ರಾಹುಲ್ ದ್ರಾವಿಡ್ ತರಬೇತಿಯಲ್ಲಿ ಪಳಗಿದ್ದ ಭಾರತ ಎ ತಂಡ ಆ ಸರಣಿಯಲ್ಲಿ ಗೆದ್ದಿತ್ತು. ಅಂದಿನ ಆ ಸಾಧನೆ ಇಂದು ಮಯಾಂಕ್ ಅಗರ್ವಾಲ್ ಆಯ್ಕೆಯಲ್ಲಿ ಪ್ರಮುಖ ಪಾತ್ರ ವಹಿಸಿದೆ ಎಂದು ಅಂದಾಜಿಸಲಾಗಿದೆ.
ಮನೀಶ್ ಪಾಂಡೆ ಈಗಾಗಲೇ ಏಕದಿನದಲ್ಲಿ ಶತಕ ಹಾಗೂ ಎರಡು ಅರ್ಧಶತಕಗಳನ್ನು ಬಾರಿಸಿದ್ದಾರೆ. ಆದರೆ ಉತ್ತಮ ನಿರ್ವಹಣೆಯ ಹೊರತಾಗಿಯೂ ಟೀಮ್ ಇಂಡಿಯಾ ಆಯ್ಕೆ ಸಮಿತಿಯು ಪದೇ ಪದೇ ಕಡೆಗಣಿಸಿದೆ.
ಇನ್ನೊಂದೆಡೆ ಓರ್ವ ಪರಿಪೂರ್ಣ ಆರಂಭಿಕ ಆಟಗಾರನಾಗಿರುವ ಮಯಾಂಕ್ ಅಗರ್ವಾಲ್ ಮಧ್ಯಮ ಕ್ರಮಾಂಕದಲ್ಲಿ ಆಡಲು ಸಮರ್ಥರೇ ಎಂಬುದು ಸಂದೇಹಕ್ಕೀಡು ಮಾಡಿದೆ. ಹಾಗೊಂದು ವೇಳೆ ಮಯಾಂಕ್‌ರನ್ನು ಆರಂಭಿಕನಾಗಿ ಪರಿಗಣಿಸಿದರೆ ಕೆಎಲ್ ರಾಹುಲ್ ಮಗದೊಮ್ಮೆ ನಾಲ್ಕನೇ ಕ್ರಮಾಂಕದಲ್ಲಿ ಆಡಬೇಕಾಗುತ್ತದೆ.


ಭಾರೀ ಮುನ್ನಡೆ: ಗೆಲುವಿನತ್ತ ಸುಮಲತಾ ದಾಪುಗಾಲು
  23-05-2019 1:40PM IST    /     No Comments    /     Posted In: Latest News , Entertainment
ಮಂಡ್ಯ ಲೋಕಸಭೆ ಕ್ಷೇತ್ರದಲ್ಲಿ ಮತ ಎಣಿಕೆ ಮುಂದುವರೆದಿದೆ. ಆರಂಭಿಕ ಸುತ್ತುಗಳಲ್ಲಿ ಕ್ಷಣ ಕ್ಷಣಕ್ಕೂ ಕುತೂಹಲ ಮೂಡಿಸಿದ್ದ ಫಲಿತಾಂಶದಲ್ಲಿ ಒಮ್ಮೆ ಪಕ್ಷೇತರ ಅಭ್ಯರ್ಥಿ ಸುಮಲತಾ ಅಂಬರೀಶ್, ಮತ್ತೊಮ್ಮೆ ಜೆಡಿಎಸ್-ಕಾಂಗ್ರೆಸ್ ಮೈತ್ರಿಕೂಟದ ಅಭ್ಯರ್ಥಿ ನಿಖಿಲ್ ಕುಮಾರ್ ಮುನ್ನಡೆ ಗಳಿಸುತ್ತ ಬಂದಿದ್ದರು.
ಮತಗಳ ಅಂತರವೂ ಕಡಿಮೆ ಇತ್ತು. ಕ್ಷಣಕ್ಷಣದ ಫಲಿತಾಂಶ ಕುತೂಹಲ ಮೂಡಿಸಿತ್ತು. ಆದರೆ ನಂತರದಲ್ಲಿ ಮುನ್ನಡೆ ಕಾಯ್ದುಕೊಂಡ ಸುಮಲತಾ, 13 ಸುತ್ತಿನ ಮತ ಎಣಿಕೆಯಲ್ಲಿ ಭಾರಿ ಮುನ್ನಡೆ ಪಡೆದುಕೊಂಡಿದ್ದಾರೆ.
55 ಸಾವಿರ ಮತಗಳ ಅಂತರ ಕಾಯ್ದುಕೊಂಡಿರುವ ಸುಮಲತಾ ಮುನ್ನಡೆ ಗಳಿಸಿದ್ದಾರೆ. ಮತ ಎಣಿಕೆ ಮುಂದುವರೆರದಿದೆ.


|
Updated: Friday, October 26, 2018, 15:33 [IST]
ಅಡುಗೆ ಮನೆ ಅಂದ್ರೆ ಅಲ್ಲಿ ಸುಂದರ ಪಾತ್ರೆಗಳಿಗೆ ಮೊದಲ ಪ್ರಾಶಸ್ತ್ಯ. ಒಂದಾನೊಂದು ಕಾಲದಲ್ಲಿ ಇಷ್ಟೆಲ್ಲ ವೆರೈಟಿ ಪಾತ್ರೆಗಳು ಮಾರುಕಟ್ಟೆಯಲ್ಲಿ ಸಿಗುತ್ತಲೇ ಇರಲಿಲ್ಲ. ಆದ್ರೆ ಈಗ ಕಾಲ ಬದಲಾಗಿದೆ. ಸಿಕ್ಕಾಪಟ್ಟೆ ಆಯ್ಕೆಗಳು ಮಹಿಳೆಯರನ್ನು ಕೈ ಬೀಸಿ ಕರೆಯುತ್ತೆ. ಶಾಪಿಂಗ್ ಅಂತ ಹೋಗುವ ಮಹಿಳೆಯರು ತಮ್ಮ ಅಡುಗೆ ಮನೆಗೆಂದೇ ಖರೀದಿಸುವ ಪಾತ್ರೆಗಳು ಅನೇಕ. ಒಂದು ಇದ್ರೆ ಇನ್ನೊಂದು ಬೇಕು ಅನ್ನಿಸುತ್ತೆ. ಇನ್ನೊಂದು ಇದ್ರೆ ಮತ್ತೊಂದು ಬೇಕು ಅನ್ನಿಸುತ್ತೆ. ಅಷ್ಟೊಂದು ಪಾತ್ರೆಗಳನ್ನು ಅಡುಗೆ ಮನೆಯಲ್ಲಿ ತುಂಬಿಸಿಕೊಳ್ತಲೇ ಹೋಗುವ ಮಹಿಳೆಯರಿಗೇನು ಕಡಿಮೆ ಇಲ್ಲ. ಅಲ್ಯುಮಿನಿಯಂ: ಪ್ರಾಣಕ್ಕೆ ಸಂಚಕಾರ ತರುವ ಸಂಚುಕೋರ
ಪ್ರತಿ ಪಾತ್ರೆಯಲ್ಲೂ ಮಹಿಳೆಯರನ್ನು ಆಕರ್ಷಿಸುವ ಏನಾದರೊಂದು ಗುಣ ಇದ್ದೇ ಇರುತ್ತೆ. ಹಾಗಾಗಿ ಮಹಿಳೆಯರ ಮನಸೆಳೆಯರು ಹಲವಾರು ಪಾತ್ರೆ ತಯಾರಿಕಾ ಕಂಪೆನಿಗಳೂ ಕೂಡ ಈಗ ಮುಗಿಬಿದ್ದಿವೆ. ಪಾತ್ರೆಗಳ ಜಾಹೀರಾತುಗಳಿಗೇನೂ ಕಡಿಮೆ ಇಲ್ಲ. ಜಸ್ಟ್ ಒಂದೇ ಒಂದು ಫೋನ್ ಕಾಲ್ ನಿಂದ ಕೂಡ ಪಾತ್ರೆಗಳನ್ನು ಖರೀದಿಸಬಹುದು. ಆದ್ರೆ ಎಂತಹ ಪಾತ್ರೆಗಳನ್ನು ಖರೀದಿಸಬೇಕು.
ಯಾವ ಪಾತ್ರೆ ಎಷ್ಟು ಸುರಕ್ಷಿತ ಅನ್ನುವ ಅರಿವು ಎಷ್ಟು ಮಹಿಳೆಯರಿಗಿದೆ ಹೇಳಿ. ನೀವು ಅಡುಗೆ ಮನೆಯಲ್ಲಿ ಬಳಸುವ ಪಾತ್ರೆಗಳೇ ನಿಮ್ಮ ಆರೋಗ್ಯಕ್ಕೆ ಮಾರಕವಾಗಿರಬಹುದು ಅನ್ನುವ ಸತ್ಯ ನಿಮಗೆ ತಿಳಿದಿದೆಯಾ.. ಇಲ್ಲ ಅಂದ್ರೆ ನೀವು ಈ ಲೇಖನ ಓದಲೇಬೇಕು. ನೀವು ಬಳಸುವ ಕೆಲವು ಪಾತ್ರೆಗಳು ನಿಮ್ಮ ಮನೆಮಂದಿಯ ಆರೋಗ್ಯದ ಮೇಲೆ ದುಷ್ಪರಿಣಾಮಗಳನ್ನು ಬೀರುತ್ತಿರಬಹುದು. ಎಚ್ಚರ..
ಸ್ಕ್ರಾಚ್ ಆದ ನಾನ್ ಸ್ಟಿಕ್ ಪಾತ್ರೆಗಳು
ನಿಮ್ಮ ಅಡುಗೆ ಮನೆಯಲ್ಲಿ ಸ್ಕ್ರಾಚ್ ಆದ ನಾನ್ ಸ್ಟಿಕ್ ಪಾತ್ರೆಗಳಿದ್ದಲ್ಲಿ ಅವುಗಳನ್ನು ಇನ್ನು ಮುಂದೆ ಬಳಸಲು ಹೋಗಲೇಬೇಡಿ. ಈಗಾಗಲೇ ನಡೆದಿರುವ ಅಧ್ಯಯನದ ಪ್ರಕಾರ ಸ್ಕ್ರಾಚ್ ಆಗಿರುವ ನಾನ್ ಸ್ಟಿಕ್ ಪಾತ್ರೆಗಳಿಂದ ಕಾನ್ಸರ್ ನಂತ ಮಹಾಮಾರಿ ಕಾಯಿಲೆ ಕೂಡ ನಿಮ್ಮನ್ನು ಆಕ್ರಮಿಸಿಬಿಡಬಹುದು ಎಂದು ಹೇಳಲಾಗುತ್ತಿದೆ. ನಾನ್ ಸ್ಟಿಕ್ ಪಾತ್ರೆಗಳು ಅತೀ ಹೆಚ್ಚು ದಿನ ಬಳಕೆ ಮಾಡಿದರೆ ಕೂಡ ಇಂತಹ ನಿಮಗೇ ತಿಳಿಯದಂತೆ ಕಾಯಿಲೆಗಳಿಗೆ ಆಹ್ವಾನ ನೀಡಬಹುದು ಅನ್ನೋದನ್ನು ಸಂಶೋಧಕರು ಈಗಾಗಲೇ ಬಹಿರಂಗ ಪಡಿಸಿದ್ದಾರೆ.
ಸ್ಟಿಕ್ಕರ್ ತೆಗೆಯದೆ ಇರುವ ಪಾತ್ರೆಗಳು
ಪಾತ್ರೆಗಳ ಬೆಲೆಯನ್ನು ಮತ್ತು ಕಂಪೆನಿಯ ಮಾಹಿತಿಯನ್ನು ಹೆಚ್ಚಿನ ಪಾತ್ರೆಗಳಲ್ಲಿ ಸ್ಟಿಕ್ಕರ್ ನಂತೆ ಅಂಟಿಸಿರುತ್ತಾರೆ. ಕೆಲವು ಸ್ಟಿಕ್ಕರ್ ಗಳು ಎಷ್ಟೇ ಎಳೆದು ತೆಗೆದರೂ ಸ್ವಲ್ಪ ಅಂಟು ಹಾಗೆಯೇ ಉಳಿದು ಬಿಡುತ್ತೆ. ನೀವು ಯಾವುದೇ ಕಾರಣಕ್ಕೂ ಖರೀದಿಸಿದ ಹೊಸ ಪಾತ್ರೆಯಲ್ಲಿನ ಸ್ಟಿಕ್ಕರ್ ತೆಗೆಯದೆ ಬಳಸಲು ಹೋಗಲೇ ಬೇಡಿ.. ಸ್ಟಿಕ್ಕರ್ ತೆಗೆಯಲು ಪಾತ್ರೆಯನ್ನು ಸ್ವಲ್ಪ ಬಿಸಿ ಮಾಡಿ. ತಾನಾಗೇ ಸ್ಟಿಕ್ಕರ್ ಬಿಟ್ಟುಕೊಳ್ಳುತ್ತೆ. ನಂತರ ಒಮ್ಮೆ ಆ ಪಾತ್ರೆಯನ್ನು ತೊಳೆದು ಕ್ಲೀನ್ ಮಾಡಿ ಬಳಸಿ..
ಸ್ಟಿಕ್ಕರ್ ತೆಗೆಯದೆ ಇರುವ ಪಾತ್ರೆಗಳು
ಇಲ್ಲದೇ ಇದ್ರೆ ಅಂಟಿನಲ್ಲಿರುವ ಕೆಮಿಕಲ್ ಅಂಶ ನಿಮ್ಮ ಆರೋಗ್ಯದ ಮೇಲೆ ಕೆಟ್ಟ ಪರಿಣಾಮವನ್ನು ಉಂಟು ಮಾಡುತ್ತೆ. ಇಂತಹದ್ದೇ ಕಾಯಿಲೆಗೆ ಕಾರಣವಾಗುತ್ತೆ ಅಂತ ಹೇಳಲಾಗದು. ವಾಂತಿ, ಬೇದಿಯಿಂದ ಹಿಡಿದು ದೊಡ್ಡ ಮಟ್ಟದ ಕಾಯಿಲೆಗಳಿಗೂ ಕೂಡ ಇದು ಕಾರಣವಾಗಬಹುದು. ಕೆಮಿಕಲ್ ಮಯ ಅಂಟಿನ ಅಂಶ ನಿಮ್ಮ ಹೊಟ್ಟೆ ಸೇರಿಸಿ ಉದರ ಸಂಬಂಧಿ ಕಾಯಿಲೆ, ಚರ್ಮರೋಗ, ಇತ್ಯಾದಿ ಸಮಸ್ಯೆಗೆ ಮುನ್ನುಡಿ ಬರೆಯುವ ಸಾಧ್ಯತೆ ಇರುತ್ತೆ.
ಕರಕಲು ಪಾತ್ರೆಗಳು
ಕೆಲವು ಪಾತ್ರೆಗಳನ್ನು ನೀವು ಯಾವುದೋ ಅಡುಗೆ ಮಾಡುವಾಗ ಕರಟಿಸಿ ಇಡ್ತೀರ. ಆ ಕರಕಲು ಪಾತ್ರೆಯನ್ನು ಎಷ್ಟೇ ತಿಕ್ಕಿ ತೊಳೆದರೂ ಕೂಡ ಅಸಾಧ್ಯವಾಗಿರುತ್ತೆ. ಸರಿ ಹಾಗೆಯೇ ಇರಲಿ ಅಂತ ಬಿಟ್ಟು ಬಿಡ್ತೀರಿ. ದೋಸೆ ಕಾವಲಿ, ತವಾ , ಒಗ್ಗರಣೆ ಸೌಟು ಇಂತಹ ಪಾತ್ರೆಗಳ ವಿಚಾರದಲ್ಲಿ ಈ ನೆಗ್ಲಿಜೆನ್ಸಿ ಹೆಚ್ಚಿನ ಮಹಿಳೆಯರಲ್ಲಿ ಕಾಮನ್ ಆಗಿ ಇದ್ದೇ ಇರುತ್ತೆ. ಆದ್ರೆ ಇವು ಮುಂದಿನ ಬಾರಿ ಬಳಕೆ ಮಾಡುವಾಗ ಅಷ್ಟು ಯೋಗ್ಯವಲ್ಲ ಅನ್ನೋದು ಮನದಲ್ಲಿರಲಿ. ಪ್ರತಿ ಬಾರಿಯೂ ಪಾತ್ರೆಯನ್ನು ಸ್ವಚ್ಛವಾಗಿ ಇಟ್ಟುಕೊಳ್ಳುವತ್ತ ಗಮನವಿರಿಸಿ. ಕರಗಲು ಪಾತ್ರೆಯನ್ನು ಬಳಸೋದ್ರಿಂದ ದೇಹದಲ್ಲಿ ಕಾರ್ಬನ್ ಅಂಶ ಅಧಿಕವಾಗುತ್ತೆ.
ಪ್ಲಾಸ್ಟಿಕ್ ಪಾತ್ರೆಗಳು
ಪ್ಲಾಸ್ಟಿಕ್ ಪಾತ್ರೆಗಳು, ಪ್ರಮುಖವಾಗಿ ಟಿಫಿನ್ ಬಾಕ್ಸ್, ವಾಟರ್ ಬಾಟಲ್, ಕಾಫಿ ಕಪ್, ಟೀ ಕಪ್ ಇವುಗಳು ಹೆಚ್ಚಾಗಿ ಪ್ಲಾಸ್ಟಿಕ್ ಪಾತ್ರೆಗಳಾಗಿರುತ್ತೆ. ಪ್ಲಾಸ್ಟಿಕ್ ಮಾಡುವ ಅಪಾಯ ಎಂತದ್ದು ಅನ್ನೊದನ್ನು ಪ್ರತ್ಯೇಕವಾಗಿ ವಿವರಿಸುವ ಅಗತ್ಯವಿಲ್ಲ. ಪ್ಲಾಸ್ಟಿಕ್ ಕ್ಯಾನ್ಸರ್ ಕಾರಕ ಅಂಶಗಳನ್ನು ಒಳಗೊಂಡಿರುತ್ತೆ. ಪ್ಲಾಸ್ಟಿಕ್ ಟಿಫಿನ್ ಬಾಕ್ಸ್ ಎಷ್ಟೇ ಉತ್ತಮ ಕ್ವಾಲಿಟಿಯದ್ದು ಅಂತ ನೀವು ಅಂದುಕೊಂಡಿದ್ರೂ ಕೂಡ ಅವುಗಳು ನಿಮ್ಗೆ ಅಪಾಯ ತಂದೊಡ್ಡುವ ವಸ್ತುಗಳು ಅನ್ನೋದನ್ನು ಮರೀಬೇಡಿ. ಈ ಸತ್ಯವನ್ನು ಅಮೇರಿಕಾದ ಡಾಕ್ಟರ್ ಅಸೋಶಿಯೇಷನ್ನೇ ಬಹಿರಂಗಪಡಿಸಿದ್ದು ಸುಮಾರು 52 ರೀತಿಯ ಕ್ಯಾನ್ಸರ್ ಗಳು ಇದ್ರಿಂದ ಬರುವ ಸಾಧ್ಯತೆಗಳಿವೆ ಎಂದು ತಿಳಿಸಿದೆ.
ಕಾಗದದ ಲೋಟ, ತಟ್ಟೆಗಳು
ಇತ್ತೀಚೆಗೆ ಪಾತ್ರೆ ತೊಳೆಯುವ ಗೋಜಲು ಬೇಡ ಅಂತ ತುಂಬಾ ಜನ ಅತಿಥಿಗಳು ಬಂದಾಗ ಮನೆಯಲ್ಲಿ ಕಾಗದದ ತಟ್ಟೆ, ಲೋಟಗಳನ್ನು ಬಳಸೋದು ಮಾಮೂಲಾಗಿ ಬಿಟ್ಟಿದೆ. ಇವುಗಳು ಕೂಡ ಸೇಫ್ ಆಗಿರುವ ವಸ್ತುಗಳಲ್ಲ. ಅಡುಗೆ ಮನೆಯಲ್ಲಿ ಬಳಸಲು ಯೋಗ್ಯವಲ್ಲ. ಕೆಲವು ಫಂಕ್ಷನ್ ಗಳಲ್ಲೂ ಕೂಡ, ಟೀ ಅಂಗಡಿಗಳಲ್ಲಿ ಕೂಡ ಕಾಗದದ ಲೋಟದಲ್ಲಿ ಟೀ, ಕಾಫಿ ಸರ್ವ್ ಮಾಡ್ತಾರೆ. ಬಿಸಿಬಿಸಿ ಕಾಫಿ, ಟೀ , ಕಷಾಯ, ಹಾಲು ಯಾವುದೇ ಆಗಲಿ, ಅದನ್ನು ಕಾಗದದ ಲೋಟಕ್ಕೆ ಹಾಕಿದಾಗ ಕೆಮಿಕಲ್ ಮಿಶ್ರಿತ ವಸ್ತುಗಳು ನಿಮ್ಮ ಆಹಾರ ಪದಾರ್ಥಗಳನ್ನು ಸೇರುವ ಸಂದರ್ಭ ಹೆಚ್ಚಿರುತ್ತೆ. ಇವು ನಿಮ್ಮ ಆರೋಗ್ಯದ ಮೇಲೆ ಅಡ್ಡ ಪರಿಣಾಮಗಳನ್ನು ಬೀರಬಹುದು. ಮೊದಮೊದಲು ಇದರ ಪರಿಣಾಮ ನೇರವಾಗಿ ನಿಮಗೆ ತಿಳಿಯದೇ ಇರುವ ಸಾಧ್ಯತೆಗಳೇ ಹೆಚ್ಚು.
ಮಣ್ಣಿನ ಪಾತ್ರೆ
ಒಂದಾನೊಂದು ಕಾಲದಲ್ಲಿ ಮನುಷ್ಯ ಅಡುಗೆಗೆ ಬಳಸುತ್ತಾ ಇದ್ದದ್ದೇ ಮಣ್ಣಿನ ಪಾತ್ರೆಗಳನ್ನು. ಹಾಗಿರುವಾಗ ಮಣ್ಣಿನ ಪಾತ್ರೆಗಳ್ಯಾಕೆ ಡೇಂಜರ್ ಅನ್ನುವ ಪ್ರಶ್ನೆ ಸಹಜ. ಆದ್ರೆ ಇತ್ತೀಚಿಗೆ ಮಣ್ಣಿನ ಪಾತ್ರೆಗಳನ್ನು ಬಳಕೆ ಮಾಡುವವರು ಕಡಿಮೆ ಮಂದಿಯೇ. ಹೆಚ್ಚಂದ್ರೆ ನೀರು ಶೇಖರಣೆಗೆ ಬಳಸುತ್ತಾರೆ ಅಷ್ಟೇ. ಆದ್ರೆ ಸತ್ಯ ವಿಚಾರ ಏನು ಅಂದ್ರೆ ಮಣ್ಣಿನ ಪಾತ್ರೆಗಳನ್ನು ಸರಿಯಾದ ಕ್ರಮದಲ್ಲಿ ತಯಾರು ಮಾಡ್ತಿಲ್ಲ ಅನ್ನೋದು ಈಗಿನ ನೈಜ ಸತ್ಯ.
ಮಣ್ಣಿನ ಪಾತ್ರೆ
ಮಣ್ಣಿನ ಮಡಿಕೆಯಲ್ಲಿ ಮೊದಲೆಲ್ಲ ಆಹಾರ ಪದಾರ್ಥಗಳನ್ನು ಬೇಯಿಸಿದ್ರೆ ಅದರ ಮಣ್ಣು ಬಿಟ್ಟುಕೊಳ್ತಾ ಇರಲಿಲ್ಲ,. ಈಗ ಹಾಗಲ್ಲ. ಕೇವಲ ನೀರು ಇಟ್ರೆ ಸಾಕು, ಮಣ್ಣಿನ ಪಾತ್ರೆಯ ಮಣ್ಣು ನೀರನ್ನು ಸೇರಿರುತ್ತೆ ಮತ್ತು ಅದು ಇನ್ಫೆಕ್ಷನ್ ಗೆ ಕಾರಣವಾಗಬಹುದು. ಜ್ವರ, ನೆಗಡಿ, ಇತ್ಯಾದಿ ಸಮಸ್ಯೆಗಳಿಗೆ ಕಾರಣವಾಗಬಹುದು. ಸೋ ಮಣ್ಣಿನ ಗಡಿಗೆಗಳನ್ನು ಖರೀದಿಸುವಾಗಲೂ ಜಾಗೃತೆ ವಹಿಸಿ.


#Gomonster ಸವಾಲು ಸ್ವೀಕರಿಸಿದ ಅರ್ಜುನ್: Samsung Galaxy M30s ಜತೆ ಪರ್ವಾತಾರೋಹಣ WATCH LIVE TV
ತಮನ್ನಾ ಐಟಂ ಡಾನ್ಸ್‌ಗೆ ಅಭಿಮಾನಿಗಳು ಕ್ಲೀನ್ ಬೌಲ್ಡ್
ಈಗ ಪ್ರಭುದೇವ ನಟನೆಯ ತೆಲುಗಿನ 'ಅಭಿನೇತ್ರಿ 2' ಚಿತ್ರದಲ್ಲೂ ಹಾಡಿಗೆ ಹೆಜ್ಜೆ ಹಾಕಿದ್ದಾರೆ. ಈ ಗೀತೆಯಲ್ಲಿ ಅವರು ಸಖತ್ ಬೋಲ್ಡ್ ಆಗಿ ಕಾಣಿಸಿಕೊಂಡಿದ್ದಾರೆ. ಈ ಹಾಡಿಗೂ ಉತ್ತಮ ಪ್ರತಿಕ್ರಿಯೆ ವ್ಯಕ್ತವಾಗಿದೆ.
ವಿಜಯ ಕರ್ನಾಟಕ | Updated:
May 25, 2019, 10:13AM IST
ಯಶ್ ನಟನೆಯ ಕೆಜಿಎಫ್ ಸಿನಿಮಾದಲ್ಲಿ ದಕ್ಷಿಣದ ಫೇಮಸ್ ತಾರೆ ತಮನ್ನಾ 'ಜೋಕೆ ನಾನು ಬಳ್ಳಿಯ ಮಿಂಚು' ಹಾಡಿಗೆ ರೆಟ್ರೋ ಸ್ಟೈಲ್‌ನಲ್ಲಿ ಡಾನ್ಸ್ ಮಾಡಿ ಪಡ್ಡೆಗಳ ನಿದ್ದೆಗೆಡಿಸಿದ್ದರು. ಈ ಹಾಡು ಕನ್ನಡ ಸಿನಿಮಾ ರಂಗದಲ್ಲಿ ಸಖತ್ ಕ್ರೇಜ್ ಕೂಡ ಕ್ರಿಯೇಟ್ ಮಾಡಿತ್ತು.
ಈಗ ಪ್ರಭುದೇವ ನಟನೆಯ ತೆಲುಗಿನ ' ಅಭಿನೇತ್ರಿ 2 ' ಚಿತ್ರದಲ್ಲೂ ಹಾಡಿಗೆ ಹೆಜ್ಜೆ ಹಾಕಿದ್ದಾರೆ. ಈ ಗೀತೆಯಲ್ಲಿ ಅವರು ಸಖತ್ ಬೋಲ್ಡ್ ಆಗಿ ಕಾಣಿಸಿಕೊಂಡಿದ್ದಾರೆ. ಈ ಹಾಡಿಗೂ ಉತ್ತಮ ಪ್ರತಿಕ್ರಿಯೆ ವ್ಯಕ್ತವಾಗಿದೆ.
ವಿಶೇಷ ಕಾಸ್ಟ್ಯೂಮ್, ಫುಲ್ ಜೋಶ್‌ನಲ್ಲಿ ಹಾಟ್ ಹಾಟ್ ಆಗಿಯೇ ಕಾಣಿಸಿಕೊಂಡಿರುವ ತಮನ್ನಾ ಸ್ಟೆಪ್‌ಗೆ ಅಭಿಮಾನಿಗಳು ಫಿದಾ ಆಗಿದ್ದು, ಈ ಸಾಂಗ್ ರಿಲೀಸ್ ಆದ ಕೆಲವೇ ಗಂಟೆಗಳಲ್ಲೇ ಲಕ್ಷಾಂತರ ಜನರು ವೀಕ್ಷಿಸಿದ್ದಾರೆ. ರೆಡಿ ರೆಡಿ ಸಾಹಿತ್ಯದಿಂದ ಶುರುವಾಗುವ ಈ ಗೀತೆ ಸೋಶಿಯಲ್ ಮೀಡಿಯಾದಲ್ಲಿ ಟ್ರೆಂಡ್ ಕೂಡ ಕ್ರಿಯೇಟ್ ಮಾಡಿದೆ. ಸ್ವತಃ ತಮನ್ನಾ ಕೂಡ ಈ ಹಾಡಿನ ಬಗ್ಗೆ ಮೆಚ್ಚುಗೆ ವ್ಯಕ್ತಪಡಿಸಿದ್ದಾರೆ. ಸಖತ್ ಸ್ಟೆಪ್ ಹಾಕಲು ಕೊರಿಯೋಗ್ರಾಫರ್ ಕಾರಣ ಎಂದು ಹೊಗಳಿದ್ದಾರೆ.
X


|
Updated: Monday, September 25, 2017, 12:54 [IST]
ಇಂದು ವಿಶ್ವದಲ್ಲಿ ಮಧುಮೇಹಿಗಳ ಸಂಖ್ಯೆ ಅತಿಹೆಚ್ಚಾಗಿದೆ. ಮೇದೋಜೀರಕ ಗ್ರಂಥಿ ಯಾವಾಗ ಅಗತ್ಯವಿದ್ದಷ್ಟು ಇನ್ಸುಲಿನ್ ಅನ್ನು ಉತ್ಪಾದಿಸಲು ವಿಫಲವಾಗುತ್ತದೆಯೋ ಆಗ ಸಕ್ಕರೆಯನ್ನು ಬಳಸಿಕೊಳ್ಳಲು ಸಾಧ್ಯವಾಗದಿರುವುದೇ ಮಧುಮೇಹ (ಟೈಪ್ 1) ಒಂದು ವೇಳೆ ಸಾಕಷ್ಟು ಇನ್ಸುಲಿನ್ ಉತ್ಪತ್ತಿಯಾಗಿದ್ದರೂ ಇದನ್ನು ಬಳಸಿಕೊಳ್ಳಲು ವಿಫಲವಾದರೆ ಇದು ಟೈಪ್ 2 ಮಧುಮೇಹ ಎನ್ನಿಸಿಕೊಳ್ಳುತ್ತದೆ.
ಮಧುಮೇಹದ ಸಾಮಾನ್ಯ ಲಕ್ಷಣಗಳೆಂದರೆ ತೂಕ ಶೀಘ್ರವಾಗಿ ಇಳಿಯುವುದು, ಸುಸ್ತು, ದೃಷ್ಟಿ ಮಂಜಾಗುವುದು, ಪದೇ ಪದೇ ಮೂತ್ರಕ್ಕೆ ಅವಸರವಾಗುವುದು, ಸತತ ಬಾಯಾರಿಕೆ, ಗುಪ್ತಾಂಗಗಳ ಸುತ್ತಲ ಭಾಗದಲ್ಲಿ ಸತತ ತುರಿಕೆ ಮೊದಲಾದವು. ಮಧುಮೇಹವನ್ನು ಗುಣಪಡಿಸಲು ಸಾಧ್ಯವಿಲ್ಲ, ಆದರೆ ಇದನ್ನು ನಿಯಂತ್ರಣದಲ್ಲಿರಿಸುವ ಮೂಲಕ ಸಾಮಾನ್ಯ ಜೀವನ ನಡೆಸಬಹುದು.
ಇದನ್ನು ನಿಯಂತ್ರಿಸದೇ ಹೋದರೆ ಪರೋಕ್ಷ ಪರಿಣಾಮಗಳಿಂದ ಮೂತ್ರಪಿಂಡ ವಿಫಲವಾಗುವುದು, ಹೃದಯದ ತೊಂದರೆ, ಕುರುಡುತನ, ನರವೈಫಲ್ಯ ಹಾಗೂ ಉದ್ರೇಕಗೊಳ್ಳದಿರುವುದು ಮೊದಲಾದ ತೊಂದರೆಗಳು ಎದುರಾಗಬಹುದು. ರಕ್ತದಲ್ಲಿ ಸಕ್ಕರೆಯ ಪ್ರಮಾಣವನ್ನು ನಿಯಂತ್ರಣದಲ್ಲಿರಿಸಲು ಒಂದು ಸುಲಭ ಉಪಾಯವಿದೆ. ಇದು ಅಲ್ಪಸಮಯದಲ್ಲಿಯೇ ತಯಾರಿಸಲು ಸಾಧ್ಯವಾಗುತ್ತದೆ. ಆದರೆ ರಕ್ತದಲಿ ಸಕ್ಕರೆಯನ್ನು ಹೆಚ್ಚಿಸುವ ಆಹಾರಗಳನ್ನು ಸೇವಿಸದಿರುವುದೂ ಅಷ್ಟೇ ಮುಖ್ಯವಾಗಿದೆ.
ತಯಾರಿಸುವ ವಿಧಾನ
ಒಂದು ಮೊಟ್ಟೆಯನ್ನು ಚೆನ್ನಾಗಿ ಬೇಯಿಸಿ ಸಿಪ್ಪೆ ಸುಲಿಯಿರಿ. ಬಳಿಕ ಮುಳ್ಳುಚಮಚದಿಂದ ಕೆಲವಾರು ಬಾರಿ ಚುಚ್ಚಿ ಒಂದು ಪಾತ್ರೆಯಲ್ಲಿರಿಸಿ.
ಇದರ ಮೇಲೆ ಕೊಂಚ ಶಿರ್ಕಾವನ್ನು ಸಿಂಪಡಿಸಿ ಇಡಿಯ ರಾತ್ರಿ ಹಾಗೇ ಬಿಡಿ.
ಮರುದಿನ ಬೆಳಿಗ್ಗೆ ಒಂದು ಲೋಟದಲ್ಲಿ ಒಂದು ಚಿಕ್ಕ ಚಮಚದಷ್ಟು ಶಿರ್ಕಾ ಬೆರೆಸಿ ಈ ಮೊಟ್ಟೆಯನ್ನು ತಿನ್ನುತ್ತಾ, ನಡುವೆ ಈ ನೀರನ್ನು ಕುಡಿಯುತ್ತಾ ಸೇವಿಸಿ.
ಈ ವಿಧಾನವನ್ನು ಕೆಲವಾರು ದಿನಗಳವರೆಗೆ ಮುಂದುವರೆಸಿ ಕೆಲ ದಿನಗಳ ಬಳಿಕ ರಕ್ತದಲ್ಲಿ ಸಕ್ಕರೆಯ ಪ್ರಮಾಣ ಕಡಿಮೆಯಾಗಿರುವುದನ್ನು ಗಮನಿಸಿ. ಅತ್ಯಂತ ಸುಲಭವಾಗಿದ್ದರೂ ಅತಿ ಹೆಚ್ಚು ಪರಿಣಾಮಕಾರಿಯಾಗಿರುವ ಈ ವಿಧಾನ ಅತಿ ಕಡಿಮೆ ಖರ್ಚಿನಲ್ಲಿಯೂ ಆಗುತ್ತದೆ. ಇದುನೈಸರ್ಗಿಕ ವಿಧಾನವಾಗಿದ್ದು ರಕ್ತದಲ್ಲಿ ಸಕ್ಕರೆಯ ಪ್ರಮಾಣವನ್ನು ನಿಯಂತ್ರಣದಲ್ಲಿರಿಸಲು ಅತ್ಯುತ್ತಮ ವಿಧಾನವಾಗಿದೆ.